10/06/14 ~ MM Daily Star\nလသားအရွယ်ကလေးတစ်ဦး စက္ကန့်ပိုင်းအတွင်း လူကြီး ဖြစ်...\nအိပ်ပျော်စဉ် လိင်ဆက်ဆံတတ်သည့် ရောဂါကြောင့် အမျိုးသ...\nအမောင်စစ်သား... တိုင်းပြည်အား ဘာများ မှာကြားလိုသနည...\nအိပ်မက်များပေးသည့် ဗုဒ္ဓမြတ်စွယ်တော်ဟုယူဆရသော ရှေးေ...\nဖေ့စ်ဘုတ်သုံးသူတွေ ရင်ကို ရိုက်ခတ်သွားစေတဲ့ ဆရာ လူ...\nရေခဲတောင် အရည်ပျော်ချိန်မှ တောင်တက်သမားနှစ်ဦး၏အလေ...\nကာမပိုင်ရှိသူနဲ့ ဖောက်ပြားလျှင် ကြုံရမည့် ဒု-သ-န-ေ...\nတာလီဘန် စစ်သွေးကြွအဖွဲ့နှင့် KIA အဖွဲ့တို့ ပူပေါင်...\nဗိုလ်ချုပ်မှူးကြီးဟောင်း ဦးသန်းရွှေက တိုင်းပြည်ကို...\nအကြမ်းဖက် ခေါင်းဆောင်တစ်ဦးကို ဇီဝိန်ခြွေခြင်း\nလသားအရွယ်ကလေးတစ်ဦး စက္ကန့်ပိုင်းအတွင်း လူကြီး ဖြစ်သွားသည့် ထူးဆန်းသည့်ဖြစ်ရပ်\n20:00 ထူးဆန်းထွေလာ, နိုင်ငံတစ်ကာ သတင်း No comments\nယင်းသတင်းကို ဖော်ပြခဲ့သည်ဟု မယ်ရာ သတင်းစာမှ ဖော်ပြခဲ့သည့် လိုင်ဘေးရီးယားထုတ် Daily Observor သတင်းစာ မျက်နှာဖုံး။\nသဘာဝလွန် ထူးထွေ ဆန်းကြယ်လွန်းသည့် အဖြစ်သနစ်တစ်ရပ် အာဖရိကတွင် အမှန်တကယ် ဖြစ်ပျက်ခဲ့ရာ ဒေသတွင်းသတင်းစာများ၏ မျက်နှာဖုံး များတွင် စာလုံးမည်းကြီးဖြင့် ဖော်ပြခြင်း ခံခဲ့ရသည်။ လသား အရွယ် ကလေးငယ် တစ်ဦးစက္ကန့်ပိုင်း အတွင်း လူကြီးအရွယ် ဖြစ်သွားခြင်း အကြောင်း လိုင်ဘေးရီးယား နိုင်ငံထုတ် အင်္ဂလိပ် သတင်းစာ တစ်စောင် ဖြစ်သည့် Daily Observer က အထူးသတင်း တစ်ရပ် အဖြစ် ဖော်ပြ ခဲ့သည်။\nယင်း သတင်းစာတွင် မိခင်ဖြစ်သူ၏ မျက်စိအောက်တွင်ပင် လူကြီး တစ်ယောက်အဖြစ်သို့ စက္ကန့် ပိုင်းအတွင်း ပြောင်းသွားသည့် နှစ်လသား အရွယ် စမစ်ဆိုသူ ကလေးငယ်လေး တစ်ဦး အကြောင်းကို အကျယ်တဝင့် ဖော်ပြ ထားသည်။\nခါးထစ်ခွင် ချီလာသည့် မိခင်ဖြစ်သူ လက်တွင်းက ဆင်းကာ စမစ်ကလေးသည် မိခင်ဖြစ်သူ ကြည့်နေသည့် အောက်မှာပင် တစ်မုဟုတ်ချင်း လူကောင်ကြီးကြီး လူကြီး တစ်ဦး အဖြစ်သို့ ပြောင်းလဲသွားပြီး ချုံတော အတွင်းသို့ ပြေးဝင် ပျောက်ကွယ်သွား ခဲ့ကြောင်း ရေးသားထားခြင်း ဖြစ်ကာ ယင်းသတင်းကို ရေးသားသူ သတင်းထောက် မားကပ်စ် မာလာယီက တစ်ကယ့်ဖြစ်ရပ် ဇာတ်လမ်းတစ်ပုဒ်ကို စုံစမ်းရေးသား ခဲ့ခြင်း ဖြစ်ကြောင်း အာမခံ ထားသည်။\nဘွန်စီရင်စု အတွင်း အံ့သြ တုန်လှုပ်ဖွယ် ဖြစ်ပွားသွားသည့် ယင်းဖြစ်ရပ်တွင် အသက် ၁၆နှစ် အရွယ် မိခင်ဖြစ်သူ လော်ပူ ကော်လိုင်းက စိုက်ပျိုးခြံတစ်ခြံ သို့ သွားရာတွင် သူ့ ကလေး လသားလေး စမစ်ကို ခါးထစ်ခွင်ချီလျက် အတူ ခေါ်သွားခဲ့သည်။ လမ်းတွင် နှစ်လသား အရွယ် သားဖြစ်သူက မယုံနိုင်ဖွယ် ရာ ကောင်းအောင် သူအား အောက်ချပေးရန် သွက်သွက်ပီသစွာ အကြိမ်ကြိမ် အခါခါ ပြောဆိုခဲ့သည်ဟု လော်ပူက ပြန်ပြောင်း ပြောသည်။ မိခင်ဖြစ်သူ လော် ပူက အောက်ချပေး လိုက်ချိန်တွင် လူကြီးကြီး တစ်ယောက်သို့အသွင် လုံးလုံး ပြောင်းသွား ခဲ့ပြီး ပြေးထွက် ပျောက်ကွယ် သွားခဲ့သည်ဟု ဆိုသည်။\n"နှစ်လသား အရွယ်က ခုလိုမျိုး လေး ငါးနှစ်သား ကလေးတစ်ယောက်လို ပီပီသသ စကားပြောတာ တစ်ခါမှ ကျွန်မ မတွေ့ ဖူးဘူး"ဟု လော်ပူက သတင်းစာ သို့ ပြောပြသည်။ "သူရဲ့ ကိုယ်မှာလည်း ဘာချို့ ယွင်းချက် အပြစ်အနာဆာ တစ်ခုမှ မရှိခဲ့ပါဘူး။ ဒါကြောင့်မို့ ရပ်ထဲ ရွာထဲ မှာတော့ ကျွန်မ သားကို ပရလောက က လာတဲ့သူ တစ်ယောက်လို့ယုံနေကြတယ်"ဟု သားဖြစ်သူ ပျောက်ဆုံးသွားသည့် အတွက် ပူဆွေးနေသည့် လော်ပူက ဖြည့်စွက် ပြောခဲ့ကြောင်း ဖော်ပြထား သည်။\nကလေး၏ ဖခင်ဖြစ်သူ ဝပ်ဆန်ဖရီးမန်း ကလည်း ၎င်း၏သား ထူးဆန်းတုန်လှုပ်ဖွယ် ကောင်းစွာ ပျောက်ကွယ် သွားခဲ့သည်က အံ့သြဘနန်း ဖြစ်ဖွယ် အလွန်ကောင်း နေသည်ဟု ပြောဆိုပြီး အဘိုးဖြစ်သူ ဂျီရိုမီ ကိုဝန်က ပရလောက ဝင့်နှောက် ခြယ်လှယ်ခြင်း ဖြစ်သည်ဟု တစ်တွတ်တွတ် ပြောဆိုသည်။\nအိပ်ပျော်စဉ် လိင်ဆက်ဆံတတ်သည့် ရောဂါကြောင့် အမျိုးသားတစ်ဦး မုဒိန်းမှုမှလွတ်\n19:00 ထူးဆန်းထွေလာ, မုဒိန်း မှုများ, နိုင်ငံတစ်ကာ သတင်း No comments\nဆွီဒင်အမျိုးသားတစ်ဦးက ၄င်းအိပ် ပျော်နေစဉ် အမျိုးသမီးကို လိင်ဆက်ဆံမှု ပြုလုပ်စေခဲ့သည့် Sexomnia ရောဂါခံစား နေရသည်ဟု ထွက်ဆိုခဲ့ပြီးနောက် မုဒိမ်းမှု မှ လွတ်မြောက်ခွင့်ရခဲ့သည်။\nမိုက်ကယ်ဟယ်လ်ဗာဆင်သည် အမျိုး သမီးအား မုဒိမ်းမှုကျူးလွန်ရန် ရည်ရွယ် ချက် မရှိခဲ့ပေ။ အကြောင်းမှာ ¤င်းသည် အိပ်ပျော်နေသည့် အခြေအနေတွင် ရှိခဲ့ပြီး မည်သို့ ဖြစ်ပျက်နေသည်ကို မသိရှိခဲ့ဟု ဆွီဒင်နိုင်ငံ ဆန်စ်ဗောတရားရုံး တစ်ရုံးက အမိန့်ချမှတ်ခဲ့သည်။\n၂၆ နှစ်အရွယ် မိုက်ကယ်၏ အဖြစ် အပျက်မှာ ဖြစ်နိုင်မှုရှိပြီး အယူခံဝင်ထား သော ဧပြီလက လိင်ပိုင်းဆိုင်ရာ ပြစ်မှုအ တွက် ၄င်း၏ နှစ်နှစ်ကြာထောင်ဒဏ်ကို ပယ်ဖျက်လိုက်ကြောင်း တရားသူကြီးက ပြောကြားခဲ့သည်။\nမိုက်ကယ်ဟယ်လ်ဗာဆင်နှင့် စွပ်စွဲ သော အမျိုးသမီးတို့သည် တူညီသော အိပ် ရာခုတင်တွင် ရှိသော်လည်း ခြားနားသော ခြုံစောင်များအောက်တွင် ရှိနေခဲ့သည်။ နောက်တစ်နေ့နံနက်တွင် အမျိုးသမီးက ရဲ ကို ဖုန်းဆက်တိုင်ကြားခဲ့သည်။ ရဲတပ်ဖွဲ့ ဝင်များ ရောက်လာချိန်တွင် ဟယ်လ်ဗာဆင် မှာ အမျိုးသမီး၏ အိပ်ရာဘက်တွင် အိပ် ပျော်နေဆဲ ဖြစ်သည်။ တရားခွင်က အိပ် စက်မှုဆိုင်ရာ ကျွမ်းကျင်ဆရာဝန်ထံမှ အ ထောက်အထားများကို ကြားနာခဲ့သည်။\nထိုဆရာဝန်က ဟယ်လ်ဗာဆင်တွင် ရှားပါးသော ရောဂါတစ်မျိုးဖြစ်သည့် Sexomnia ရောဂါခံစားနေရကြောင်း ထွက်ဆို ခဲ့သည်။\n၄င်းရောဂါက အိပ်ရင်းလမ်းလျှောက် သူများကို လိင်ဆက်ဆံမှုဆီသို့ ဦးတည်စေ နိုင်သည်။\nဟယ်လ်ဗာဆင်၏ ရည်းစားဟောင်း ကလည်း ၄င်းအိပ်နေစဉ် လိင်ဆက်ဆံရန် ကြိုးစားဖူးကြောင်း အစစ်ခံခဲ့သည်။\nSexomnia မှာ ရောဂါအစစ်အမှန် ဟုတ်၊ မဟုတ် စိတ်ရောဂါကု ဆရာဝန်များ နှင့် ဥပဒေကျွမ်းကျင်သူများကြား သဘော ထားကွဲလွဲနေဆဲဖြစ်သည်။\nRef:9NEWS\nအမောင်စစ်သား... တိုင်းပြည်အား ဘာများ မှာကြားလိုသနည်း.... ?\n18:00 မြင်သမျှ ပြောမည်, နိုင်ငံရေး ဆောင်းပါးများ No comments\nPhoto - ဗိုလ်ကြီး အောင်ကိုဦး ၊ DSA ( 50 ) Intake ၊ ကျဆုံး\n၁.၁၀.၂၀၁၄ ရက်နေ့ တွင် ….\nအမှတ် ( ၁၁ ) ခြေမြန်တပ်မ လက်အောက်ခံ …\nရှေ့ တန်းအမှတ် ( ၂၁၄ ) ခြေမြန်တပ်ရင်းမှ …\nတပ်အချိန်းအပြောင်း ပြုလုပ်ရန် လာရောက်သော ….\nတပ်ခွဲတစ်ခွဲ အင်အား ၅၀ ခန့် အား ….\nရှမ်းပြည်နယ်၊ ကျေးသီးမြို့နယ်ရှိ ....\nတာဖာဆောင်တံတား အနီးတွင် ….\nSSA (SSPP/SSA) ( ၀မ်ဟိုင်း အဖွဲ့ ) မှ အင်အား ၂၀၀ ခန့် က …\nစောင့်ဆိုင်း ခြုံခို တိုက်ခိုက် ခဲ့သည် ….\nရတ ခမရ (၂၁၄) မှ တပ်ခွဲမှူး ….\nဗိုလ်ကြီး အောင်ကိုဦး (စစ်တက္ကသိုလ် အပတ်စဉ် ၅၀) နှင့် …\nစစ်သည် ၄ဦး ကျဆုံး သွားခဲ့သည် …..\nသို့ ဖြစ်သည့်အတွက် …\nနယ်မြေတွင်းရှိ တပ်မတော် စစ်ကြောင်းများမှ …\nတိုက်ပွဲ ဖြစ်ပွားသော နယ်မြေအား ရှင်းလင်းခဲ့ပြီး ….\nတာဖာဆောင်တံတားရှိ ၀မ်ဟိုင်းတပ်စခန်းအား …\n၃.၁၀.၂၀၁၄ ရက်နေ့ နံနက် ၁၀ နာရီခွဲခန့် တွင် …\nတိုက်ခိုက် သိမ်းပိုက်ခဲ့သည် ….\nငြိမ်းချမ်းရေး ငြိမ်းချမ်းရေး ဟုဆိုနေသော်လည်း …\nအလှမ်းဝေးနေရသည့် ငြိမ်းချမ်းရေးကြောင့် …\nဤ ဆောင်းပါးကို ကျွန်တော်ရေးပါသည် …\nညီလေး အောင်ကိုဦး ကောင်းရာသုဂတိလားပါစေ ….. ။ ။\nငြိမ်းချမ်းရေး အလှမ်းဝေးကြပြီလား ….?\nယနေ့ မြန်မာ့ ပြည်တွင်းစစ် ....\nတာရှည်နေရသော အကြောင်း ( ၄ ) ချက်ရှိသည် …\n၁။ လက်နက်ကိုင် အဖွဲ့ များ များပြားလွန်းခြင်း\n၂။ ပြည်ပ စွက်ဖက်ထောက်ခံမှု\n၃။ လူမျိုးရေး ခွဲခြားမှု နှင့် မညီမျှမှု\n၄။ ကိုယ်ကျိုးစီးပွားများ ဟူ ၍ ဖြစ်သည် ။\n၁။ လက်နက်ကိုင် အဖွဲ့ များပြားလွန်းခြင်း\nလက်နက်ကိုင်အဖွဲ့ များကို နှစ်မျိုး ခွဲခြားနိူင်သည် …\nနယ်ခြားစောင့်တပ် နှင့် ပြည်သူ့ စစ်အဖွဲ့ များ ပါဝင်ပြီး…\nအပစ်အခတ်ရပ်စဲထားသော အဖွဲ့ များနှင့် …\nလက်ရှိ စစ်ဖြစ်နေသော အဖွဲ့ များ ရှိသည် …\nရှမ်းပြည်နယ် တစ်ခုတည်းအတွင်း ၌ပင် …\nလက်နက်ကိုင် အဖွဲ့ပေါင်း ၄၀ နီးပါးခန့် ရှိသည် …\nအဖွဲ့ တစ်ခုနှင့် တစ်ခုတို့ ၏ ....\nလိုလားချက် ၊ အယူအဆများ မတူညီကြ ....\nတစ်ခါ ထိုအဖွဲ့ တစ်ဖွဲ့ ချင်း အတွင်း ၌ပင် …\nတပ်မတော် ကဲ့ သို့အောက်ခြေတပ်များကို …\nနိူင်နင်းစွာ ထိန်းသိမ်းအုပ်ချုပ်နိူင်ခြင်း မရှိ …\nဗဟိုက ပေးသော အမိန့် ကို အောက်မှ …\nနာခံချင်မှ နာခံသည် …..\n( ထို ပြသနာကို တိုက်ဂါး ဖြစ်စဉ်တွင် ...\nအထင်အရှားတွေ့ နိူင်သည် …. )\nလိုလားချက်ပေါင်းများစွာ ဖြစ်နေပြီး ….\nတစ်ဖွဲ့ နှင့်တစ်ဖွဲ့ တောင်းဆိုချက်များ …\nဆန့် ကျင်ဘက် ဖြစ်နေသော ကိစ္စမျိုးလည်း ရှိသည် …\n( ဥပမာ - ၀က ရှမ်းပြည်မှ ခွဲထွက်ပြီး ....\nသီးခြား ပြည်နယ်တောင်းသော ကိစ္စ )\nတစ်ပြည်လုံး အပစ်အခတ်ရပ်စဲရေးနှင့် နိူင်ငံရေးဆွေးနွေးမှုကို …\nကြီးစွာ အနှောက်အယှက်ပေးသည် …\n၂ ။ ပြည်ပ စွက်ဖက်ထောက်ခံမှု\nတရုတ်၊ အိန္ဒိယ ၊ ဘင်္ဂလားဒေ့ရှ် ၊ ယိုးဒယား ၊လော နိူင်ငံများနှင့် …\nနယ်နိမိတ် ထိစပ်သည် ….\n၎င်း နိူင်ငံများ အနက်မှ …\nတရုတ် နှင့် ယိုးဒယား နိူင်ငံတို့ သည် …\nမြန်မာပြည်တွင်းရှိ လက်နက်ကိုင် အုပ်စုများအား …\nအကြီးအကျယ် ထောက်ပံ့ ပေးခဲ့သော နိူင်ငံများ ဖြစ်သည် …\nနိူင်ငံရေး အရ အားပေးထောက်ခံမှုကိုလည်း …\nပြည်တွင်းရှိ လက်နက်ကိုင် အဖွဲ့ တစ်ချို့ မှ ရရှိထားသည် …\nပြည်တွင်းစစ်တွင် ပြည်ပနိူင်ငံတစ်ခုခုက ….\nစွက်ဖက်ထောက်ခံနေသရွေ့…\nစစ် ဘယ်တော့မှ အဆုံးသတ်သည် မရှိ ….\nအဓိကအားဖြင့် လူနည်းစု တိုင်းရင်းသားများက ...\nပိုပြီး လူမျိုးရေးခွဲသည် ….\nအတိတ်သမိုင်း၏ မညီမျှမှု တစ်ချို့ ကြောင့်လည်း ...\nအွန်လိုင်းပေါ်တွင် တွေ့ ရသော ...\nအချို့ တိုင်းရင်းသားတို့ တောင် …\nအတော် အစွန်းရောက်သည်ကို တွေ့ ရလျှင် …\nတောထဲ တောင်ထဲမှ တိုင်းရင်းသားများအား …\nမည်မျှ လူမျိုးရေး အမုန်းတရားစိတ် ရိုက်သွင်းခံရနိူင်မည်ကို …\nခန့် မှန်း ချင့်တွက်နိူင်သည် …\nဖက်ဒရယ် နိူင်ငံရေးစနစ်ကို အကျေအလည် ဆွေးနွေးကာ….\nတိုင်းရင်းသားတို့ ၏ ....\nစစ်မှန် သဘာဝကျသော တောင်းဆိုချက်များကို …\nလိုက်လျောလိုက်ဖို့အချိန်တန်ပြီ ….\nဒီအချက် မကျေလည်သရွေ့…\nဘယ်တော့မှ ငြိမ်းချမ်းမှု မရနိူင် ….\nအထူးသဖြင့် တိုင်းရင်းသား လက်နက်ကိုင်တပ်များသည် ….\n၎င်းတို့ ၏ ဒေသအလိုက် တပ်မှူးများအား ….\nလုံးဝ ချုပ်ထိန်းနိူင်စွမ်း မရှိ ….\nထိုတပ်မှူး အများအပြားသည် …\nမူးယစ်ဆေးဝါး ၊ လက်နက်မှောင်ခို အပါအ၀င် …\nအခြား ဥပဒေမဲ့ လုပ်ငန်း အများအပြားမှ …\nအကျိုးအမြတ် ရရှိနေသည် ….\n၎င်းတို့ အနေဖြင့် …\nယခု လက်ရှိအခြေအနေကိုသာ လိုလားသည် …\nငြိမ်းချမ်းရေး ရယူပြီးနောက် …\nပြောင်းလဲသွားမည့် အခြေအနေမျိုးကို မလိုလား …\nထိုအခါ ငြိမ်းချမ်းရေး ဖြစ်စဉ်ကို …\nရသလောက် ကန့် လန့် တိုက်ကြသည် ….\nငြိမ်းချမ်းရေး နှောင့်နှေးကြန့် ကြာနေရသော ....\nအကြောင်းများထဲတွင် တစ်ချက် အပါအ၀င်ဖြစ်သည် …..\nတစ်ပြည်လုံး အပစ်အခတ်ရပ်စဲရေး သည် ….\nဖြစ်လာဖို့အတော်ခက်ခဲနေသည့် ...\nအရိပ်အယောင်များတွေ့ ရသည် …\nထို့ အတွက် နည်းလမ်းက တစ်ခုသာရှိသည် …\nသဘောတူညီချက် မရသော အဖွဲ့ များကို ထားခဲ့ပြီး …\nလက်ရှိ အစိုးရ နှင့် ဆက်ဆံရေးကောင်းမွန်သော အဖွဲ့ များနှင့် …\nတရားဝင် အပစ်အခတ်ရပ်စဲရေး စာချုပ် ချုပ်ဆိုပြီး …\nနိူင်ငံရေး ဆက်လက်ဆွေးနွေးရန်သာ ဖြစ်သည် ….\nမည်သို့ ပင်ဖြစ်စေ …\nအာဏာနှင့် သယံဇာတအရင်းအမြစ်များ စီမံခန့် ခွဲ ခွင့် ကိုတော့ …\nပေးကို ပေးရမည် ဖြစ်သည် …\nမည်သည့် အတိုင်းအတာအထိ ခွဲဝေပေးမလဲကိုသာ ....\nဆက်လက်ဆွေးနွေး ညှိနိူင်းရမည် …\nညှိနိူင်း သဘောတူညီမှုများကို …\nလွှတ်တော်မှ အတည်ပြုပေးရမည် …\nထို အဆင့်အထိရောက်ရန် …\nအစိုးရ တစ်ဆက်နှစ်ဆက်လောက် …\nကြာချင်လဲ ကြာနိူင်သည် ….\nပြည်နယ်တစ်ခု နှင့် တစ်ခု အခွင့်အရေးသည် …\nတန်းတူဖြစ်ရမည် ဖြစ်သည် …\nသို့ ဖြစ်သည့် အတွက် …\nအဓိက လက်နက်ကိုင်အဖွဲ့ ကြီး လေးငါးဖွဲ့ နှင့် …..\nနိူင်ငံရေး သဘောတူညီချက်များရလျှင် …\nကျန်ပြည်နယ်များလဲ ထိုသဘောတူညီချက်ပါ …\nအခွင့်အရေးများကို ရရှိမည်သာ ဖြစ်သည် …\nအထက်ပါ ဖြစ်စဉ်များအား ….\nအဆင့်ဆင့် ညှိနိူင်းဆောင်ရွက်နေစဉ်အတွင်း …\nသဘောမတူညီသော အဖွဲ့ များမှ …\nတိုက်ကွက်ဖော် ကဖျက်ကယက် လုပ်ကြမည်မှာ …\n၎င်းတို့ ၏ လုပ်ရပ်များအား …\nတပ်မတော်မှ ရင်ဆိုင်ထိန်းချုပ် ဟန့် တားထားရမည် …\nမည်သို့ မှ အချိုပေးမရ အချဉ်ပေးမရ အဖွဲ့ များအား …\nတပ်မတော်မှ အမြစ်ပြတ် ချေမှုန်းပြစ်ရမည် …\n( အမှန်ကတော့ တပ်မတော် အနေဖြင့် …\nလက်နက်ကိုင်အဖွဲ့သောင်းခြောက်ထောင်အား …\nမည်သို့ မှ ညှိနိူင်း ၍ ရနိူင်မည် မဟုတ်သည်ကို …\nနဂိုတည်းက ရိပ်စားမိဟန်တူသည် …\nအနှစ် ၂၀ ကျော် နာမည်အပျက်ခံကာ …\nတပ်မတော်ကို ဦးစားပေး တည်ဆောက်ခဲ့ခြင်း …\nဖြစ်ဟန် ရှိသည် … )\nနိူင်ငံရေး သဘောတူညီချက်များရရှိပြီးလျှင် …\nပြည်နယ် အားလုံးတွင် …\nအာဏာနှင့် သယံဇာတအရင်းအမြစ် ခွဲဝေမှုများကို …\nလွှတ်တော်မှ အခြေခံဥပဒေတွင် ...\nထည့်သွင်း ပြဋ္ဌာန်းပေးရမည် …\nလက်မခံသော လက်နက်ကိုင်အဖွဲ့ များအားလုံးကို …\nပြည်နယ်တွင်းရှိ လက်ခံသော အခြားလက်နက်ကိုင်အဖွဲ့ များနှင့် …\nတပ်မတော် တို့ ပူးပေါင်းပြီး …\nအမြစ်ပြတ် ချေမှုန်းပြစ်ရမည် ဖြစ်သည် …\nသို့ မှသာ ငြိမ်းချမ်းရေးကို ရရှိနိူင်တော့မည် ...\nအခြား နည်းလမ်းကား မရှိတော့လေပြီ .... ။ ။\nအိပ်မက်များပေးသည့် ဗုဒ္ဓမြတ်စွယ်တော်ဟုယူဆရသော ရှေးဟောင်း ပစ္စည်းတစ်ခု ရွှေတိဂုံစေတီတော်ပြတိုက်တွင် ပြသထားမည်\n17:00 ထူးဆန်းထွေလာ, ဘာသာရေး No comments\nလေးဆူဓာတ် ပုံရွှေတိဂုံစေတီတော် ပြတိုက်တွင် ၁၃၇၆ ခု သီတင်းကျွတ်လပြည့် (၂ဝ၁၄ ခုနှစ် အောက် တိုဘာ ၈ ရက်) ဗုဒ္ဓဟူးနေ့ နံနက် ၉ နာရီ ခွဲအချိန်မှစတင်၍ ဗုဒ္ဓစွယ်တော်မြတ်ဟု ယူဆရသော ရှေးဟောင်းပစ္စည်း တစ်ခုကို ပြသ ထိန်းသိမ်းထားမည်ဟုသိရသည်။\nအဆိုပါ ဗုဒ္ဓစွယ်တော် ပုံစံတူ ပစ္စည်းကို ပြည်သူ့ဆောက်လုပ်ရေးလုပ်ငန်း မှ ဦးမောင်မောင်တာဆိုသူက ပခုက္ကူမြို့ တွင် မြို့ရှောင်လမ်းဖောက်လုပ်နေစဉ် မြစ် ထဲမှ ကျောက်စရစ်ခဲများသယ်ယူ၍ မြေ ကြီးပေါ်တွင် ခင်းကျင်းခိုက် ကျောက်စရစ် ခဲများကြားတွင် တွေ့ရှိ ကောက်ယူခဲ့ခြင်း ဖြစ်သည်။\nကောက်ယူပြီး အိမ်၌ သိမ်းဆည်း ထားစဉ် အိမ်မက်ဆန်းများကို မြင်မက်လာ သဖြင့် ဆေးကြောသန့်စင်ခဲ့ရာ ညစဉ်လိုလို အိမ်မက်ထူးများ ဆက်လက် မြင်မက်လာ ခဲ့ကြောင်း၊ တရုတ်ပြည်မှ ကြွရောက်လာ သော မြတ်စွယ်တော်နှင့် တိုက်ဆိုင်စစ်ဆေး ကြည့်ရာ တစ်ပုံစံတည်း ထပ်တူဖြစ်နေသ ဖြင့် ဘုရားစင်ပေါ်၌ ထားရှိ၍ ပူဇော်ရှိခိုးခဲ့ ကြောင်း၊ မန္တလေးမြတောင်တိုက် ဆရာတော် တစ်ပါးက ''စွယ်တော်ကြီးလားမသိဘူး''ဟု ဆိုပြီးနောက် ဦးမောင်မောင်တာမှာ နဂါးနှစ် ကောင်မှ နဂါးပြည်သို့ခေါ်သွားခြင်း၊ အိပ် မက်ထဲသို့ ဆင်ဖြူတော်ဝင်လာခြင်း၊ ကောင်း ကင်သို့ ပျံသန်းရခြင်း၊ ဘုရားများစွာကိုဖူး မြှော်ရခြင်း စသော အိပ်မက်ထူးများကို မြင် မက်ခဲ့ရာမှ ခုနစ်ရက်သားသမီးတို့ကို ပူဇော် ကိုးကွယ် ဖူးမြှော်ခွင့် ပေးသင့်ကြောင်းကို ပါ အိပ်မက်ထဲ၌ ပြောကြားလာ၍ အိမ်၌အ ပူဇော်ခံယူခဲ့ခြင်းဖြစ်ကြောင်း သိရသည်။\nဦးမောင်မောင်တာမှာ ပြည်သူ့ ဆောက်လုပ်ရေးလုပ်ငန်းမှ ယာဉ်မောင်း တစ်ဦးဖြစ်ပြီး အင်းစိန်မြို့နယ် စဉ့်ငူရပ် အောင်ဆန်းဘူတာရုံလမ်း အမှတ် ၁ဝ/ ရပ်တွင် နေထိုင်လျက်ရှိသည်။ ဇနီးနှင့်သမီး နှစ်ဦးရှိသော ဦးမောင်မောင်တာက ''ကျွန် တော်ကောက်ရခဲ့တဲ့ ဗုဒ္ဓစွယ်တော် ပုံစံတူ ရှေးဟောင်းပစ္စည်းကို သီတင်းကျွတ်လပြည့် ကစပြီး ရွှေတိဂုံစေတီတော်မြတ်ကြီးမှာ ထိန်း သိမ်း စောင့်ရှောက်ပြသထားတော့မယ်ဆို လုိ့ ပျော်ရွှင်နေမိတယ်။ တကယ်လို့ ဗုဒ္ဓမြတ် စွယ်တော်လို့ဆိုပြီး ပူဇော်ကန်တော့ နှလုံး သွင်းကြရင် ကုသိုလ်တရားတွေ တိုးပွားလာ ကြမယ်။ ရှေးဟောင်းပစ္စည်းလို့ဆိုပြီး လေ့ လာ ချင်သူတွေအတွက်လဲ ပြသထားတာ ကို အနီးကပ် စူးစမ်းအကဲခတ်နိုင်ကြပြီမို့ ကျွန်တော် ပျော်ရွှင်နေမိတာဖြစ်ပါတယ်''ဟုပြောသည်။\nထို့အတူ ရွှေတိဂုံစေတီတော် ဂေါပက ဇောတိကတင်သိန်းလွင်ကလည်း ''တော်တော်တော့ ထူးခြားတယ်ဗျ။ အရင် သွား ဟုတ်၊ မဟုတ် သွားစစ်လိုက်တော့ သွားကတော့ သေချာသွားပြီ။ သွားတည် ဆောက်ပုံ၊ အသားမှာ အမြစ်တွယ်ကပ်နေ ပုံ စတာတွေကလဲ သွားစစ်စစ်အတိုင်း ကျွန် တော် အနီးကပ်လေ့လာကြည့်မိတယ်။ နိုင်ငံ တော် သံဃမဟာနာယက အဖွဲ့ရယ်၊ ရန်ကုန် တိုင်းဒေသကြီး အစိုးရအဖွဲ့ရယ်က ရွှေတိဂုံ စေတီတော်မှာ ထိန်းသိမ်းစောင့်ရှောက်ထား ရမယ်ဆိုတာကြောင့် လေ့လာခွင့် ရခဲ့တာ ပါ။ ပုံစံကတော့ စွယ်တော်ပုံအတိုင်းပါပဲ။ သီတင်းကျွတ်လပြည့်နေ့ နံနက်ပိုင်းကစလို့ ရွှေတိဂုံစေတီတော် ပြတိုက်မှာ ထိန်းသိမ်း စောင့်ရှောက်ပြသသွားမှာ ဖြစ်ပါတယ်ဟု အတည်ပြုပြောသည်။\nနိုင်ငံတကာစံချိန်ချိုးလိုက်သည့်အသက်ကြီးဆုံး မုဒိန်းအဖွဲ့ ဝင်များ\n16:00 မုဒိန်း မှုများ 1 comment\nနိုင်ငံတကာမှာ ခလေးငယ်တွေ အလိုမတူဘဲ အုပ်စုလိုက် အတင်းအင်အားသုံး လိင်ဆက်ဆံ\nနေကြသူတွေမှာ များသောအားဖြင့် လူငယ် ပိုင်းများ ဖြစ်ပေမယ့် ခုအဖိုးကြီးမုဒိန်းအဖွဲ့ မှာ\nအသက်၈၀ ကျော်ကဦးဆောင်ခဲ့ပြီး အဖွဲ့ ဝင်ခြောက်ဦးမှာအငယ်ဆုံးက ၆၅ နှစ်ပါ။\nသူတို့ အာလုံး ထိုင်းနိုင်ငံအူဒေါင် ဌာနီအရပ်က တရွာထဲသားလယ်ပိုင်ရှင်များဖြစ်ကြပါတယ်။\nအသက် ၁၂ နဲ့၁၃ သာရှိသေးတဲ့ မိန်းခလေးသုံးယောက်ရဲ့မိဘတွေက ဆင်းရဲလို့အဖိုးကြီး စိုက်ခင်းမှာ ကျောင်းပိတ်ချိန် သွားအလုပ်လုပ်ကြပါတယ်။\nခလေးငယ်တယောက်ချင်းဆီကို ဒီအဖိုးကြီးက အရင် မုဒိန်းကျင့်ပြီး ခလေးတွေကြောက်အောင် နည်းအမျိုးမျိုးနဲ့ ခြောက်လှန့် နှုတ်ပိတ်ထားပြီး ရွာမှာ ပေါက်ရောက်တဲ့သူတစ်ယောက်ဖြစ်လို့ခလေးလးကလည်း ကြောက်ပြီး အမေတွေကို မတိုင်ရဲကြပါဘူး။\nနောက်ပိုင်းတော့ သောက်ဖေါ်သောက်ဖက်တွေခေါ်လာပြီး ခလေးတွေ ကိုဝိုင်းပြီး လိင်ဆက်\nဆံခဲ့ကြပါတယ် ၊ကိစ္စပြီးတော့ သနားကြေး တယောက် ဘတ် ၃၀၀(တသောင်းကျပ်)\nစီပေးပြီး အိမ်ပြန်လွတ်လိုက်ပါတယ် ၊မိဘတွေ သိသွားတာကတော့ မိန်းခလေးတယောက် သွေးတွေဆင်းနေရာကနေ စစ်ရင်းပေါ်ခဲ့တာပါ။\nရွာကရဲစခန်းကို တိုင်ချက်ဖွင့်တော့ အဖိုးကြီးက သူဝိတ်နဲ့ ဖိပြီး အမှုကိုတရားရုံးမအောင်နယ်မြေရဲတွေကို ငွေနဲ့ ပိတ်ထားတယ်၊ အမေတွေကိုလူမိုက်ဌားသတ်ဘို့ တောင်စီစဉ်ခဲ့တာကြောင့် မုဒိန်းကျင့်ခံရတဲ့ ခလေးအားလုံးကိုခေါ်ပြီး အမျိုးသမီးေ၇းရာ အဖွဲ့ ဆီမှာ အကူညီတောင်းခိုလှုံနေရပါတယ်။\nမုဒိန်း အဖိုးကြီးရဲ့သတင်းကို လူမှူကွန်ရက်စာမျက်နှာတွေမှာ ပါလာတော့မှ ရဲကစတင်အလုပ် လုပ်ပါတယ် ၊ဒီနေ့ တော့ အားလုံးကိုဖမ်လိုက်ပါပြီ နယ်မြေရဲစခန်းက အမှုမလုပ်ဘဲ ထိမ်ချန်ထားတဲ့ရဲ အရာရှိလည်း အရေးယူလိုက်ပါတယ်။\nဆရာဝန်လင်မယားနှိပ်စက်ခြင်းခံရသောအိမ်အကူမိန်း ကလေးကိုဝိတိုရိယဆေးရုံ အခမဲ့ခွဲစိတ်ပေးမည်\nဆရာဝန်လင်မယား၏ နှိပ်စက်မှုကြောင့် ဒဏ်ရာများရရှိခဲ့ သူ အိမ်အကူကလေးငယ် မသန်း\nသန်းစိုး၏မျက်နှာကို အမေရိကန်နိုင်ငံ ဆရာဝန်ကြီးများက အခမဲ့ခွဲ စိတ်ကုသရန်လာရောက်ကြည့် ရှုရန်ရှိကြောင်း ၀ိတိုရိယဆေး ရုံကြီးမှ သတင်းရရှိသည်။\n‘‘ဆရာဝန်တွေက ကလေး ကို သူတို့အနေနဲ့ ခွဲစိတ်လို့ရနိုင်၊ မရနိုင် အရင်ကြည့်မယ်။ မသန်း သန်းစိုးကို ခွဲပေးလို့ရ၊ မရကတော့မသေချာသေးဘူး။ စမ်းသပ်တာ ရော၊ ခွဲစိတ်ဖြစ်ခဲ့မယ်ဆိုရင်ရော အကုန်အခမဲ့လုပ်ပေးမှာပါ’’ဟု ၀ိတိုရိယဆေးရုံမှတာဝန်ရှိသူ ဒေါက်တာပြည့်ဖြိုးဆွေကပြောသည်။\nအမေရိကန်ဆရာဝန်ကြီး များခွဲစိတ်ရန် အဆင်ပြေခြင်းမရှိပါက ပြည်တွင်းဆရာဝန်ကြီးများနှင့်ခွဲစိတ်နိုင်ရန် လုပ်ဆောင်သွား မည်ဖြစ်ကြောင်း ၎င်းကဆိုသည်။\n၀ိတိုရိယဆေးရုံအစီအစဉ် ဖြင့် အမေရိကန်ဆရာဝန်ကြီးများနှင့် ပူးပေါင်းကာ နှာခေါင်းကွဲ၊အာခေါင်ကွဲကလေးများအား ခွဲစိတ်ရန် လာရောက်ချိန်တွင် မ သန်းသန်းစိုး၏ ဒဏ်ရာအနေအ ထားကိုကြည့်ကာ ၎င်းတို့အနေ ဖြင့် ခွဲစိတ်နိုင်ခြင်း ရှိ၊ မရှိ ကြည့်ရှုသွားမည်ဖြစ်သည်။\n‘‘ခွဲပေးမယ်ဆိုရင်တော့ အ ရမ်းဝမ်းသာတာပေါ့။ ကလေးအ ခြေအနေနဲ့ဆို ဘယ်လိုမှကုဖို့မဖြစ်နိုင်တဲ့ အခြေအနေလေ။ ဒဏ်ရာ တွေက လူတောထဲမ၀င်ရဲအောင် ဖြစ်နေပြီ’’ဟု မသန်းသန်းစိုး၏ ဦးလေးဖြစ်သူက ပြောသည်။\nမသန်းသန်းစိုးသည် အိမ်ရှင် ဆရာဝန်လင်မယားနှိပ်စက်မှုများကြောင့် မွေးရာပါနှုတ်ခမ်းကွဲပုံစံ သို့ ရောက်ရှိသွားပြီး ရိုက်နှက်မှု များကြောင့် လက်များကျိုးကာ မွေးရာပါ ကိုယ်အင်္ဂါချို့ယွင်းသူ တစ် ဦးအသွင်သို့ ရောက်ရှိနေသည်။\nမသန်းသန်းစိုးကို နှိပ်စက်မှု ဖြင့် ဆရာဝန်လင်မယားကို ပုဒ်မသုံးခုဖြင့် တရားစွဲထားပြီး ကျန်းမာရေးဝန်ကြီးဌာနကလည်း ယင်း ဆရာဝန်လင်မယားအား စစ်ဆေးလျက်ရှိကြောင်း စခန်းမှူး ရဲအုပ် ၀င်းဋ္ဌေးကဆိုသည်။\nအသက် (၁၄) နှစ်သာရှိသေးသော မသန်းသန်းစိုးသည် မင်္ဂလာဒုံမြို့နယ်တွင် နေထိုင်သည့် မြောက်ဥက္ကလာပဆေးရုံဝန်ထမ်း ဆရာဝန်လင်မယားအိမ်၌ ၂၀၁၂ ခုနှစ်မှ ၂၀၁၄ ခုနှစ် သြဂုတ်လအထိ အိမ် အကူလုပ်ကိုင်ခဲ့သည်။\nဖေ့စ်ဘုတ်သုံးသူတွေ ရင်ကို ရိုက်ခတ်သွားစေတဲ့ ဆရာ လူမှု ထူးချွန်ဆုရ\nဖေ့စ်ဘုတ်မှာ လူအများရဲ့ ရင်ကို ကိုင်လှုပ်သွားတဲ့ ဓာတ်ပုံ၊ ဓာတ်ပုံ- Aung Zan Myint\nဖေ့စ်ဘုတ် လူမှု ကွန်ရက်မှာ လူအများရဲ့ ရင်ကို ကိုင်လှုပ်ခဲ့တဲ့ မျက်ရည်စက်လည်နဲ့ ကျောင်းဆရာတဦး၊ သူနဲ့ သူ့တပည့်တွေ၊ ဒေသခံတွေရဲ့ ဓာတ်ပုံတွေကို ဧရာဝတီပရိသတ်တွေမှတ်မိနေကြပါလိမ့်မယ်။\nအဲဒီ ကျောင်းဆရာကို ပညာရေး ဝန်ကြီးဌာနက လူမှု ထူးချွန်ဆရာ ဆုပေးဖို့ ဆုံးဖြတ်လိုက်ပြီး\nအောက်တိုဘာ လ ၅ ရက်နေ့ ကမ္ဘာ့ဆရာများနေ့မှာ အခမ်းအနားနဲ့ ဂုဏ်ပြုဖို့ ရှိပါတယ်။\nစစ်ကိုင်းတိုင်း ချောင်းဦးမြို့နယ်၊ ဆူးလေကုန်း ကျေးရွာ မူလတန်းကျောင်းက လက်ထောက်ကျောင်းအုပ် ဦးသန်းလှိုင်ကို ပညာရေးဌာနရဲ့ ကျောင်းပြောင်းမိန့် ရောက်လာလို့ နုတ်ဆက်ပွဲ လုပ်ကြတဲ့အခါ ကျောင်း သူ၊ ကျောင်းသားတွေနဲ့ သူတို့ရဲ့ မိဘတွေက ဝမ်းနည်းပက်လက် မျက်ရည်စိုရွှဲ ဖြစ်ခဲ့ကြပါတယ်။\nအလားတူ ဆရာ ဦးသန်းလှိုင်ကလည်း မျက်ရည် စက်လက် ဖြစ်ခဲ့ရတာပါ။\nအဲဒီ မြင်ကွင်းတွေဟာ ဖေ့စ်ဘုတ် လောကမှာ တမုဟုတ်ချင်း ပျံ့နှံ့သွားပြီး လူတိုင်းရဲ့ ရင်ကို ရိုက်ခတ်သွား ပါတယ်။\nကျောင်းဆရာ ဦးသန်းလှိုင်ဟာ ချောင်းဦးမြို့ ဆူးလေကုန်း မူလတန်းကျောင်းမှာ ၈ နှစ်တာ တာဝန် ထမ်းဆောင် ခဲ့ပြီး ပြောင်းရွှေ့မိန့်ကျလာလို့သာ မဖြစ်မနေ ပြောင်းခဲ့ရတာလည်းဖြစ်ပါတယ်။\nဆူးလေကုန်းရွာလေးမှာ တာဝန်ထမ်းဆောင်ခိုက် သူ့အိမ်မှာလည်း ကျောင်းသူ၊ ကျောင်းသားတွေကို စာသင် ပေးပြီး ညဖက်တွေလည်း စာသင်ပေးကာ ကျောင်းဖွံ့ဖြိုးရေးလုပ်ငန်းတွေ ကျေးရွာ ပရဟိတအဖွဲ့ အစည်း တွေ မှာ ဒေသခံ ရွာသားတွေနဲ့ လက်တွဲပြီး တက်တက်ကြွကြွ လုပ်ဆောင်ခဲ့သူလည်းဖြစ်ပါတယ်။\nထိုင်းနိုင်ငံက ရဲများဟာ အမှုအတွက် သေချာ မဖြေရှင်းပဲ မြန်မာ နှစ်ဦးကို စွပ်စွဲ၍ မတရား ၀န်ခံစေခြင်း ဖြစ်ကြောင်း ယုံကြည်ရ ပါတယ်။ အကြောင်း ကတော့ ထိုင်းနိုင်ငံက ရဲများ လာဘ်စားတာကို တစ်ကမ္ဘာလုံး သိရှိနေကြလို့ ဖြစ်ပါတယ်။ လက်မှတ်ထိုးမှုကို ဦးဆောင်သူ နဲ့ အခြား သတင်းမီဒီယာများက ခန့်မှန်းထားချက် ကတော့ ယင်းလူသတ်မှုကို မာဖီးယား ဂိုဏ်းသားတို့ ကျူးလွန်ခဲ့ပြီး မြန်မာ လူမျိုး ရွှေ့ပြောင်းလုပ်သားများကို ထိုးကျွေး ၀န်ခံစေခဲ့ခြင်း ဖြစ်ပါတယ်။ ဒီအတွက် အမှုမှန် ပေါ်ပေါက်ဖို့ အားလုံး အွန်လိုင်းပေါ်မှာ ရေထိုးတဲ့ အသနားခံစာ လက်မှတ်ကို ထိုင်းနိုင်ငံအခြေဆိုက် ဗြိတိန်သံရုံးက သံတမန် Mark Kent ဆီ ပို့ပေးမှာ ဖြစ်ပါတယ်။\nယင်းဖော်ပြပါ Link ထဲကို ၀င်ပြီးတော့ လက်ရှိ ဗြိတိန်နိုင်ငံသား နှစ်ဦးအား လူသတ်မှုနဲ့ ပက်သက်ပြီးတော့ အစွပ်စွဲခံထားရတဲ့ မြန်မာနိုင်ငံသား နှစ်ဦးကို ကယ်နိုင်ပါတယ်။ ကယ်မယ့် နည်းလမ်းက chang.org က ဖော်ပြပါ link ထဲကနေ လက်မှတ်ရေးထိုးပေးဖို့ ပါပဲ။ ယနေ့ စက်တင်ဘာလ ၅ ရက်နေ့ ညနေ ၇ နာရီ ကျော် ချိန်မှာ လက်မှတ်ပေါင်း ၁၅၀၀၀ ကျော် ရရှိသွားပါပြီ။ link ထဲ ၀င်ပြီး Username, email, city ထည့်ပေးရုံပါပဲ။\nဒီတော့ မတရားအစွပ်စွဲခံထားရတဲ့ မြန်မာ နှစ်ဦးကို ကယ်ဆယ်ဖို့ အတွက် link ထဲမှာ ၀င်ရောက် sign ထိုးနိုင်အောင် သတင်းပေးလိုက် ရပါတယ်။\nFrom: အောင်ခမ်း (ရိုးရာလေး)\nရေခဲတောင် အရည်ပျော်ချိန်မှ တောင်တက်သမားနှစ်ဦး၏အလောင်း ရှာဖွေမည်ဟုဆို\nပျောက်ဆုံးတောင်တက်သမား ရှာဖွေရေးအဖွဲ့သားများကို တွေ့ရစဉ် (ဓာတ်ပုံ −ထူးဖောင်ဒေးရှင်း)\nခါကာဘိုရာဇီတောင် ထိပ်ရောက် တောင်တက်သမား နှစ်ဦးပျောက်ဆုံးနေသည်မှာ တစ် လကျော် ကြာမြင့်လာပြီး အမြင့် ပေ ၁၆,၀၀၀ အထက်တွင်ဖြစ်ပွား ခဲ့သည့်အတွက် ယင်းနေရာအနေအထားရ အသက်ရှင်သန်ရန် မျှော်လင့်ချက် နည်းပါးနေ ကြောင်း ထူးဖောင်ဒေးရှင်းတာဝန် ရှိသူတစ်ဦးကပြောကြားသည်။\n‘‘အခုကတော့ ဘော်ဒီပြန်ရ ဖို့ပဲ။ အီတလီအဖွဲ့က ပြောသွား သလို တောင်တက်သမား နှစ်ဦး က ပေ ၁၆,၀၀၀ အထက်ဆိုတော့ အဲဒီဝန်းကျင်မှာ ဘယ်သူမှ မနေ နိုင်ဘူး။ ရာသီဥတု၊ စားစရာ၊ သောက်စရာကအစ အကုန်လုံး ပဲ’’ဟု ၎င်းကပြောသည်။\nအီတလီနိုင်ငံမှ ရှာဖွေကယ် ဆယ်ရေးအဖွဲ့ကလည်း ပျောက် ဆုံးနေသော တောင်တက်သမား နှစ်ဦးရှာဖွေမှုကို ရေခဲတောင်များ အရည်ပျော်ချိန်မှ ပြန်လည်ရှာဖွေ မှုပြုလုပ်ရန်အကြံပေးခဲ့သည်။\n‘‘အီတလီအဖွဲ့ကတော့ နှင်း ပျော်သွားတဲ့အချိန်မှာ ထပ်ရှာဖို့ ပြောတယ်။ တောင်တက်သမား တွေကတော့ ဘော်ဒီပဲရှာရတော့ မယ်။ ဒါပေမဲ့ အရေးကြီးတာက ပိုင်းလော့တွေ။ တစ်ပတ်ပဲရှိသေး တဲ့အတွက် ရှင်နိုင်တဲ့ သဘောရှိ သေးတယ်’’ဟု ယင်းတာဝန်ရှိသူ ကပြောသည်။\nထူးဖောင်ဒေးရှင်းကတောင် တက်သမား နှစ်ဦးရှာဖွေနေမှုကို ပွင့်လင်းရာသီရောက်မှသာ ဆက်လက် ဆောင်ရွက်မည်ဟု သတင်းထုတ်ပြန်ထားပြီး ရပ်ဆိုင်းမည့်အချိန်ကို ဖြေကြားခြင်း မရှိသေးပေ။ လက်ရှိတွင် တောင်တက် သမားနှစ်ဦးနှင့် ပျောက်ဆုံးနေဆဲ ဖြစ်သည့် ရဟတ်ယာဉ်ရှာဖွေ ကယ်ဆယ်ရေးကို အပြာရောင် မိုးကောင်းကင် ကယ်ဆယ်ရေး အဖွဲ့နှင့် ဒေသခံ တောင်တက် သမားများက ဆက်လက်လုပ် ဆောင်နေဆဲဖြစ်သည်ဟု ထူး ဖောင်းဒေးရှင်းက သတင်းထုတ် ပြန်သည်။ထို့အပြင် ခါကာဘိုရာဇီ တောင်တက်ရောက်မည့် ဂျပန် တောင်တက်အဖွဲ့ကိုလည်း မြေ ပြင်ရှာဖွေရေးလုပ်ငန်းများ ဆောင်ရွက်ပေးရန် အကူအညီတောင်း ခံထားကြောင်း သတင်းရရှိသည်။\nထိုင်းနိုင်ငံမှ B4 ရဟတ် ယာဉ်ပျောက်ဆုံးနေသည်မှာ တစ်ပတ်ကြာပြီဖြစ်ပြီး ယင်းရဟတ် ယာဉ် ဆက်သွယ်ရေးအချက်ပြ သော ကိရိယာကို B4 ရဟတ် ယာဉ်ကုမ္ပဏီနှင့် နိုင်ငံတကာမှ အခြားရှာဖွေရေး အဖွဲ့အစည်း များက ခြေရာခံရှာဖွေသော်လည်း အချက်ပြဆက်သွယ်လာခြင်းမရှိ ဟု သိရသည်။\nကာမပိုင်ရှိသူနဲ့ ဖောက်ပြားလျှင် ကြုံရမည့် ဒု-သ-န-သော အကြောင်း\n11:00 ဗဟုသုတ, ဘာသာရေး No comments\nမြတ်စွာဘုရားရှင် သာဝတ္ထိပြည်၊ ဇေတ၀န် ကျောင်းတော်မှာ သီတင်းသုံး နေတော်မူချိန်က ဖြစ်ပါတယ်။ တစ်နေ့သာဝတ္ထိပြည်ရှင် ကောသလဘုရင်ဟာ တိုင်းခန်းလှည့်လည်ရင်း မထင်မရှား ဆင်းရဲသားအမျိုးသမီး တစ်ဦးကိုနှစ်သက်သဘောကျခဲ့ပါတယ်။နန်းတော်ပြန်ရောက်ပြီး အဲဒီအမျိုးသမီးအကြောင်းကို စုံးစမ်းခိုင်းတဲ့ အခါအိမ်ထောင်ရှိ အမျိုးသမီး တစ်ယောက်ဆိုတာ သိခဲ့ရပေမယ့် ဘုရင်ကောသလဟာ အမျိုးသမီးအပေါ်စွဲ လန်းနေမိတဲ့အတွက် ဒီအမျိုးသမီးကို အရယူဖို့သူမရဲ့ ယောက်ျားကိုခေါ်ပြီး နန်းတော်မှာအလုပ်ခန့်ခဲ့ပါတယ်။ ကောသလမင်းကြီးဟာ အမျိုးသမီးဟာ လင်ရှိမယား ဖြစ်နေတဲ့အတွက် အဲဒီလင်ယောက်ျားကို တစ်နည်း နည်းနဲ့အပြစ်ရှာပြီး အပြစ်အတိုင်းအဆုံးစီရင်ကာ ကျန်ခဲ့တဲ့အမျိုးသမီးကို သိမ်းပိုက်မယ်ဆိုတဲ့ရည်ရွယ်ချက်နဲ့ သူဆင်းရဲသား လင်ယောက်ျားကို နန်းတော်မှာ တာဝန်ပေးခဲ့ခြင်း ဖြစ်ပါတယ်။\nတိုတိုပြောရရင် ဒီကုသိုလ်ကောင်းမှုကြောင့်ပဲ မရနိုင်တဲ့ကုမုဒြာကြာနဲ့ အရုဏ၀တီမြေကို ရရှိခဲ့ပါတယ်။ဘုရင်အမိန့်အတိုင်း လိုအပ်တာကိုယူဆောင်ပြီး နန်းတော်သို့အချိန်မီရောက်အောင် ပြန်လာခဲ့ပေမယ့် အကြံကြီးတဲ့ဘုရင်ကြီးဟာ သူဆင်းရဲသားမရောက်ခင် နန်းတော်မြို့တံခါးကို စောစောအပိတ်ခိုင်းလိုက်ပါတယ်။ ဆင်းရဲသားယောက်ျားဟာ မြို့တံခါးပိတ်ထားတဲ့ အတွက်အဲဒီည အိပ်စရာမရှိတဲ့အခါနောက်ဆုံး သတ္တ၀ါတွေရဲ့ထုံးစံအတိုင်းဒုက္ခရောက်မှ ဘုရားကျောင်း ကန်ကိုသတိရကာ မြတ်စွာဘုရားကျောင်းတော်မှာ သွားရောက်အိပ်စက်ခဲ့ရပါတယ်။\nမြတ်ဗုဒ္ဓက “ဒီငရဲသားတွေဟာ ကဿပမြတ်စွာဘုရားရှင် လက်ထက်တုန်းက အတူသွားအတူလာအတူပျော် ပါးစားသောက်ကြတဲ့ ချမ်းသားတဲ့ သူဋ္ဌေးသားတွေ ဖြစ်ခဲ့ကြကြောင်း၊ သူဋ္ဌေးသားလေးယောက်ဟာ ငွေကြေး ချမ်းသာကြတဲ့အတွက် အပျော်အပါး အမျိုးမျိုးကို ပျော်ပါးကြရင်း နောက်ဆုံးသူတို့ လေးယောက်တိုင်ပင်ကာ စည်းစိမ်ဥစ္စာတွေကို ချောမောလှပတဲ့ အမျိုးသမီးတွေကိုပေးကာ သူတို့နဲ့ပျော်ပါးတဲ့အခါ အသုံးပြုကြဖို့ဆုံး ဖြတ်ပြီးချောမောလှပတဲ့ အမျိုးသမီးမှန်သမျှ အိမ်ထောင်ရှိရှိ မရှိရှိ စည်းစိမ်ပေးပြီးပျော်ပါးခဲ့ကြကြောင်း၊ ကဿပဘုရားရှင် ပွင့်တော်မူတဲ့ အချိန်ဟာ အနှစ်နှစ်သောင်းတမ်းမှာ ပွင့်တဲ့အတွက် သူဋ္ဌေးသားလေး ယောက်ဟာကာမေသုမိစ္ဆာစာရ အမှုကိုနှစ်သောင်းနဲ့ချီပြီး ပြုလုပ်ခဲ့ကြကြောင်း၊ ဒီအကုသိုလ်ကြောင့်ပဲသူတို့ လေးယောက်သေတဲ့အခါ အ၀ီစိငရဲမှာ ကျရောက်ကာ အ၀ီစိငရဲမှာ နှစ်ပေါင်းမြောက်များစွာ ခံစားပြီးအခု တစ်ခါလောဟကုမ္ဘီငရဲမှာ ထပ်ပြီးခံနေရတာဖြစ်ကြောင်း၊ မင်းကြီးကြားတဲ့ အသံတွေဟာ လောဟကုမ္ဘီငရဲမှာ ခံစားနေရတဲ့ အဲဒီသူဋ္ဌေးသား လေးယောက်ရဲ့ အသံပဲဖြစ်ကြောင်း” စသဖြင့် အတိတ်ဆောင်ကာ ကောသလမင်းကြားခဲ့တဲ့ အသံကြီးလေးခုရဲ့ အဓိပ္ပါယ်ကို ထပ်မံရှင်းလင်း မိန့်တော်မူပါတယ်။\nFrom: အရှင်ဝိစိတ္တ (မနာပဒါယီ)\nတာလီဘန် စစ်သွေးကြွအဖွဲ့နှင့် KIA အဖွဲ့တို့ ပူပေါင်းဖွင့်လှစ်မည့်သင်တန်းကို RNSC အဖွဲ့နာယက ၂ ဦး တက်မည်\n10:00 သတင်း, အကြမ်းဖက်မှုများ 1 comment\nပါကစ္စတန် နိုင်ငံရှိ တာလီဘန်စစ်သွေးကြွအဖွဲ့နှင့် မြန်မာနိုင်ငံကချင်ပြည်နယ်ရှိ KIA ဌာနချုပ်တွင် ဖွင့်လှစ်\nမည့် စစ်အခြေခံနှင့်အကြမ်းဖောက်ခွဲရေးသင်တန်းသို့ RNSC (Rohinga National Security Council)မှ\nနာယက ဖြစ်သူ ဒေါက်တာယူနိုစ် နှင့် နူရ်အစ္စလမ် တို့ နှစ်ဦး တက်ရောက်မည်ဖြစ်ကြောင်းသိရှိရသည်။\nထိုသင်တန်းဖွင့်ပွဲသို့တက်ရောက်မည့် RNSC အဖွဲ့နာယက ၂ ဦးအား KIA ဌာနချုပ်မှ ခရီးစဉ်တစ်လျှောက်\nအခက်အခဲမရှိသွားလာနိုင်ရေး ကို စီမံပေးသွားမည်ဖြစ်ပြီး ၊ RNSC အဖွဲ့မှလည်း သင်တန်းအတွက် ကုန်ကြငွေကို ထောက်ပံ့ပေးမှုများ ပြုလုပ်သွားမည်ဖြစ်ပြီး ၊ KIA ဌာနချုပ်တွင်ပင် ကူရ်ဘာနီ ပွဲတော်ကို ကျင်းပသွားမည်ဖြစ်\n၎င်း စစ်အခြေခံနှင့်အကြမ်းဖောက်ခွဲရေးသင်တန်းတက်ရောက်ရန် အတွက် ပဏာမ လူ အယောက် ၅၀ ဦးခန့် ရွေးချယ်ထားပြီး ထိုထဲမှ အမိန့်နာခံမှု ကောင်းသူ ၄၀ ဦးအား နှုတ်ထုတ်ရွေးချယ်သွားမည်\nဖြစ်သည်ဟုဆိုသည်။ထို့အပြင်သင်တန်းတွင် ထူးချွန်သူ အယောက် ၂၀ အား ထပ်မံ၍ ရွေးချယ်ကာ ပါကစ္စတန်သို့ စေလွှတ်သွားမည်ဖြစ်ကြောင်းသိရသည်။\nဗိုလ်ချုပ်မှူးကြီးဟောင်း ဦးသန်းရွှေက တိုင်းပြည်ကို သိပ်ချစ်ခဲ့တာ(အင်တာဗျူး)\nလူပုဂ္ဂိုလ်တစ်ဦးအနေနဲ့ ကြည့်ရင် သူထုထားတဲ့ ပန်းပုရုပ်ကို စိုးရိမ်မှုတွေ နဲ့ရော၊ ကြည်နူးမှုတွေနဲ့လည်း ကြည့်နေမှာပဲ။ သူ့ကို မကြည့်ပါနဲ့၊ ခင်ဗျားနဲ့ မဆိုင်ဘူးလို့ ပြောလို့ မရဘူး။\nဗိုလ်ချုပ်မှူးကြီးဟောင်း ဦးသန်းရွှေ၏ လက်အောက်တွင် အနှစ်၂ဝမျှ Staff -Officer လုပ်ခဲ့သူ ဦးဇော်မြင့်ဖေ ၏ အပြော\nယခင် နအဖလက်ထက် နိုင်ငံတော်အေးချမ်းသာယာရေးနှင့် ဖွံ့ဖြိုးရေးကောင်စီရုံးတွင် ဒုတိယ ညွှန်ကြားရေးမှူးချုပ်အဖြစ် တာဝန်ထမ်းဆောင်ခဲ့သူ မန္တလေးတိုင်းဒေသကြီး အမျိုးသားလွှတ်တော် မဲဆန္ဒနယ် အမှတ်(၅) လွှတ်တော်ကိုယ်စားလှယ် ဦးဇော်မြင့်ဖေ နှင့် တွေ့ဆုံမေးမြန်းခြင်း\nအယ် ဒီ တာ အ ဖွဲ့\n►အခုလိုမျိုး မန္တလေးတိုင်းဒေသကြီး အမျိုးသားလွှတ်တော်ကိုယ်စားလှယ် ဖြစ်သည် အထိ အဆင့်ဆင့် ရောက်ရှိလာပုံလေး ပြောပြပါ။\nအမျိုးသားလွှတ်တော် ကိုယ်စားလှယ်အဖြစ် ရောက်လာတာကတော့ ပြည်ခိုင် ဖြိုးပါတီက တာဝန်ပေးတဲ့အတွက် နိုင်ငံဝန်ထမ်းအဖြစ်ကနေတစ်ဆင့် ဒီကို အမျိုးသား လွှတ်တော် ကိုယ်စားလှယ်အဖြစ် ပါတီက တာဝန်ပေးလို့ ဖြစ်လာတာ ပေါ့။\n►ဦးဇော်မြင့်ဖေအနေနဲ့ နအဖဥက္ကဋ္ဌ ဗိုလ်ချုပ်မှူးကြီး သန်းရွှေနဲ့ ရင်းနှီးကျွမ်းဝင်တဲ့ ဆရာတပည့်ဆက်ဆံရေးမျိုးရှိတယ်လို့ သိရပါတယ်။ ကြားမှာရှိတဲ့ ဆက်ဆံရေးကို အရင် ပြောပြပေးစေချင်ပါတယ်။\nအထက်လူကြီးနဲ့ဆက်ဆံရေး သဘောမျိုးပဲ ရှိခဲ့ပါတယ်။ ဗိုလ်ချုပ်မှူးကြီးက နိုင်ငံရေးအမြင်ရှိတဲ့သူကို ကြိုက်တယ်။ ကြိုးစားတဲ့သူကို ကြိုက်တယ်။ စာအရေး အသားတော် တဲ့ သူကို သူသဘောကျတယ်ဆိုတဲ့ ဒီလိုအခြေအနေမျိုးနဲ့ ဗိုလ်ချုပ် မှူးကြီးနားလေးမှာ Staff- Officer အနေနဲ့ အထောက်အကူပြု ဝန်ထမ်းအနေနဲ့ ဆောင်ရွက်ခဲ့တဲ့ အနေ အထား ဖြစ်ပါတယ်။ ဒီ့အပြင် ဒါထက်ပိုတဲ့ အင်မတန်ရင်းနှီးတဲ့ သဘောမျိုးမရှိပါဘူး။ သူ့ကိုခေါင်းဆောင်တစ်ယောက်အနေနဲ့ အနီးကပ်အထောက် အကူပြုခဲ့ရတဲ့ အခြေ အနေမျိုးပဲဖြစ်ပါတယ်။\n►ဗိုလ်ချုပ်မှူးကြီးသန်းရွှေရဲ့ နိုင်ငံရေးအမြင်အပေါ် ဘယ်လို သိထားပါသလဲ။\nအထောက်အကူပြု ဝန်ထမ်းအနေနဲ့ အနှစ်နှစ်ဆယ်နီးပါး နေခဲ့ရတဲ့အခါမှာ သူကတိုင်းပြည်ကို တိုးတက်စေချင်တယ်။ စည်းလုံးညီညွတ်စေချင်တယ်။ တိုင်းပြည် ကို အေး ချမ်းသာယာ စေချင်တယ်ဆိုတဲ့ သဘောဆန္ဒတွေကတော့ အမှန်ရှိခဲ့တာ။ လက်တွေ့အကောင်အထည်ဖော်နိုင်တာ မဖော်နိုင်တာကတော့ တစ်ပိုင်းပဲဖြစ်တယ်။ သူ့ရဲ့ အမြင် သူ့ရဲ့ဆန္ဒကတော့ တိုင်းပြည်ကို တိုးတက်စေချင်တယ်။ စည်းလုံးညီ ညွတ်စေချင်တယ်။ တိုင်းပြည်ကို အေးချမ်းသာယာစေချင်တယ်ဆိုတာ ရှိတယ်လို့ပဲ ရိုးသား စွာမြင်ပါတယ်။အဲဒီတော့ သူမြင်တဲ့အတိုင်းပဲ အာဏာကို စွန့်လွှတ်ခဲ့တယ်။ ဒီမိုကရေစီနိုင်ငံအဖြစ် တည်ထောင်ဖို့ လမ်းစဉ်ချခဲ့တယ်။ ဒီမိုကရက်တိုက်ဇေးရှင်း ပရောဆက် ကို ချမှတ်ခဲ့တယ်။ အဲဒီတော့ သူချမှတ်ခဲ့တဲ့ လမ်းစဉ်အတိုင်း ဒီနေ့ အကောင်အထည်ဖော်နေတဲ့အခါမှာ ဒီနေ့သုံးနှစ်ကျော်လောက် ရှိပြီပေါ့။ ဒီအစီ အရင်တွေအတိုင်းပဲ ခံစားပြီးတော့ လက်တွေ့မြင်နေရတယ်ဆိုတဲ့အနေအထားဖြစ်တယ်။ သူ့အနေနဲ့ Dream အိပ်မက် မက်ပြီးတော့ အိပ်မက်လိုပဲ စိတ်ကူးပြီးတော့ သူကအကောင်အထည်ေ ဖ်ာခဲ့ရတာ။ လက်တွေ့ကျတော့သုံးနှစ်ကျော်လောက်မှာ စိန်ခေါ်မှုတွေမြောက်မြားစွာ လက်တွေ့ဘဝနဲ့ စိတ်ကူးမှုက အံ့ဝင်ခွင်ကျ ဘယ်တော့ မှတော့မဖြစ်နိုင်ဘူး။\n►သူချမှတ်ခဲ့တဲ့ မြန်မာနိုင်ငံ ဒီမိုကရေစီဖော်ဆောင်ရေး လမ်းစဉ်တို့ဟာ လမ်းမှန် ပေါ်ရောက်နေပြီလား။\nဗိုလ်ချုပ်မှူးကြီး စိတ်ကူးခဲ့တဲ့ဟာတွေက လက်တွေ့အကောင်ထည်ဖော်တဲ့ နေရာမှာ တို့တစ်တွေက အခုလွှတ်တော်ထဲမှာ နိုင်ငံတော် အုပ်ချုပ်ရေး ကိစ္စတွေမှာ အဆင်ပြေတာတွေလည်း ရှိတယ်။ အဆင်မပြေတာတွေလည်း ရှိတယ်။ ထပ်ပြီး ပြုပြင်သွားရမှာတွေလည်း ရှိတယ်။ အဲဒီတော့ ဒီမိုကရေစီ တံခါးဝတော့ ရောက်ပြီ။ ဆက်လမ်းလျှောက်ရမှာကြီးက အဝေးကြီးရှိသေးတယ်။ ဒီမိုကရေစီကို တစ်ရက် တစ်မနက် အချိန်ကာလသတ်မှတ်ပြီး တည်ဆောက်လို့ရတာ မဟုတ်ဘူး။ ပို့တဲ့သူက ပို့ထားတယ်။သူပို့တာက သူ့စိတ်ကူးနဲ့ ပို့ထားတာ။ လက်တွေ့ ဘယ်လောက်မှန်တယ် မမှန်ဘူး ကိုယ်က ဆက်လမ်းလျှောက်ရမှာ။ သူက အနားယူသွားပြီလေ။\n►၁၉၉၂ခုနှစ်ကနေ ၂ဝ၁၁ခုနှစ် ကာလအထိ နိုင်ငံတော် အကြီးအကဲတစ်ဦး အနေနဲ့ ဗိုလ်ချုပ်မှူးကြီးဟာ တာဝန်ယူ သွားပေမယ့် တိုင်းပြည်ကို တစ်ကြိမ် တစ်ခါမျှ မိန့်ခွန်း ပြောမသွားခဲ့ပါဘူး။ ဘာကြောင့်ပါလဲ။\nသူတိုက်ရိုက် မပြောတာဘဲရှိတယ်။ ဆည်ဖွင့်ပွဲတွေ၊ တံတားဖွင့်ပွဲတွေ သူသွား နေတယ်။ နယ်မြေအနှံ့လည်း သူသွားနေတာပဲ။ အဲဒီ မက်ဆေ့ခ်ျတွေကို သူပေးနေ တယ်။ လူထုနဲ့ထိတွေ့တယ်။ ပြောတယ်၊ ဆိုတယ်၊ နားထောင်တယ်။ သူပြောခဲ့ ဆိုခဲ့ တာကိုကိုယ်တို့လို အထောက်အကူပြု ဝန်ထမ်းတွေက ပုံဖော်ခဲ့တယ်။ အဲဒီ ပုံဖော်ကြည့်တဲ့ အရဆို ဗိုလ်ချုပ်မှူးကြီးက တိုင်းပြည်ကို မချစ်တာမဟုတ်ဘူး။ သိပ်ချစ် ခဲ့တာ။ သူ မက်ဆေ့ခ်ျတော့ တော်တော်ပေးတယ်။ အခမ်းအနားတွေမှာလည်း ပြောပါတယ်။ သူပါးစပ်နဲ့ တိုက်ရိုက်မပြောတာဘဲ ရှိတယ်။ ပေါ်ပြူလာပေါ်လက်တစ် လူကြိုက်များတာ သူက မကြိုက်ဘူး။ ပေါ်ပြူလာ မဖြစ်ချင်ဘူး။ အကဲခတ်လို့ရ တယ်။\n►ယခုချိန်ထိ ဗိုလ်ချုပ်မှူးကြီးသန်းရွှေဟာ တိုင်းပြည်အတွက် စိုးရိမ်ပူပန်တယ်လို့ တချို့က ပြောကြပါတယ်။ ဘာကို စိုးရိမ်တာလို့ ထင်ပါသလဲ။\nလူပုဂ္ဂိုလ်တစ်ဦးအနေနဲ့ ကြည့်ရင် သူထုထားတဲ့ ပန်းပုရုပ်ကို စိုးရိမ်မှုတွေ နဲ့ရော၊ ကြည်နူးမှုတွေနဲ့လည်း ကြည့်နေမှာပဲ။ သူ့ကို မကြည့်ပါနဲ့။ ခင်ဗျားနဲ့ မဆိုင် ဘူးလို့ ပြော လို့ မရဘူး။ ပုထုဇဉ် သဘောအရ သူကြည့်နေမှာပဲလို့ ရိုးရိုးသားသား မြင်မိပါတယ်။\nမတ်အက်ဘ်ဒီဂိုဒါနဲ သေဆုံးသွားပြီ ဖြစ်ကြောင်း အိမ်ဖြူက စက်တင်ဘာလ အစောပိုင်းတွင် ထုတ်ပြန် ခဲ့သည်။ ဂိုဒါနဲသည် ကဗျာ အရေး ကောင်းသူတစ်ဦး ဖြစ်သည်။ အဟောအပြော ကောင်းသူ တစ်ဦးလည်း ဖြစ်သည်။ သူအထူးအချွန် ဆုံးမှာ လူသတ်ခြင်း ဖြစ်သည်။ ဂိုဒါနဲမှာ နှယ်နှယ်ရရ လူတစ်ဦး မဟုတ်။ အယ်လ်ခိုင်ဒါနှင့် ပတ်သက်မှုရှိသော အစ္စလာမ် အစွန်းရောက် အယ်လ်-ရှာဘတ် သူပုန် အဖွဲ့ကို ပူးတွဲ တည်ထောင်ခဲ့သူ တစ်ဦး ဖြစ်သည်။\nဆိုမာလီယာနိုင်ငံ မြို့တော် တောင်ဘက်ရှိ သူပုန်စခန်း တစ်ခုကို အမေရိကန်က လေကြောင်းမှ ထိုးစစ်ဆင်မှုကြောင့် ဂိုဒါနဲ သေဆုံးခဲ့ခြင်း ဖြစ်သည်။ ဂိုဒါနဲမှာ တန်ကြေး ကြီးမားသူတစ်ဦး ဖြစ်သည်။ အမေရိကန် နိုင်ငံခြားရေး ၀န်ကြီးဌာနက ဒေါ်လာ (၇) သန်း ဆုကြေး ထုတ်ခံထားရသူ တစ်ဦး ဖြစ်သည်။ ဂိုဒါနဲ၏ ထူးချွန်မှု မှတ်တမ်းကို ကြည့်ပါလေ။ အမေရိကန်၏ လေကြောင်းမှ တိုက်ခိုက်မှုကြောင့် ၂၀၀၈ ခုနှစ်တွင် သူ့ရှေ့က ခေါင်းဆောင် အာဒန်ဟာရှီ အိုင်ရို သေဆုံးခဲ့ ပြီးနောက် အယ်လ်-ရှာဘတ် သူပုန်အဖွဲ့၏ တပ်မှူးကြီး ဖြစ်လာခဲ့သူ ဖြစ်သည်။ ဆိုမာလီယာ နိုင်ငံတွင်း အကြမ်းဖက်မှုမျိုးစုံ ပြုလုပ်ခဲ့ သောကြောင့် တရားရုံးတစ်ရုံ၏ ၂၀၀၈ ခုနှစ်တွင် မျက်ကွယ်၌ သေဒဏ် ချမှတ်ခံခဲ့ရသူ ဖြစ်သည်။ ပညာလည်း စုံလှသူ ဖြစ်သည်။ ဆူဒန်နှင့် ပါကစ္စတန် တုိ့တွင် တိုက်ခိုက်ရေး ပညာများ သင်ယူခဲ့သည်။ အာဖဂန်နစ္စတန်တွင် တိုက်ခိုက်မှုများကို ပြုလုပ်ခဲ့သည်။ အမည်လွှဲ တစ်ခုမှာ မူခ်တာ အဘူ ဇူဘေယာ ဖြစ်သည်။\nဂိုဒါနဲ သေဆုံးခြင်းသည် အယ်လ်-ရှာဘတ် အတွက် စိတ်ပိုင်းနှင့် တိုက်ခိုက်ရေးပိုင်းအရ ဆုံးရှုံးမှုကြီးသာ ဖြစ်ကြောင်း ပင်တဂွန်၏ ပြောခွင့်ရှိ သူ ဗိုလ်ချုပ် ဂျွန်ကာရ်ဘီက ပြောဆိုခဲ့သည်။ အယ်လ်-ရှာဘတ် အတွက် စိတ်ဓာတ်ပိုင်း ဆုံးရှုံးမှုက တိုက်ခိုက်ရေးပိုင်း ဆုံးရှုံးမှုထက် ပိုမည် ထင်သည်။ အကြမ်းဖက် အဖွဲ့အစည်းများ ခေါင်းဆောင် များအား လေကြောင်းမှ ထိုးစစ်ဆင်ခြင်းနှင့် အထူး တပ်ဖွဲ့ဝင်များ စေလွှတ်ပြီး သတ်ဖြတ်စေခြင်းသည် အိုဘားမား အစိုးရ အဖွဲ့၏ ခြေပေါ့သော၊ ကြည်းတပ် အင်အား အနည်းဆုံး အသုံးပြုရသော အကြမ်းဖက် နှိမ်နင်းရေး မဟာဗျူဟာ၏ ဗဟိုချက်တွင်ရှိ နေသည်။ ဒေသဆိုင်ရာ နိုင်ငံများနှင့် ပူးပေါင်းခြင်း၊ ခိုင်မာသော ထောက်လှမ်းရေး စနစ်ထား ရှိခြင်းနှင့် မြေပြင် စစ်ဆင်ရေး လုံးဝ မပါဝင်ခြင်းသည် အိုဘားမား အစိုးရ အဖွဲ့၏ အဓိက ကျသော မဟာဗျူဟာ ဖြစ်ကြောင်း လုံခြုံရေး လေ့လာသူ စတီဖနီဂက် စကဲလ်က ပြောဆိုခဲ့သည်။ အကြမ်းဖက်အဖွဲ့ တစ်ခုခု၏ ခေါင်းဆောင်ပိုင်းကို ရှင်းလင်းပစ်ခြင်းကြောင့် အဖွဲ့၏ တိုက်ခိုက်နိုင် စွမ်းရည် ကျဆင်းသွားမည်နှင့် နောက်ဆုံးတွင် အဖွဲ့ ပြိုကွဲ သွားမည်ဟု ယူဆ သောကြောင့် လုပ်ကြံ သတ်ဖြတ်မှု များကို ပြုလုပ်နေခြင်း ဖြစ်သည်။ ယင်းအယူအဆ မှန်သည် မှားသည်ကို မသိနိုင်သေး သော်လည်း ခေါင်းဆောင် သတ်ဖြတ်ခံခဲ့ရသည့် အကြမ်းဖက် အဖွဲ့များ၏ သမိုင်းကို ပြန်ကြည့်လျင်တော့ ယင်းအယူအဆနှင့် ပတ်သက်ပြီး သံသယ ၀င်စရာများရှိ လာခဲ့သည်။\nစစ်သွေးကြွ အဖွဲ့တစ်ခုခု၏ ခေါင်းဆောင်ကို ဖမ်းမိခြင်း သို့မဟုတ် သတ်ဖြတ်နိုင်ခြင်း တို့ကြောင့် ယင်းအဖွဲ့ အားနည်းသွား စေခဲ့ကြောင်း ဥပမာ ပေးစရာများ ရှိနေပါသည်။ ၁၉၉၉ ခုနှစ်တွင် ခေါင်းဆောင် အဗ္ဗဒူလာ အိုကာလန် သေဆုံးခဲ့ ပြီးနောက် ကာဒစ္စတန် အလုပ်သမားများ ပါတီအမည်ရှိ အကြမ်းဖက် အဖွဲ့၏ တူရကီ နိုင်ငံတွင်း အကြမ်းဖက်မှုများ အရှိန်လျော့ကျ သွားခဲ့သည်။ ဂျပန်ရှိ ရှင်ရီကျို ဂိုဏ်းနှင့် ပီရူးရှိ ရှိုင်းနင်းပါ့သ် သူပုန် အဖွဲ့များ ကိုကြည့်လျင်လည်း ခေါင်းဆောင် သေဆုံး ပြီးနောက် အင်အားလျော့ကျ သွားကြောင်း တွေ့ရမည် ဖြစ်သည်။ အခြားတစ်ဖက်က ကြည့်လျင်လည်း အစ္စရေးသည် ဟာ့မာ့စ် ခေါင်းဆောင်များကို နှစ်ပေါင်းများစွာ ကြာအောင် လုပ်ကြံ သတ်ဖြတ်ခဲ့ သော်လည်း ပါလက်စတိုင်းရှိ စစ်သွေးကြွ အဖွဲ့မှာ ပြိုကွဲ သွားမည့် အစား အင်အားပင် ပိုကောင်းလာခဲ့ သည်။ မက္ကစီကိုရှိ မူးယစ်ခေါင်းဆောင် တစ်ဦး သေဆုံး ပြီးနောက် ခေါင်းဆောင် အဖြစ် ဆက်ခံခွင့် ရရှိရေး ယှဉ်ပြိုင်မှု များကြောင့် အကြမ်းဖက်မှုများပင် ပိုမိုများပြားလာခဲ့သည်။\nအကြမ်းဖက် အဖွဲ့ခေါင်းဆောင် တစ်ဦးကို ရှင်းလင်းနိုင် ပြီးနောက် ယင်း အကြမ်းဖက် အဖွဲ့ပြိုကွဲ သွားသည် မသွားသည်နှင့် ပတ်သက်သော အချက်များမှာ ထွေပြား လှသည်။ ဥပမာပေး ရလျင် ၁၉၄၅ ခုနှစ်မှ ၂၀၀၄ ခုနှစ်ကြား ပစ်မှတ်ထားခံခဲ့ ရသည့် အကြမ်းဖက် ခေါင်းဆောင် (၂၉၈) ဦးနှင့် ပတ်သက်ပြီး ဂျော်ဂျီယာ နည်းပညာ တက္ကသိုလ်မှ ဂျန်နာ ဂျော်ဒန်က လေ့လာသမှု ပြုလုပ်ခဲ့သည်။ ခေါင်းဆောင် သတ်ဖြတ်ခံခဲ့ရသော အကြမ်းဖက် အဖွဲ့ များသည် အခြား အကြောင်းကြောင့် ပြိုကွဲသွားသည့် အကြမ်းဖက် အဖွဲ့များထက် သက်တမ်းပိုရှည်လေ့ ရှိကြောင်း မစ္စဂျော်ဒန်က လေ့လာတွေ့ရှိ ခဲ့သည်။\nလေ့လာမှု ကွဲပြားခြင်းကြောင့် ရလဒ်များလည်း ကွဲပြားတတ် ပါသည်။ အမေရိကန်ရှိ RAND ကော်ပိုရေးရှင်းမှ ပညာရှင် ပက်ထရစ် ဂျွန်ဆင် သည် ၁၉၇၅ ခုနှစ် မှ ၂၀၀၃ ခုနှစ် အတွင်း ပုန်ကန်မှု (၉၀) ကျော်ကို လေ့လာခဲ့ ရာ အကြမ်းဖက် အဖွဲ့ ခေါင်းဆောင်ကို ရှင်းလင်းပစ်နိုင် ခြင်းကြောင့် အစိုးရများ၏ အကြမ်းဖက်မှု တိုက်ဖျက်ရေး အောင်မြင်နိုင်ခြေ ပိုများလာပြီး အကြမ်းဖက် အဖွဲ့၏ တိုက်ခိုက်နိုင်စွမ်း ကိုလည်း လျော့ကျ သွားစေကြောင်း တွေ့ရှိခဲ့သည်။ အရှေ့မြောက်ပိုင်း တက္ကသိုလ်မှ မာ့စ်အဘရာဟမ်နှင့် မစ်ရှီဂန် တက္ကသိုလ်မှ ဖိလစ် ပေါ်တာတို့၏ လေ့လာချက်တွင် အကြမ်းဖက် အဖွဲ့ ခေါင်းဆောင်ကို ရှင်းလင်းပစ် မှုကြောင့် အရပ်သား သေဆုံးမှု ပိုများ လာကြောင်း ဖော်ပြထားသည်။ အကြမ်းဖက် အဖွဲ့ခေါင်းဆောင် သေဆုံး ပြီးနောက် တွင် အကြမ်းဖက် အဖွဲ့ဝင် များသည် မဟာဗျူဟာ ကျကျ တိုက်ခိုက်မှုများကို မပြုလုပ်တော့ဘဲ အရပ်သား၊ စစ်သားမရွေး တိုက်ခိုက်မှုများ ပြုလုပ် လာလေ့ ရှိကြောင်း အဘရာဟမ်နှင့် ပေါ်တာတို့က ပြောဆိုခဲ့သည်။\nခေါင်းဆောင်ကို ရှင်းလင်းပစ်သည့် နည်းလမ်း ထိရောက်မှု ရှိသည် မရှိသည်မှာ အဖွဲ့၏ အနေအထား ပေါ်တွင်လည်း မူတည် သေးသည်။ အကြောင်းအရင်း တစ်ခုတည်းကြောင့် အကြမ်းဖက် အဖွဲ့တစ်ခု ပြိုကွဲသွားခြင်း မဟုတ်ဘဲ ခေါင်းဆောင် သေဆုံးခြင်း၊ အစိုးရများနှင့် စေ့စပ်ဆွေးနွေးခြင်း၊ အများ ပြည်သူ၏ ထောက်ခံမှု လျော့ကျ သွားခြင်းနှင့် အဖွဲ့ဝင်များကြား ဖိနှိပ်မှု ရှိလာခြင်း တို့ကိုလည်း ထည့်သွင်း တွက်ချက်ရမည် ဖြစ်ကြောင်း ဂျော့ဂ်ျ မေဆင် တက္ကသိုလ်မှ သြော်ဒရေကာ့သ် ခရိုနင်၏ ၂၀၀၈ ခုနှစ်ထုတ် အကြမ်း ဖက်ဝါဒ ဘယ်လို အဆုံးသတ်လဲ ဆိုသည့် စာအုပ်တွင် ဖော်ပြ ထားသည်။ ခေါင်းဆောင် သေဆုံးမှုကြောင့် ပြိုကွဲ သွားသည့် အဖွဲ့မျိုး ဆိုသည်မှာ အဆင့်ဆင့် ဖွဲ့စည်းပုံ ရှိပြီး သက်တမ်းလည်းနု၊ ပုဂ်္ဂိုလ်ရေး ကိုးကွယ်မှုလည်း ရှိကာ ခေါင်းဆောင် နေရာကို ဆက်ခံမည့်သူ ထင်ထင်ရှားရှား မရှိသည့် အဖွဲ့မျိုးသာ ဖြစ်ကြောင်း သူက ရေးသားခဲ့သည်။\nဒါဖြင့်လျင် အယ်လ်-ရှာဘတ် ဆိုသည်မှာ ဘယ်လို အဖွဲ့မျိုး ဖြစ်သည်ကို သိဖို့ လိုလာပါပြီ။ ဒေးဗစ်ဆင် ကောလိပ်မှ အယ်လ်-ရှာဘတ်ကို နှစ်ပေါင်း များစွာ ကြာအောင် လေ့လာခဲ့သည့် နိုင်ငံရေး သိပ္ပံ ပါမောက္ခ ကန်နက်မန် ခေါက်စ်က ဂိုဒါနဲသည် အယ်လ်-ရှာဘတ်၏ မူဝါဒများနှင့် မဟာ ဗျူဟာများကို အဓိက ဖော်ဆောင်သူ တစ်ဦး ဖြစ်ကြောင်း ပြောဆိုခဲ့သည်။ ဂိုဒါနဲ၏ သဘောတူညီမှု မရရှိဘဲ အခြား အဖွဲ့ဝင်များနှင့် ခေါင်းဆောင်ငယ် များသည် တိုက်ခိုက်မှုများကို မပြုလုပ်ရဲ ကြကြောင်း၊ အမိန့် မနာခံသည့် ခေါင်းဆောင်ငယ် များကို ဂိုဒါနဲ က ရှင်းလင်းပစ်လေ့ ရှိကြောင်း ပါမောက္ခ မန်ခေါက်စ်က ပြောသည်။ သို့သော် ၂၀၁၁ ခုနှစ်မှ စပြီး အာဖရိကသမဂ္ဂ ဦးဆောင်သော အဖွဲ့များ၏ ထိုးစစ်ဆင်မှုကြောင့် အယ်လ်-ရှာဘတ် အစည်းပြေ ခဲ့ပြီး ဆိုမာလီယာရှိ အဓိကကျသော မြို့များ ထွက်ခွာခဲ့ရသည်။ ဆိုမာလီယာ ကျေးလက်ရှိ အကြမ်းဖက် အဖွဲ့ဝင်များ သည် ဗဟိုဌာနချုပ်နှင့် ဝေးရာတွင် ထင်ရာဆိုင်း လုပ်ဆောင်နေခဲ့ရာ ဂိုဒါနဲ သေဆုံးမှုကြောင့် အဖွဲ့၏ အောက်ခြေအဆင့်တွင် အပြောင်းအလဲ ကြီးကြီးမားမားရှိ လာမည် မဟုတ်ချေ။\nပြောရလျင် အယ်လ်-ရှာဘတ်သည် ယခင်ကလည်း ခေါင်းဆောင် လုပ်ကြံ သတ်ဖြတ်မှုများနှင့် ကြုံခဲ့ရပြီး ပြန်လည် ဦးမော့နိုင်ခဲ့သည် ချည်းသာ ဖြစ်ကြောင်း မန်ခေါက်စ်က ပြောသည်။ ၂၀၀၈ ခုနှစ်တွင် ခေါင်းဆောင် အာဒန်ဟာရှီ အိုင်ရို သေဆုံးခဲ့ ပြီးနောက် ဂိုဒါနဲက သူ့နေရာတွင် အစားထိုး ၀င်ရောက်ခဲ့ပြီး ဆိုမာလီယာတွင် တိုက်ခိုက်မှု ကြီးများကို ဆက်လက်ပြုလုပ် ခဲ့သည်။ ကင်ညာနိုင်ငံ နိုင်ရိုဘီ မြို့ရှိ လူ (၇၀) ဦးနီးပါး သေဆုံးခဲ့သည့် ၀က်စ် ဂိတ်ဈေးဝယ် စင်တာ တိုက်ခိုက်မှုကို ဥပမာ အဖြစ် ကြည့်နိုင်သည်။ အယ်လ်-ရှာဘတ်သည် ယခုအချိန်တွင် ဂိုနာဒဲ နေရာကို ဆက်ခံမည့် သူအား ရွေးချယ် ထားပြီး ဖြစ်ကာ ပညာရေး နှင့် ကျန်းမာရေး အဆောက်အအုံ များကို တိုက်ခိုက်ရန် စီစဉ်နေကြောင်း ထောက်လှမ်းရေး ဌာနများက သတိပေး ထားသည်။\nယင်းအချက် များကြောင့် အယ်လ်-ရှာဘတ်သည် ခေါင်းဆောင် သေဆုံးမှုကြောင့် ပြိုလဲ သွားမည့် အဖွဲ့မဟုတ်ကြောင်း ထင်ရှားလာပြီ ဖြစ်သည်။ သို့သော် ဆိုမာလီယာ အစိုးရ၏ အယ်လ်-ရှာဘတ် အဖွဲ့ဝင်များ အဖွဲ့မှ နုတ်ထွက်ပြီး လက်နက်ချ ခဲ့လျင် လွတ်ငြိမ်း ချမ်းသာခွင့် ပေးမည် ဖြစ်ကြောင်း ထုတ်ပြန်ထား သောကြောင့် ယင်းလွတ်ငြိမ်း ချမ်းသာခွင့်ကို လက်ခံမည် မခံမည်က အဖွဲ့ သက်ဆိုးရှည်မည် မရှည်ကို ဆုံးဖြတ်ပေးနိုင်ခြေ ရှိနေသည်။ မကြာသေးမီရက်များ အတွင်းမှာပင် အဖွဲ့ဝင် အတော်များများ အဖွဲ့ကို စွန့်ခွာ ထွက်ပြေးခဲ့ကြပြီး ဖြစ်သည်။ အယ်လ်-ရှာဘတ် ခေါင်းဆောင် ပိုင်းက လွတ်ငြိမ်းချမ်းသာခွင့်ကို လက်ခံပြီး ဆိုမာလီယာ အစိုးရနှင့် အာဏာခွဲဝေ အုပ်ချုပ်မည်ဆိုပါက အမေရိကန်သည် အကြမ်းဖက် အဖွဲ့ ခေါင်းဆောင် ဟောင်းများနှင့် ဆက်ဆံသမှုပြု ရဦးမည် ဖြစ်သည်။\nယခု အချိန်တွင် အမေရိကန် ဦးဆောင်သော မဟာမိတ်နိုင်ငံ များသည် IS အဖွဲ့ခေါင်းဆောင် အဘူ ဘေကာ အယ်လ်-ဘဂါဒါဟီကို ရှင်းလင်း နိုင်ရန်နှင့် အီရတ်ရှိ သူ့ အဖွဲ့ဝင်များကို သတ်ဖြတ်နိုင်ရန် ကြိုးပမ်းနေပြီ ဖြစ်သည်။ အကြမ်းဖက် အဖွဲ့ ခေါင်းဆောင်များ အား ပစ်မှတ်ထား ရှင်းလင်းခြင်း သည် အပြစ်မဲ့ သူများ သေဆုံးခဲ့ရမှု အတွက် မြန်ဆန်မှုရှိပြီး မြေပြင် စစ်ဆင်ရေး မလိုအပ်သော လက်စားချေမှု တစ်ခု ဖြစ်နိုင်ပါသည်။ သို့သော် ယင်း နည်းလမ်း တစ်ခုတည်းကြောင့် IS နှင့် အခြား အကြမ်းဖက် အဖွဲ့များ အမြစ်ပြတ် ပျောက်ကွယ် သွားမည် မဟုတ်သည် ကိုတော့ သတိချပ်ရ ပါမည်။\nRef: To KillaTerrorist:NR\n07:00 အထွေထွေ ဗဟုသုတ No comments\nလွန်ခဲ့သည့် နှစ်ပေါင်း (၃၀) ခန့်က ဟောလီးဝုဒ် ရုပ်ရှင် ဇာတ်ကား တစ်ကားကို မှတ်မှတ် ရရ ကြည့်ခဲ့ရ ဖူးပါသည်။ ထိုကား၏ အမည်မှာ “ဘရာဇီးလ် မှ ယောက်ျား ကလေးများ”” (The boys from Brazil) ဖြစ်၏။ ဒုတိယ ကမ္ဘာစစ်ကြီး နောက်ပိုင်း ဂျာမနီ နိုင်ငံမှ အာဏာရှင် ဟစ်တလာ ရှုံးနိမ့်ခါနီးတွင် သူ၏ ဗိုလ်ချုပ်ကြီးများက ဟစ်တလာ မရှိသည့် တိုင်အောင် သူ၏ ကိုယ်ပွား မျိုးဆက် တည်တံ့ပြီး အာဏာပြန်ရရေး အတွက်၊ သူ၏ မျိုးစေ့ဗီဇ (သွေးသား) ကို မျိုးချစ်စိတ် ပြင်းထန်သော ဂျာမန်မများ၏ သားအိမ် အတွင်းသို့ ထည်းသွင်းကာ ဘရာဇီးလ် တောတွင်း တစ်နေရာ၌ ယောက်ျား ကလေးများ မွေးဖွားစေပြီး အခြား နိုင်ငံများသို့ ဖြန့်ချိ ထားသည့် ဇာတ်လမ်း ဖြစ်သည်။ ဤကဲ့သို့ သူတစ်ပါး၏ သား/သမီး မျိုးစေ့ကို မိမိ၏ သားအိမ် အတွင်း၌ လက်ခံပြီး ပဋိသန္ဓေ တည်စေကာ ကိုးလ လွယ်ပြီး မွေးဖွားပေးသူ အမျိုးသမီးများကို ဗိုက်ငှား မိခင်များ (Surrogate mothers) ဟု ခေါ်ဆိုကြပါသည်။\nယခု လောလောဆယ်တွင် ပြသဆဲ ဖြစ်သော ကိုရီးယားနိုင်ငံ KBS-World ရုပ်မြင်သံကြားမှ ထုတ်လွှင့်နေသော “မိခင်နှစ်ဦး” (Two Mothers) ဇာတ်လမ်းတွဲမှာ ဗိုက်ငှား ကိုယ်ဝန် ဆောင်ပေးသူ အမျိုးသမီးက သူ၏ ဗိုက်အား ငှားသော လင်မယားအား ကလဲ့စား ချေသော ဇာတ်လမ်း ဖြစ်သည်။ အဆိုပါ လင်မယားတွင် ခင်ပွန်းဖြစ်သူမှာ တစ်ချိန်က သူ၏ ရည်းစား ကိုလူပွေ ဖြစ်ပြီး ဇနီးဖြစ်သူ မှာလည်း သူ၏ ငယ်သူငယ်ချင်း ဖြစ်ကာ သူ၏ အစ်ကိုနှင့် သမီး တစ်ယောက် တိတ်တိတ်ပုန်း မွေးဖွားခဲ့သူ ဖြစ်၏။ ဇနီးဖြစ်သူ၏ ငွေရှင် ကြေးရှင် မိဘများက သူတို့ကို ဇွတ်အင်အား သုံး၍ ခွဲရာ၌ အစ်ကို ဖြစ်သူမှာ နောက်မှ လိုက်ရာတွင် မော်တော်ဆိုင်ကယ် တိမ်းမှောက်ပြီး ကွယ်လွန် ခဲ့သော်လည်း ထိုမိဘများက လာရောက် ကြည့်ရှု တောင်းပန်ခြင်း မပြုသည့် အပြင် မြေကလေးအား လည်း လာရောက် စောင့်ရှောက်ခြင်း မရှိသဖြင့် အကြီးအကျယ် စိတ်နာခဲ့သည်။ ထိုဇာတ်လမ်းတွဲ မှာ ပြသဆဲ ဖြစ်သဖြင့် ဤစာရေးချိန် အထိ အဆုံး မသတ်သေးပါ။\nဗိုက်ငှား မိခင်များ၏ မူလ ဖြစ်ပေါ်မှုမှာ အထက်ပါ ဇာတ်လမ်းများ ကဲ့သို့ ရှုပ်ထွေး ပွေလီခြင်း မရှိသည် သာမက လူသားခြင်း စာနာမှုဖြင့် မွန်မြတ်သော လုပ်ရပ် ဖြစ်ပါသည်။ ဇနီးဖြစ်သူက သားသမီး ကိုယ်ဝန်ဆောင်ခြင်း မရှိသဖြင့် ခင်ပွန်းသည်က ဆရာဝန် အကူအညီယူ၍ ကျား၊ မ နှစ်ဦး၏ သန္ဓေမျိုးစေ့များကို ဓာတ်ခွဲခန်းတွင် ပေါင်းစပ် သန္ဓေတည်စေပြီး ဗိုက်ငှားမိခင်၏ သားအိမ် အတွင်းသို့ ထည့်ပေးခြင်း ဖြစ်သည်။ ဗိုက်ငှား မိခင်သည် ယင်းသန္ဓေကို မိမိ၏ သား၊သမီး လောင်းသဖွယ် ကိုးလ လုံးလုံး ကာကွယ် စောင့်ရှောက် ပေးခဲ့ပြီး အချိန်တန်၍ မွေးဖွားပြီးသည့် အခါ ကာယကံရှင် ဇနီးမောင်နှံသို့ မွေးစ ကလေးငယ်ကို ပေးအပ်ရသည်။ ဤကဲ့သို့ ဆောင်ရွက်ပေးမှု အတွက် ဗိုက်ငှားမိခင်ကို ငွေကြေး ထောက်ပံ့ပေးကြ လင့်ကစား ယင်းကိစ္စကို ငွေကြေးဖြင့် မတိုင်းတာအပ်ပေ။ အဆိုပါ ကိုယ်ဝန်ကို စောင့်ရှောက်ရသည့် တာဝန်နှင့် ဒုက္ခသည် ကြီးမားလွန်း လှသဖြင့် သားသမီး ရှိပြီးသော မိခင်တိုင်း နားလည် နိုင်ပါသည်။ ယခုကဲ့သို့ ဗိုက်ငှား ကိစ္စတွင်လည်း မိမိ၏ဗီဇ မဟုတ်သည့် တိုင်အောင် မိမိ၏ သားသမီးလောင်း သဖွယ် ဂရုစိုက်ကြရသည့် အပြင် သန္ဓေသားအား မိမိ၏ သွေးသားထဲမှ ဖဲ့၍ ကျွေးမွေး ကြရသည်သာ ဖြစ်၏။ ထိုသို့ မေတ္တာ စေတနာဖြင့် ကိုးလ ဒုက္ခခံခဲ့ရသော သန္ဓေသား မှာ ဗီဇမှ တစ်ပါး မိမိ၏ သွေးသားပင် ဖြစ်ရာ ကလေးကို ပေးအပ် ရသည့်အခါ အနည်းနှင့် အများ စိတ်ဆင်းရဲရှာ ကြမည်မှာ သေချာပါသည်။\nသို့သော် ဤကဲ့သို့ မွန်မြတ်သော ကိစ္စမှာ နိုင်ငံ တစ်နိုင်ငံချင်း၏ ဥပဒေအရ တရားဝင် ကောင်းမှ ၀င်ပါမည်။ တရားဝင် ကိစ္စ ဖြစ်ပါကလည်း ဥပဒေ စည်းမျဉ်းများဖြင့် ကန့်သတ် ထားရှိသင့်ပြီး တင်းကျပ်စွာ ကြီးကြပ်ရန် လိုပါမည်။ သို့ရာတွင် ယခု တလော၌ ပြည်ပမှ လာရောက်သူ ပုဂ္ဂိုလ်အချို့ ထိုင်းနိုင်ငံ၏ သဘော ကောင်းမှုများကို အခွင့်ကောင်း ယူကာ အမြတ် ထုတ်သော ကိစ္စမျိုး လူသိရှင်ကြား ပေါ်ပေါက်လာသဖြင့် ဖတ်ရှု နားထောင်ရသူများ အဖို့ အံ့သြ ကုန်ကြသည် သာမက ထိတ်လန့်တကြား ဖြစ်ကုန်ကြပါသည်။\nပထမ သတင်းတစ်ပုဒ်မှာ သြစတြေးလျ နိုင်ငံ အနောက်ပိုင်း နယ်တစ်နယ်မှ ဒေးဗစ်ဖာနယ် (David Farmell) ဆိုသူ၏ လုပ်ရပ် ဖြစ်၏။ သူအသက် ငါးဆယ်ကျော်ချိန် တွင် သူတို့ ဇနီးမောင်နှံ သည် နောက်ထပ် ကလေး လိုချင်ကြပြန်၏။ ထို့ကြောင့် ဗိုက်ငှားမည်သူ လိုက်ရှာရာ၌ ထိုင်းနိုင်ငံ ဘန်ကောက်မြို့၏ အရှေ့တောင်ဘက် ပတ္တရား ပင်လယ် ကမ်းခြေ မရောက်မီ စီရာချ (Si Racha) အရပ်မှ အသက် (၂၀) အရွယ် ပတ်ထရာမွန် ဆိုသူ မုန့်သည် တစ်ဦးအား တွေ့ရှိခဲ့သည်။ ဤသို့ဖြင့် ဗိုက်ငှားကိစ္စ ဆောင်ရွက်ကြရာတွင် ဗိုက်ငှားမိခင်မှာ သန္ဓေသား တစ်ဦး သာမက အမြွှာပူးကို ကိုယ်ဝန်ဆောင် နေရကြောင်း သိရှိကြရသည်။ အမြွှာပူးမှာ သားယောက်ျား နှင့် သမီး မိန်းကလေး ဖြစ်လျက် စစ်ဆေးသည့် အခါ သားယောက်ျားလေး မှာ ဦးနှောက် ကျပ်မပြည့် သည့် ရောဂါ (Down Syndrome) ရှိနေကြောင်း တွေ့ကြရသည်။ ဤရောဂါ ရှိပါက ကလေးငယ်၏ မျက်နှာမှာ သာမန် မဟုတ်တော့ဘဲ ရုပ်ပျက် ဆင်းပျက် ဖြစ်တတ်ပါသည်။ မမွေးဖွားမီ ပတ်ထရာမွန်အား ကိုယ်ဝန်ဖျက်ချရန် အကြံ ပေးကြသော်လည်း ဗုဒ္ဓဘာသာဝင် ပီပီ ဤကိစ္စမျိုးကို မကျူးလွန် လိုသဖြင့် သာမန်အတိုင်း မွေးဖွားခဲ့၏။ ဖာနယ်တို့ လင်မယားသည် ကလေးနှစ်ဦး အနက် ကျန်းမာသော မိန်းကလေးကိုသာ ယူပြီး တကျော့တည်း ပြန်သွားခဲ့ရာ ပတ်ထရာမွန် မှာ ကျပ်မပြည့်သော သားကလေးနှင့် ကျန်ရစ် ခဲ့ရရှာသည်။ ဤသို့ ကျပ်မပြည့်သည့် အပြင် ရုပ်ဆင်းမလှသော ကလေး ကို တစ်သက်တာလုံး ပြုစု စောင့်ရှောက် ရမည့် ကိစ္စမှာ ပတ်ထရာမွန်ကဲ့သို့ လူဆင်းရဲ အဖို့ လွန်စွာ ခက်ခဲလှသည် ဖြစ်ရာ ဤသတင်းကြားရသူ ထိုင်းလူမျိုးများက အလုံးအရင်း နှင့် ငွေကြေး ထောက်ပံ့ကြောင်း ကြားသိရသည် ဖြစ်ရာ သာဓု ခေါ်မိပါသည်။ တကယ်တော့ မူလ ဖခင်ဖြစ်သူ ဖာနယ်မှာ အစကတည်းက အပြစ်ကင်းသူ မဟုတ်ပါ။ သူ၏ သက်တမ်း တစ်လျှောက် ကလေးငယ်များကို လိင်ဆက်ဆံမှု အကြိမ်ကြိမ် ကျူးလွန်ခဲ့ဖူးသူ ဖြစ်ပြီး ၁၉၉၀ ပြည့်နှစ်များက အိမ်နီးချင်း ကလေးများ အပေါ် ကျူးလွန်ခဲ့သော အမှုများဖြင့် တရား ဥပဒေ၏ ပြစ်ဒဏ်ပေးခြင်း ခံရသူလည်း ဖြစ်သည်။ သူတို့၏ အမှုများမှာ ဟိုးလေး တကြော်ကြော် ဖြစ်ခဲ့ရာ စစ်တပ်မှာ အာဏာသိမ်း ခေါင်းဆောင် ဗိုလ်ချုပ်ကြီး ပရာယုသ် ပင်လျှင် မွန်မြတ်သော ကိုယ်ဝန် အငှားဆောင်မှုသည် စီးပွားဖြစ် လုပ်ငန်းများ၊ လောဘကြီးမှု၊ အမြတ်ထုတ်မှု စသည်တို့၏ ဒဏ်ကို ခံနေရကြောင်း သဘောပေါက်သွားရာ ဒုတိယ တင်ပြမည့် ဖြစ်စဉ်တွင် ပိုမို ထင်ရှားမည် ဖြစ်ပါသည်။\nဒုတိယ ဖြစ်စဉ်မှာ မစ်စုတိုကီ ရှီဂဲတ (Mitsutoki Shigeta) ဆိုသူ ဂျပန် လူထူး လူဆန်း မွှေနှောက် သွားသော အကြောင်း ဖြစ်သည်။ သြဂုတ်လ (၅) ရက်နေ့က ထိုင်းရဲတပ်ဖွဲ့ သတင်းအရ ဘန်ကောက်မြို့ လက်ဖရောင် (Lad Phtrao) ရပ်ကွက်ရှိ ကွန်ဒိုမီနီယံ တိုက်ခန်းတစ်ခုကို ရုတ်တရက် ၀င်းရောက် စီးနင်းရာ ဗိုက်ငှား မိခင်များ မွေးဖွားပေးခဲ့သော ကလေးငယ် တစ်ဒါဇင်ခန့်ကို အထိန်း အမျိုးသမီးများ နှင့် အတူ တွေ့ကြရသည်။ ၎င်းကလေးငယ် များသည် ရှီဂဲတ နှင့် ပတ်သက် နေကြောင်း သတင်း ရရှိခဲ့ကြပြီး ဖြစ်၏။ ယင်းသို့ စီးနင်းရာ၌ ရှီဂဲတကို လက် ပူးလက်ကြပ် မမိလိုက်သော် လည်း ရှီဂဲတက မကြာမတင် မကာအို (Marcao) သို့ လေယာဉ်ပျံဖြင့် လစ်ထွက် သွားခဲ့သည်။ ယင်းနောက်ပိုင်း ရှီဂဲတ၏ အစအနကို ရှာမတွေ့ခဲ့ပါ။ မူလ သတင်းရသည်မှာ ရှီဂဲတသည် နှစ်စဉ်သူ၏ သွေးသားဖြင့် ကလေး တစ်ဒါဇင်ကျော် ကို ဗိုက်အငှားဖြင့် မွေးဖွားစေပြီး ထိုင်းနိုင်ငံမှ ခိုးထုတ်ရန် စီစဉ်ကြောင်း ဖြစ်သော်လည်း ဤကိစ္စ အတွက် အထောက် အထား မတွေ့ရသေးပါ။ သို့တစေ ရှီဂဲတ ဘာကြောင့် ဤသို့ လှုပ်ရှားရခြင်းကို သိလိုစိတ်ဖြင့် နောက်ယောင် ခံလိုက်လျက် ရှိပါသည်။\nရှီဂဲတ နှင့် ဆက်သွယ် ခဲ့ကြသော ဗိုက်အငှား ပွဲစားများက ရှီဂဲတ သည် ကလေးများ ရရှိအောင် တစိုက် မတ်မတ် လှုပ်ရှားနေသော လူထူး လူဆန်း ဖြစ်သည်ဟု ဆိုကြ၏။ မိမိ၏ ဗိုက်ဖြင့် အငှား ကိုယ်ဝန်ဆောင်သော ဗိုက်အငှား မိခင်များသည် ရှီဂဲတ၏ ကလေးများကို သားအိမ် အတွင်း၌ လွယ်ခြင်းအားဖြင့် အဖိုးအခ အဖြစ် ထိုင်းဘတ် သိန်းချီ (မြန်မာ ကျပ်သန်းချီ) ရကြ၏။ ရှီဂဲတ သည် စီးပွားရေးသမား ဖြစ်ဟန်တူပြီး လူတွေ့ခံလေ့ မရှိသော်လည်း လူယောင်ပြသည့် အခါတွင် ယဉ်ကျေးသော ပုံမှန် အမျိုးသားတစ်ဦး ဖြစ်သည်ဟု ပြောကြ၏။\nအထက် ဖော်ပြပါ ကွန်ဒိုမီနီယံ တိုက်တွင် စီးနင်ခဲ့စဉ် က တွေ့ခဲ့ရသော ကလေးများ အနက် တစ်ဦး အတွက် ဗိုက်ငှားခဲ့သော အမျိုးသမီး တစ်ယောက်မှာ အသက် (၂၁) နှစ် ရှိပြီး ရှီဂဲတ က သူ့အား ဗိုက်ငှားမည် ဆိုပါက တစ်လလျှင် ဘတ်တစ်သောင်း ကိုးထောင် (မြန်မာငွေကျပ် ခြောက်သိန်းခန့်) ပေးမည်ဖြစ်ပြီး တစ်လုံး တစ်ခဲ ငွေအဖြစ် ဘတ်သုံးသိန်း (မြန်မာ ငွေကျပ် ကိုးသန်းခန့်) ပေးမည်ဟု ပြောကာ ငှားရမ်းခဲ့ကြောင်း၊ ကိုယ်ဝန် နှစ်လ ရှိချိန်တွင် ကိုယ်ဝန်ကို အသံလှိုင်း ဓာတ်ပုံ (Ultrasound) ရိုက်ရန် လာစဉ်က ခပ်ရိုးရိုးပင် တီရှပ်နှင့် ဘောင်းဘီတို ၀တ်ထားကြောင်း၊ သို့သော် သူ၏ နောက်ကြောင်းကို ပြောဆိုခြင်း မရှိကြောင်း ဖြေကြားခဲ့သည်။ နောက် ကိုယ်ဝန် ခုနစ်လ ရချိန်တွင် ရှီဂဲတ ပေါက်ချလာပြီး ကလေး မွေးဖွားမည့် ဆေးခန်း နှင့် အစီအစဉ်များ ပြုလုပ်ကာ ဗိုက်ငှားမိခင်၏ ကျန်းမာရေးကို ပုံမှန် စစ်ဆေးရုံမှ တစ်ပါး စကား ပြောဆိုခြင်း မရှိခဲ့ပေ။ သို့သော် ကလေး မွေးဖွားရာတွင် ရှီဂဲတ သည် အတူရှိနေပြီး သူနှင့် ကလေးကို လတ်ပရောင် ကွန်ဒို ခေါ်လာခဲ့သည်။ ယင်းကွန်ဒို တွင် လေးရက်မျှ နေပြီး နောက်ပိုင်းတွင် ရှိဂဲတ နှင့် ကလေးများ ကို မတွေ့ရတော့ပေ။ ဤအရှုပ်တော်ပုံ တွင် ရဲအရာရှိဟောင်း တစ်ဦး ပါဝင်ခဲ့သော် လည်း ကွန်ဒို အခန်းကို ၀င်ရောက် စီးနင်းပြီးသည့် နောက်ပိုင်းတွင် ရှောင်ဖယ်ဖယ် လုပ်လျက်ရှိ၏။ သို့သော် သူ၏ လုပ်ဖော် ကိုင်ဖက် တစ်ဦး၏ နေအိမ် မိသားစု ဇယားတွင် ကလေးငယ် (၂၁) ဦးအား ထည့်သွင်း ထားခဲ့ရာ အားလုံး လိုလို ထိုင်းနိုင်ငံမှ ခေါ်ထုတ် သွားပြီးပုံ ရပါသည်။\nကောလာဟလ သတင်းတစ်ခု အရ ရှိဂဲတ ၏ ဖခင်မှာ ဂျပန်နိုင်ငံတွင် ကုဋေကြွယ် သူဌေးတစ်ဦး ဖြစ်ကြောင်း၊ ရှိဂဲတ ကိုယ်တိုင်လည်း ကမ္ဘောဒီးယား နိုင်ငံ၌ သွင်းကုန်၊ ထုတ်ကုန်၊ တိုက်တာ ရောင်းဝယ်သည့် ကုမ္ပဏီ ငါးခုတွင် ညွှန်ကြားရေးမှူး ရာထူး ယူထားကြောင်း သိရသည်။ ယခု ရက်ပိုင်းအတွင်း ရှိဂဲတသည် ဂျပန် နိုင်ငံသို့ ပြန်ရောက်ပြီး အစစ်ခံရန် အတွက် သူကိုယ်တိုင် ထိုင်းနိုင်ငံသို့ ပြန်မလာဘဲ သူ၏ ရှေ့နေမှ တစ်ဆင့် သူ၏ မျိုးရိုးဗီဇ (ဒီအင်အေ)(DNA) ကို ရဲတပ်ဖွဲ့သို့ ပေးပို့သော်လည်း ထိုင်း ရဲတပ်ဖွဲ့မှ လူကိုယ်တိုင် လာရောက် စစ်ဆေးခံ ပေးအပ်ရန် တောင်းဆို ထားပါသည်။\nဤကိစ္စများ နှင့် ပတ်သက်၍ လက်ရှိ စစ်အစိုးရက ဗိုက်ငှားသည့် စနစ်ကို ပြင်းပြင်း ထန်ထန် အရေးယူရန် ပြင်ဆင်လျက် ရှိရာ သြစတြေးလျ မှ လာရောက် ငှားရမ်းသော ကိုယ်ဝန်ဆောင်ဆဲ နှင့် မွေးဖွားပြီး ကလေး (၁၅၀) ခန့်ရှိသည်ဟူသော သတင်း ထွက်ပေါ်လာ၏။ သြတြေးလျ အာဏာပိုင်များ က ဤကလေးများ ကို သူ့နိုင်ငံသို့ ပြန်လည် ထုတ်ယူ ခွင့်မပြုပါက သူ့နိုင်ငံသား မိဘများ အခက် ကြုံမည့်အပြင် ထိုင်းနိုင်ငံရှိ ဗိုက်ငှား မိခင်တို့လည်း တိုးလိုး တန်းလန်းနှင့် ဒုက္ခရောက်ကြမည့် အရေး စိုးရိမ်ကြောင်း ပြောဆို လာသည်ဟု သိရ၏။ ယင်း ဗိုက်အငှား ပြဿနာသည် သာမန် လူသားချင်း စာနာသော လူမှုရေး ကူညီမှုထက် ဆေးခန်းများ၊ ပွဲစားများ တရားဝင် စာရွက် စာတမ်း ပြုစု ပေးသူများနှင့် အဂတိ လိုက်စားသော အစိုးရ ၀န်ထမ်းများ ပါဝင်သည့် စီးပွားရေး လုပ်ငန်းတစ်မျိုး အသွင် ပြောင်းလဲပြီ ဖြစ်ရာ အခြေအနေကို ထိန်းသိမ်း နိုင်ရန် အတွက် လက်ရှိ စစ်အစိုးရက ဥပဒေ တစ်ရပ် ပြဋ္ဌာန်းရန် ရေးဆွဲလျက် ရှိပါသည်။ ဤတွင် ထိုင်းနိုင်ငံရှိ ပညာတတ် အသိုင်းအ၀ိုင်းက လက်ရှိ ရေးဆွဲနေသော ဗိုက်ငှား ဥပဒေ (Surrogate) တွင် ယင်းကိစ္စနှင့် ပတ်သက်သော ဆေးခန်းများအား ပိတ်ပင်ပါက တရားမ၀င် မှောင်ခို လုပ်ငန်းအဖြစ် ဆက်လက် လုပ်ကိုင် နေကြမည်ကို စိုးရိမ်ကြောင်း ပြောဆို လာကြသည်။ အထူးသဖြင့် ဗိုက်ငှား မိခင်တို့ ရရှိမည့် အခွင့်အရေးများ ဆုံးရှုံးမည်။ ကျန်းမာရေး စောင့်ရှောက်မှုများ လစ်ဟင်း လာမည်ကို စိုးရိမ်ကြသဖြင့် အဖက်ဖက် မှ စဉ်းစားကာ သတိကြီးစွာထားပြီး ဥပဒေ ပြဋ္ဌာန်းရန် တိုက်တွန်းလျက် ရှိသည်။\nစာရေးသူတို့၏ နိုင်ငံတွင် ဤသို့ ဗိုက်ငှား ကိစ္စကို ထင်ထင် ရှားရှားဖြစ်စေ ပုန်းလျှိုး ကွယ်လျှိုး ဖြစ်စေ၊ လုံးဝ မကြားရ ဖူးသော်လည်း ယင်းကိစ္စများ လုံးဝမရှိဟု တစ်ထစ်ချ မပြောနိုင်သေးပါ။ အထူးသဖြင့် နိုင်ငံ ပွင့်လင်းလာပြီး နိုင်ငံခြားသားများ အ၀င်အထွက် များလာသည့် အခါ ယင်း အကြံအစည်ဖြင့် လာသူများ ရှိနိုင်ပါသည်။ သို့ပါ၍ ကျန်းမာရေး ကဏ္ဍနှင့် လူမှုရေး ကဏ္ဍတို့တွင် တာဝန် ရှိသူများသည် ယခု ကတည်းက သတိ ၀ီရိယဖြင့် စောင့်ကြည့် သင့်ကြောင်း တင်ပြ အပ်ပါသည်။\nFrom: ဒေါက်တာမြင့်သိန်း (Assumption University)


OMNI FOCUS ကုမ္ပဏီပိုင်ရှင် ဦးကျော်နေဝင်းနှင့် ဦးဇွဲနေဝင်းတို့အား အရေးယူပေးရန် ဦးတိုက် လျှောက?? - Yangon Media Group\nယာဉ်မောင်းကို ကိုယ်ထိလက်ရောက်ကျူးလွန်ခဲ့သည်ဟုဆိုကာ OMNI FOCUS ကုမ္ပဏီပိုင်ရှင် ဦးကျော်နေဝင်းနှင့် ဦးဇွဲနေဝင်းတို့နှစ်ဦးအား အရေးယူပေးရန် ဦးတိုက်လျှောက်ထားသည့်အမှုအပေါ် မေ ၂၅ ရက် ရုံးချိန်းတွင် သောင်ကြီးနယ်မြေ ရဲစခန်း၏ နှစ်ဖက်စစ်ဆေးချက်ကို လှိုင်သာယာမြို့နယ်တရားရုံးက ပုဒ်မတပ်သင့်၊ မတပ်သင့် ဇွန် ၁ ရက်သို့ ရုံးချိန်းပြန်လည်ချိန်းဆိုခဲ့သည်။\nယာဉ်မောင်းနှစ်ဦးအား ကူညီဆောင်ရွက်ပေးနေသည့် ဧရာဝတီတိုင်းဒေသကြီး ပုသိမ်မြို့နယ် ခုံသမာဓိအလုပ်သမားကိုယ်စားလှယ် ဦးမောင်မောင်ဟန်က ”ဒီနေ့ ယာဉ်မောင်းနှစ်ဦးကို ရုံးချိန်း ချိန်းဆိုပါတယ်။ တရားသူကြီးကနေကျင့် ၂ဝ၂ နဲ့ပတ်သက်ပြီးတော့ရှင်းပြပါတယ်။ နယ်မြေခံ သောင်ကြီးနယ်မြေရဲစခန်းက အမှုစစ်ဆေးချက်နဲ့ တရားလိုဘက်က စစ်ဆေးချက်ရယ်၊ စွပ်စွဲခံဘက်က စစ်ဆေးချက်ရယ် အဲဒါကို ခေါ်ပြောတာပါ။ အဲ့ဒီစစ်ဆေးချက်တွေကို ဖတ်ပြီးတဲ့အခါမှာ ဇွန် ၁ ရက်ကို ရုံးချိန်း ပြန်ချိန်းတယ်။ အဲဒီနေ့မှ ဘယ်လိုပုဒ်မတပ်ပေးမယ်ဆိုတာကို ပြောပါတယ်။ တပ်မရတဲ့ပုဒ်မဖြစ်ရင်ပလပ်မှာပေါ့။ တရားလိုဘက်က တော့ အဖြစ်မှန်အားလုံးကို တင် ပြထားပါတယ်”ဟု ပြောသည်။\nယခုကဲ့သို့ ဦးတိုက်လျှောက်ထားခြင်းနှင့်ပတ်သက်၍ ယာဉ် မောင်းကိုအောင်မြတ်က လုပ်ငန်းရှင်တစ်ဦးအနေနဲ့သာမန်ဝန်ထမ်းများအပေါ် ကိုယ်ထိလက်ရောက် မကျူးလွန်မိစေရန် စံနမူနာဖြစ် အောင်တိုင်ကြားခြင်းဟုဆိုသည်။ ”တရားဥပဒေအရ ကျောသားရင်သား မခွဲခြားဘူးဖြစ်မယ်လို့ မျှော်လင့်မိတယ်” ဟု ၎င်းက ဒီမိုကရေစီတူဒေးသို့ ပြောသည်။ ဖြစ်စဉ်မှာ လှိုင်သာယာမြို့ နယ် ဒဂုံဧရာအဝေးပြေးအနီးရှိ OMNI FOCUS ကုမ္ပဏီပိုင် YBS(20) ယာဉ်ရပ်နားစခန်းအတွင်း ၂ဝ၁၈ ခုနှစ် ဧပြီ ၂၈ ရက် နံနက် ၁၁ နာရီခန့်က ဗိုလ်တထောင်မှ လှိုင်သာယာသို့ ပြန်လာသော ယာဉ်မောင်းကျော်မင်းထွန်း မောင်းနှင်သည့် YBS(20) ယာဉ်သည် ကားဝင်းအတွင်းသို့ အရောက် ဝပ်ရှော့မှထွက်လာသည့် ယာဉ် မောင်းအောင်မြတ် မောင်းနှင်သည့် YBS(20) ယာဉ်နှင့်ချိတ်မိခဲ့သဖြင့် ယာဉ်မောင်းနှစ်ဦးအား ယာဉ်မှုစစ်ရုံးတွင် အမှုတွဲအမှတ် ပ/ ၂၁။ ယာဉ်မဆင်မခြင်မောင်းနှင်မှု ပုဒ်မ-၂၇၉ ဖြင့် အမှုဖွင့်တရားစွဲထားကြောင်း OMNI FOCUS (20) ၏ ဖေ့စ်ဘွတ်ခ်စာမျက်နှာ၌ ဖော်ပြထားသည်။\nယင်းမတော်တဆမှုကြောင့် ကားမှန်အချို့ ကွဲခဲ့သည့်အပေါ် ယာဉ်မောင်းအောင်မြတ်အား ယာဉ်ပိုင်ရှင် ဦးကျော်နေဝင်းနှင့် ၎င်း၏ညီ ဦးဇွဲနေဝင်းတို့နှစ်ဦးက ကိုယ်ထိလက်ရောက် ကျူးလွန်ခဲ့သည်ဟုဆိုကာ ၎င်းတို့နှစ်ဦးအား အရေးယူပေးရန် ယာဉ်မောင်း အောင်မြတ်၏ တိုင်ကြားမှုကို လှိုင်သာယာမြို့နယ် သောင်ကြီးနယ် မြေရဲစခန်းမှ လှိုင်သာယာမြို့နယ် တရားရုံးသို့ မေ ၁၁ ရက်က ဦးတိုက် လျှောက်ထားခဲ့ရာ ယင်းအမှုကို ကျင့် ၂ဝ၂ ဖြင့် တွဲဖက်မြို့နယ်တရား သူကြီး(၁)က လက်ခံထားသည်။\nအရစ်ကျ စနစ်ဖြင့် ဝယ်ယူနိုင်မည့် Peugeot ၏ မိုဒယ်မြင့်ကားများ အရောင်းမြှင့်တင်ခြင်း အခမ်းအနား က??\n‘Rambo’ ရုပ်ရှင်ထုတ်လုပ်သူ ဗတ်ခ်ျနာ ကွယ်လွန်\n၂ဝဝ၈ ဖွဲ့စည်းပုံအခြေခံဥပဒေပြင်ဆင်ရေးနှင့် အခြေခံဥပဒေပြင်ဆင်ရေး ပူးပေါင်းကော်မတီတို့ကို ??\nကမ္ဘာလှည့် ခရီးသွားများ လေ့လာကြည့်ရှုနိုင်ရန် ရည်ရွယ်၍ မန္တလေးတောင်ခြေ၌ မြန်မာ့ရုပ်သေးပွဲ ဇာတ်ရုံသစ် ဖွင့်လှစ်


ပြည်သူတွေ တောင်းဆိုးနေကြပြီ………။(ဒီမိုကရေစီ တဲ့……..) | Myanmar Gazette News Media Forum Network\nHome » News » ပြည်သူတွေ တောင်းဆိုးနေကြပြီ………။(ဒီမိုကရေစီ တဲ့……..)\nပြည်သူတွေ တောင်းဆိုးနေကြပြီ………။(ဒီမိုကရေစီ တဲ့……..)\nPosted by mG on Nov 14, 2010 in News |9comments\nပြည်သူလူထုနှင့်ဒေါ်အောင်ဆန်းစုကြည်နဲ့ ဒီနေ့မိန့်ခွန်းပြောပွဲမှာ နွေးနွေးထွေးထွေးတွေ့ဆုံကြပါပြီ။ပြည်သူတွေဟာ အရင်တုန်းကတော့ ဒေါ်အောင်ဆန်းစုကြည်ကို အန်တီစု\nလို့ခေါ်ကြပြီတော့……။ယခုအခါမှာတော့ (အမေစု) လို့ခေါ်လာကြပါတယ်။ဒါဟာလည်း ပြည်သူတွေရဲ့ရင်ထဲမှာ ရှိတဲ့အချစ်တွေနဲ့မေတ္တာတရားတွေကို နာမည်မှာဖော်ပြထားတာပါ။ယနေ့\nကျွန်တော်မိန့်ခွန်းပြောပွဲသို့တတ်ရောက်သွားတော့ ၁ သိန်း နှင့်အထပ်မှာရှိနေတဲ့ လူအုပ်ကြီးကို မြင်တွေ့လိုက်ရပါတယ်(ယုဇန ဟိုတယ်ပေါ်မှာ မြင်ကွင်း)။ဒေါ်အောင်ဆန်းစုကြည်\nကိုချစ်ခင်ကျတဲ့ပြည်သူတွေဟာရုံးအရှေ့မှာစည်းစနစ်ကျကျ လာရောက်စောင့်ဆိုင်းနေပါသော်လည်း အာဏာပိုင်အဖွဲ့အစည်းများမှ လူအချို့များမှာ လည်းကောင်းလူအုပ်ကြီး၏ ၃ပုံထဲမှာ\n၁ ပုံပါဝင်နေပါတယ်။လည်းကောင်း ၁ ပုံ ခန့်သောအာဏာပိုင်မှလူများမှာ ထိုပွဲအား ရှုပ်ထွေးစေရန် အားတတ်သရော လူတွေကိုတွန်းထုတ်၊တွန်းထိုးနေခြင်း ၊ ရုံးမှမေတ္တာရပ်ခံချက်အား\nမလိုက်နာခြင်းအစရှိတာတွေကိုမသိမသာပြုလုပ်နေလေသည်။သို့သော်တာဝန်ရှိသူများမှာ ဒီမိုကရေစီလမ်းစဉ်များကို လိုက်နာကျင့်သုံးနေသူများဖြစ်သည့်အတွက်\nအမေစု ရဲ့ကားဟာ မြန်မာစံတော်ချိန် ၁၁း၀၇ မိနစ်အထဲက ရွှေဂုံတိုင် ဟိုတယ်အရှေ့သို့ရောက်ရှိနေပါသော်လည်း။အမေစု ရဲ့ပြည်သူတွေဟာ လမ်းစုံတွေ အထိပိတ်စို့နေပါသောကြောင့်\nလမ်းကြောင်းရှင်းလင်းရေးယူကာ တဖြည်းဖြည်းမောင်းလားပြီ NLD ရုံးချုပ်အရှေ့သို့ ၁၁း၃၆ မိနစ်(၉စက္ကန့်) မှာရောက်ရှိလာပါတယ်။ရုံးအတွင်းသို့ဝင်ရန် ပြည်သူများ ပိတ်ဆို့မှု အခက်အခဲများ\nရှိပါသော်လည်း……NLD အဖွဲ့ဝင်များ၏ တာဝန်ရှိသူများ ခြံရန်ကာ ရှင်းလင်းပြီး ရုံးအတွင်းသို့ဝင်ရောက်ခဲ့ရသည်။ရုံးသို့အရောက်တွင်ပင် သီတင်းထောက်များ၏ အလုအယှက် သတင်းအတွက်\nဓာတ်ပုံရိုက်ခြင်းကိုလည်း ယာယီတားဆီထားလိုက်ရကြောင်းသိရှိရသည်….။ဒါဟာလည်း အမေစု ရဲ့ ကာကွယ်ရေးအတွက်ကြောင့်ပါ. . . .။သံသမန်ရေးရာမှ တာရှိသူများ၊အရာရှိများ\nအစရှိသော နိုင်ငံခြားမှ အရာရှိများ နှင့် မိန့်ခွန်းမပြောကြားမှီ တွေ့ဆုံ ဆွေးနွေးသေး၏။ထိုသို့ဆွေးနွေးနေချိန်တွင်မူ ရုံး၏အပြင်တွင်ရှိသော ပြည်သူများ၏ အင်အားမှာ ပိုမိုတောင့်တင်းလာ၏။\nအမေစု အား ကျန်းမာပါစေ ဟူသော ဆုမွန်ကောင်းပြုသော စကားသံတွေဟာလည်း ဆူညံနေသည်။အမေစု မိန့်ခွန်းပြောကြားနေချိန်တွင်မူ အာဏာပိုင်၏အရပ်ဝတ် လူဟုမှတ်ယူရသော သူမှာ\nအမေစု ၏ကားအား ရေသန့်ဘူးဖြစ်ပေါက်၏……။ထိုသို့လုပ်ရပ်ကို NLD မှလုံခြုံရေး တာဝန်ရှိသူများမှ ထိန်းသိမ်းရန် မလို…..။ပြည်သူများ၏ ပြောဆို၊သတိပေး သံများကြောင့် လည်းကောင်း\nပုဂ္ဂိုလ်မှာပြားပြားဝတ်ခဲ့ရသည်။ထိုအချိန်တွင် အန်တီစုပြောကြားသည့် မိန့်ခွန်းများထဲမှ ကျွန်ုပ်အနှစ်သက်ဆုံး မိန့်ခွန်း (၄)မျိုးမှာ……….\nပင်ပန်းရတာက အရေးမကြီးပါဘူး၊ပင်ပန်းရကျိုးနက်ဖို့က အရေးကြီးတယ်။\nသတ္တိဆိုတာ ဘာလဲ – စိတ်ဓာတ်ခိုင်ခိုင်မာမာ နဲ့ ကိုယ်လိုချင်တဲ့ကိစ္စကို အပင်ပန်းခံပြီးလုပ်တာကို ဆိုလိုတာပါ။\nဒီမိုကရေစီကို ကျွန်မတယောက်တည်းလုပ်ယူလို့ရတာမဟုတ်ပါဘူး။ပြည်သူတွေကလည်း စိတ်ပါ၊လက်ပါ လုပ်မှရမှာပါ။\nကျွန်မတို့ကို ပြည်သူတွေက ဘယ်လိုတွေဖြစ်စေချင်လည်း၊ဘာတွေကို ဘယ်လိုတွေလုပ်စေချင်လည်း ဆိုတာကို ပွင့်ပွင့် လင်းလင်းပြောစေချင်ပါတယ်။ကျွန်မတို့ဘက်ကလည်းလက်ခံလို့ရရင်ရတယ် ၊ မရရင် မရဘူးပြောမှာပါ။ပြည်သူတွေဘက်ကလည်း ဒီလိုပဲ ငြင်းဆိုပိုင်ခွင့်ရှိပါတယ်။\nဒါမှတာ တရားမျှတ တဲ့ ဒီမိုကရေစီ စနစ်လို့ခေါ်နိုင်မှာပါ။\nဒေါ်အောင်ဆန်းစုကြည်ရဲ့ ဒီနေ့တနေ့တာ လုပ်ငန်းစဉ် – – – – – –\nဖခင်ဖြစ်သူ နိုင်ငံ့ခေါင်းဆောင် ဗိုလ်ချုပ်အောင်ဆန်းအား ဗုဒ္ဓဘာသာအရ ဂါရ၀ပြုခြင်း မင်္ဂလာ။\nသံရုံးမှာ သံသမန်များနှင့် တွေ့ဆုံရန် ။\nNLD ရုံးချုပ်သို့ သွားရောက် မိန့်ခွန်းပြောရန် ။\nမိတ်ဆွေတဦး၏ ဈာပနသို့ လိုက်ပါပို့ဆောင်ရန် ။\nပြည်ပမှ သီတင်း Media များနှင့် တွေ့ဆုံရန် ။\nဒါကတော့ ကျွန်တော် သိသမျှ အမေစု ရဲ့ ဒီနေ့ တနေ့တာ လုပ်ဆောင်မှုလေးပါ။မနက်ဖြန် အတွက်ကတော့ သိထားတာလေးတွေက ဟုတ်မဟုတ် မသေချာသေးလို့ပါ။\nအမေစု နှင့် ပြည်သူများအားတွေ့ရစဉ် NLD ဌာနချုပ်အရှေ့ (ရွှေဂုံတိုင်)\nဌာနချုပ်နားသို့ ဝေးဝှေ့နေသော ပြည်သူများအား မေတ္တာရပ်ခံချက်များဖြင့် အနောက်ဆုတ်ပေးရန် ပြောနေစဉ်။\nအမေစု မှ ပြည်သူများအား ပြောချင်သော စကားအား အမေစု ကိုယ်တိုင်ရေးကာ ထောင်ပြစဉ်။ပန်းစည်းအား လက်ဆောင်ပေးခြင်း။\nပြည်သူများ၏ တခဲနက် အားပေးတောင်းဆိုးမှုများအား တွေ့ရစဉ် ။\nအမျိုးသား ဒီမိုကရေစီ အဖွဲ့ချုပ် (ဌာနချုပ် ရွှေဂုံတိုင်) ၏ဆိုင်းဘုတ် နှင့် ခွတ်ဒေါင်းအလံအား လွှင့်တင်ထားသည်ကို တွေ့ရစဉ်။\nအကြောင်းကြားခြင်း ။ ။ ကျွန်ုပ်အား မေးလ်မှ တဆင့် လည်းကောင်း မိန့်ခွန်းပြောပွဲတွင်ရိုက်ထားသော Video မှတ်တမ်းများ ၊ ဓာတ်ပုံမှတ်တမ်းများ နှင့် Record မှတ်တမ်းများအား\nတောင်းထားသော အကိုကြီးအား မေးလ်လိပ်စာ မသိပါသောကြောင့် မည်သို့ပိုပေးရမည်ကိုမသိပါ။ကျွန်ုပ်၏ ပို့စ်လေးအား တွေ့ပါက ဖြစ်နိုင်ရင်မေးလ်ပေးထားပေးပါ။\nဓာတ်ပုံများနှင့်Video အများစုကိုတော့ Facebook များမှာလည်း တင်ပြထားပါတယ်။\nကျွန်တော်မိန့်ခွန်းပြောပွဲသို့တတ်ရောက်သွားတော့ ၁ သိန်း နှင့်အထပ်မှာရှိနေတဲ့ လူအုပ်ကြီးကို မြင်တွေ့လိုက်ရပါတယ်(ယုဇန ဟိုတယ်ပေါ်မှာ မြင်ကွင်း)။ အာဏာပိုင်အဖွဲ့အစည်းများမှ လူအချို့များမှာ လည်းကောင်းလူအုပ်ကြီး၏ ၃ပုံထဲမှာ ၁ ပုံပါဝင်နေပါတယ်။ ကိုmG ပြောသလိုဆို စစ်တပ်စပိုင်တွေက သုံးသောင်းကျော်သလိုတောင်ဖြစ်နေတယ်။ နဲနဲတော့လျော့ပါဗျာ။ ဆယ်ပုံတပုံဆိုမကောင်းလား။\nအော်……….။မဟုတ်ဘူးဗျ။ကျွန်တော်ပြောတာက ရုံးနားမှာပါ။အဲ့လူအုပ်ကိုကိုယ်စားပြုထားတာ မဟုတ်ပါဘူးဗျာ။ကျွန်တော်က မွန်ဆိုတော့မြန်မာ စာတိတ်မရေးတတ်လို့ပါ။တောင်းပန်ပါတယ်နော်။\nအခုလို ဖော်ပြပေးတဲ့ အတွက် အထူးကျေးဇူးတင်ပါတယ် mG ခင်ဗျား။ နောင်လည်း အခွင့်သင့်သလို တင်ပေးပါခင်ဗျား။\nကျတော်လည်း အဲ.ဒီကိုရောက်ခဲ.ပါတယ် ..လူအုပ်ကြီးထဲမှာတစ်ယောက်အပါအ၀င်ပေါ.ဗျာ…ဒေါ်စုရဲ.အသံကိုကြားတစ်ချက်မကြားတစ်ချက်ပေါ.။\n။ အဲ အဲ.ဒီမှာပြောစရာလေးပေါ်လာလို.ဗျ ။ တစ်ချို.လူတွေက ရှေ.ကလူတွေကိုထိုင်ပေးကြပါထိုင်ပေးကြပါနဲ.ပြောကြတယ် တစ်ချို.ကလည်း စည်းကမ်းရှိပါစည်းကမ်းရှိပါနဲ.အော်ကြတယ် ။ ကျနော်ပြောချင်တာက သူတိုထိုင်ပေးပါဆိုတာ ဒေါ်စုကို မမြင်ရလို.ပါတဲ. ဒါပေမယ်. ကျတော်ကတော.ဒေါ်စုကိုမြင်ရဖို.က အဓိက လားလို.မေးချင်တယ်။ မေးတော.မမေးရဲဘူးပေါ.ဗျာ ။ ဒီလောက်လူအများကြီးထဲမှာ ဒေါ်စုကိုမြင်ရဖို.ဆိုတာထက် သူ.ရဲ.အသံကိုကြားရပြီး သူပြောတဲ.အတိုင်းစည်းကမ်းရှိရှိနဲ. ကျနော်တို.တွေလိုချင်နေတဲ. ပန်းတိုင်ကိုရောက်အောင်သွားနိုင်ဖို.က အဓိကပဲလို. ထင်ပါတယ်\n@photwenty >> အရမ်းကောင်းတဲ့ မေးခွန်းလေးပါဗျာ….။ကျွန်တော်တောင် အကိုမေးမှပဲ သတိထားမိတော့တယ်။\n၀င်ရောက်ဆွေးနွေးပေးကြတဲ့ လူတွေအားလုံးကို mG ဖြစ်တဲ့ ကျွန်တော်က အထူးပင်ကျေးဇူးတင်ပါတယ်နော်။\nမန္တလေးကေဇက်မှာ ပုံစံအမျိုးမျိုး နဲ့ ကိုယ်ပိုင်ဟန် ၊ကိုယ်ပိုင်စာသားလေးတွေ နဲ့လည်း တင်ပြထားတဲ့ ခေါင်းစဉ်မတူ\nအဓိပ္ပါယ်တူတဲ့ Post လေးအများကြီးကိုလည်း ၀င်ရောက်ဖတ်ရှုကြပါအုန်း။ကျွန်တော်ကိုယ်တိုင်လည်း အဲ့လိုပို့စ်\nလေးတွေကို အရမ်းသဘောကျပါတယ်….ဘာဖြစ်လို့လည်းဆိုတော့ လူသားတွေရဲ့ စဉ်းစားတွေးခေါ်မှုတွေ အမျိုးမျိုးကို\nအားလုံးကို လေးစားလျက် ………..@mG@………….\nTA GAL SO MIN HAR LU TAW PAR\nMIN HAR FOX PAR\nNGAR MIN GO ARR KOO PAR TALL


မင်းခိုက်စိုးစန် | Sanchaung Journal\nTag Archives: မင်းခိုက်စိုးစန်\nဘ၀မှာ ဘာတွေကို တည်ဆောက်နေခဲ့ကြပါလိမ့်.\nDecember 19, 2008 freebird\t1 Comment\nဖိုးသူတော်ပြောပြတဲ့ ပုံပြင် (၂)\nသိပ္ပံပညာရှင်ကြီး သုံးယောက်ဟာ အိမ်တစ်အိမ်ထဲမှာ အတူတူ စုပေါင်း နေထိုင်ခဲ့ကြတယ်လို့ ဆိုပါတယ်။\nဒါပေမယ့် ခက်တာက သူ့တို့နေတဲ့ အိမ်မှာ ချက်ပြုတ်စားသောက်ဖို့ မီးဖို တစ်လုံးမှ မရှိဘူး။ ဒါကြောင့် သိပ္ပံ ပညာရှင်ကြီးတွေဟာ ထမင်းစားချိန်ကျရင် ဟိုအိမ် ဒီအိမ်သွားပြီး ထမင်းနည်းနည်း ဟင်းနည်းနည်း လိုက်တောင်းစားရတယ်ဆိုပဲ။\nတစ်နေ့လည်းမဟုတ်၊ နှစ်နေ့လည်းမဟုတ်၊ နေ့တိုင်းနေ့တိုင်း၊ မနက်စာတောင်းလိုက်၊ ညစာတောင်းလိုက်နဲ့ ဆိုတော့ပေးရတဲ့ အိမ်တွေကလည်း ငြိုငြင်လာတယ်။\n“ခင်ဗျားတို့ကလည်းဗျာ။ တစ်သတ်လုံး ဒီလိုချည်းပဲ တောင်းစားနေတော့မှာလား။ ကိုယ့်ဘာသာကိုယ်လည်း ချက်စားကြဦးမှပေါ့” လူတွေကပြောကြတဲ့အခါ\nသိပ္ပံပညာရှင်တွေက “ချက်တော့ စားချင်ပါတယ်ဗျာ။ ဒါပေမယ့် မီးဖိုချောင်မရှိလို့ပါ”\n“မီးဖိုမရှိရင် ၀ယ်ပေါ့ဗျာ။ ဒါမှမဟုတ်။ ခင်ဗျားတို့လည်း သိပ္ပံပညာရှင်တွေပဲ..ကိုယ့်ဘာသာကိုယ် မီးဖိုလေးတစ်လုံးလောက် ဖြစ်အောင် မလုပ်တတ်ကြဘူးလား” လူတွေကအကြံပေးကြသတဲ့\nဒီလိုအပြောခံရတော့ သိပ္ပံပညာရှင် သုံးယောက်ဟာ လေးလေးနက်နက် စဉ်းစားကြပြီ…\n“ငါတို့အိမ်မှာ မီးဖိုတစ်လုံးတော့ ရှိဖို့လိုပြီ” လို့ ဆုံးဖြတ်လိုက်တယ်။\nContinue reading ဘ၀မှာ ဘာတွေကို တည်ဆောက်နေခဲ့ကြပါလိမ့်. →\nဖိုးသူတော် ပြောသော ပုံပြင်(၁)\nFebruary 28, 2008 freebird\t1 Comment\n၀က်ဝံကြီးတစ်ကောင်ဟာ လက်ပတ်နာရီလိုချင်တာနဲ့ မြို့မှာ သွားဝယ်ဖို့ဆိုပြီး ခရီးထွက်လာခဲ့သတဲ့။ သူ လက်ပတ်နာရီ လိုချင်နေတာ ကြာပြီ၊ မြို့ကို ရောက်ဖူးချင်နေတာလည်း ကြာပြီ။မြို့ကိုရောက်ရင် ကြိုးသိုင်းခေါင်းစွပ်ပါတဲ့ တီရှပ်တစ်ထည်ဝယ်မယ်။\nပြီးရင် ကာကီရောင်ဖျော့ဖျော့ ဂျီယော်ဒါနို ဘောင်ဘီရှည်ပါဝယ်ပြီး ၀တ်ဦးမှပဲ… လို့ဝက်ဝံကြီးက စိတ်ကူးယဉ်သတဲ့။ပြီးမှ မြို့သားတွေရဲ့ စတိုင်အတိုင်း ဆယ်လူလာဖုန်းတစ်လုံး ခါးမှာ ချိတ်ပြီး မြို့ထဲလျှောက်လည်ရင်း နာရီရှာဝယ်မယ်လို့ ၀က်ဝံကြီးက တွေးလိုက်တယ်။သူလိုချင်တဲ့ နာရီက ဒိုင်ခွက် အချိန်ပြဂဏန်းတွေ နေရာမှာ စိန်ပွင့်သေးသေးလေးတွေ မြှုပ်ထားပြီး ပတ်ပတ်လည်မှာ သလင်းကျောက်တွေ စီထားတဲ့ ဒီဇိုင်မျိုး။\nပုံစံလှလှပေါ့။ နာရီက ရွှေရောင်ဖြစ်ရမယ်။ ကြိုးက သားရေကြိုးပျော့အနက်ရောင်ဖြစ်ရမယ်တဲ့။\n“နှစ်ပေါင်းတစ်ရာမှာ စက္ကန့်ပိုင်းလောက်ပဲ အချိန်အတိမ်းအစောင်း အလွဲအမှား ရှိရမယ်” လို့ ကြော်ငြာထားတဲ့ ရိုးလက်(စ်) နာရီကို ၀က်ဝံကြီးက သိပ်စိတ်ဝင်စားတာပဲတဲ့..။\n“ဘ၀မှာ အချိန်ဆိုတာ သိပ်အရေးကြီးတယ်” လို့ ၀က်ဝံကြီးက သူ့ဘာသာသူ တစ်ယောက်တည်း ပြောလိုက်တယ်။ ဒီစကားဟာ ၀က်ဝံကြီး တစ်သတ်လုံး ပြောပြောလာခဲ့တဲ့ သူ့ရဲ့ ခံယူချက်လည်း ဖြစ်တယ်ဆိုပဲ။\nဒီလိုနဲ့ ၀က်ဝံကြီးဟာ တရွေ့ရွေ့လျှောက်ရင်း တောအုပ်ကြီးရဲ့ အပြင်ဘက်ကို ရောက်လာပါလေရော။ တောအုပ်က ထွက်ပြီဆိုတော့ ရွာနဲ့ နီးလာတာပေါ့။\nရွာနားရောက်တော့ ရွာခြံစည်းရိုး အပြင်ဘက်မှာ ပြောင်းခင်းကြီး တစ်ခင်းကို တွေ့ရတယ်။ ပြောင်းခင်းကြီးက အကျယ်ကြီး၊ မိုးကုပ်စက်ဝိုင်းထိအောင် ကျယ်သလားမှတ်ရတယ်။ မျက်စိတစ်ဆုံးပဲ..တဲ့။\nပြောင်းဖူးတွေကလည်း စားချင်စဖွယ်၊ ပြွတ်သိပ်.. လို့။\n“အင်း.. ပြောင်းဖူးတွေက အင်မတန်အရသာ ရှိမယ့်ပုံပဲ။ ငါသွားရမယ့် ခရီးကလည်း ဝေးသေးတယ်။ အဲဒီတော့ လမ်းမှာ စားဖို့ နည်းနည်းပါးပါး ခူးသွားဦးမှပဲ” ဒါနဲ့ပဲ.. ၀က်ဝံကြီးဟာ ပြောင်းခင်းထဲကို တိုးဝင်သွားတယ်။ ပြီးတော့ အကြီးဆုံး အကောင်းဆိုးလို့ ထင်ရတဲ့ ပြောင်းဖူး နှစ်ဖူးကို ရှာပြီး ခူးလိုက်တယ်။\nဒါပေမယ့်.. ရှေ့မှာ အဲဒီထက် ပိုကြီးပြီး ပိုကောင်းတယ်လို့ အောက်မေ့ရတဲ့ ပြောင်းဖူးတွေကလည်း တစ်သီတစ်သန်းကြီး ရှိနေသေးတာ။ ဒါနဲ့ ၀က်ဝံကြီးဟာ ထပ်ပြီးလိုချင်လာပြန်ရော။ ခက်တာက သူ့လက်နှစ်ဖက်မှာ ခူးပြီးသား ပြောင်းဖူးနှစ်ဖူးကို ကိုင်ထားရတော့ လက်မအားတော့ဘူး။\nဒါနဲက.. ၊ ၀က်ဝံကြီးဟာ လက်ထဲက ပြောင်းဖူးနှစ်ဖူးကို ချိုင်းကြားထဲမှာ ညှပ်ထားလိုက်တယ်။ ပြီးတော့ ရှေံကို တိုးတိုးသွားရင်း တွေဲတဲ့ ပြောင်းဖူးတွေကို လက်နှစ်ဖက် ဆန့်ထုတ်ပြီး ခူးပြန်သတဲ့။ အဲသည်လို.. နောက်ထပ် ပြောင်းဖူးတွေချိုးဖို့ လက်ဆန့်လိုက်တဲ့အခါ ချိုင်းကြားထဲက ပြောင်းဖူးနှစ်ဖူးက ထွက်ကျသွားတာပေါ့။\n၀က်ဝံကြီးကတော့ မသိရှာဘူး။ ပြောင်းဖူးနှစ်ဖူးကို လှမ်းခူးပြီး ချိုင်းကြားထဲ ညှပ်ထားလိုက်..၊ နောက်ထပ် ပြောင်းဖူးတွေ ထပ်ခူးဖို့ လက်ဆန့်တဲ့အခါ ချိုင်းကြားထဲ ပြောင်းဖူးတွေက ထွက်ကျသွားလိုက်…။\nနောက်နှစ်ပေါင်းများစွာ ကြာတော့မှ ၀က်ဝံကြီဟာ ပြောင်းခင်းကြီးထဲက ပြန်ထွက်လာခဲ့တော့တယ်။ သူ့ချိုင်းကြားမှာတော့ ပြောင်းဖူးလေး နှစ်ဖူးပဲ ပါလာခဲ့ပါသတဲ့။\nသူဟာ သိပ်ကို အိုမင်းသွားပါပြီ။ မြို့ကို သွားဖို့ အချိန်လည်း မရှိတော့ပါဘူး။\nသူလိုချင်လွန်းလှတဲ့ နာရီကိုလည်း မ၀ယ်နိုင်တော့ပါဘူး။\n“ဘ၀မှာ အချိန်ဆိုတာ သိပ်အရေးကြီးတယ်” လို့ တတွတ်တွတ် ရေရွတ်ရင်းနဲ့ပဲ သူလာခဲ့ရာ တောအုပ်ဆီ တရွေ့ရွေ့ ပြန်ဝင်သွားရပါသတဲ့။\nဒီပုံပြင်လေးကို နားထောင်ပြီး ကျွန်တော်တွေးမိတာတွေ အများကြီးပါပဲ။\nကျွန်တော်တို့ဟာ အချိန်တွေကို ဘယ်လို ကုန်လွန်စေခဲ့သလဲ။ အဲ့ဒီကုန်ခဲ့တဲ့ အချိန်တွေအတွက်\nနောက်တစ်နေ့ မနက်အိပ်ရာထတဲ့ အခါကျတော့ ကျွန်တော့ ခုတင်ဘေးမှာ လူတစ်ယောက်၊ ထိုင်နေတာကို တွေရတယ်။\nအံ့သြဖို့ကောင်းတာက အဲဒီလူဟာ ကျွန်တော်ကိုယ်တိုင်ပါပဲ။\nချိုင်းကြားမှာ ပြောင်းဖူးနှစ်ဖူး ညှပ်လို့…..။\nဖိုးသူတော် ပြောသော ပုံပြင်


The Community’s voice in Community Driven Development\nလူထုအခြေပြု ဖွံ့ဖြိုးရေးတွင် ရပ်ရွာလူထု၏အသံ\nမြန်မာနိုင်ငံတွင် တွေ့ဖုူးသမျှသောဖွံ့ဖြိုးရေး အကူအညီများအနက် အမျိုးသားအဆင့် လူထုအခြေပြု ဖွံ့ဖြိုးရေးစီမံကိန်း (NCDDP) သည်အကြီးမားဆုံးများထဲမှတစ်ခုဖြစ်သည်။'\nသို့သော် အခြားနိုင်ငံများရှိ ကမ္ဘာ့ဘဏ်မှ ငွေကြေးထောက်ပံ့ပေးသည့် လူထုအခြေပြုဖွံ့ဖြိုးရေးစီမံကိန်းများ၏ မှတ်တမ်းများသည် ပူးပေါင်းပါဝင်မှုမရှိခြင်းနှင့် လုံခြုံမှုအစီအမံများကင်းမဲ့ခြင်းစသည့် ဖန်တစ်ရာတေနေသော ပြဿနာများဖြင့် ရှုပ်ထွေးနေသည်။\nအခြားနိုင်ငံမှပြဿနာများကို မြန်မာနိုင်ငံတွင် မည်သည့်အတိုင်းအတာအထိ ပုံတူပွားမည်နည်း။ (See English Below) _____________\nမြန်မာနိုင်ငံသည် ကမ္ဘာ့ဘဏ်မှထောက်ပံ့သည့် လူထုအခြေပြုဖွံ့ဖြိုးရေးသို့ နောက်ကျမှဝင်ရောက်လာခဲ့သူ ဖြစ်သည်။ အာရှတိုက်နိုင်ငံများဖြစ်သည့် အင်ဒိုနီးရှားမှ အာဖဂန်နစ္စတန်သို့လည်းကောင်း၊ အရှေ့တီမောမှ ဘင်္ဂလားဒေ့ရ်ှတိုင်အောင် အလားတူပုံစံ စီမံကိန်းများရှိခဲ့သည်။\nကမ္ဘာ့ဘဏ်သည် မြန်မာနိုင်ငံတွင် အမျိုးသားအဆင့် လူထုအခြေပြု ဖွံ့ဖြိုးရေးစီမံကိန်းကို စတင်လိုက်သည့်အတွက်ကြောင့် ၄င်းသည် အလွန်အောင်မြင်သောပုံစံတစ်ခုဖြစ်မည်ဟု ကျွန်ုပ်တို့ ယူဆကောင်း ယူဆလိမ့်မည်။\nသို့သော် အာရှတိုက်ရှိအခြားသောနိုင်ငံများမှ လူထုအခြေပြုဖွံ့ဖြိုးရေးစီမံကိန်းများ၏ သုံးသပ်ချက်များကို ကြည့်ခြင်းဖြင့် ကွဲပြားသောပုံစံကိုမြင်တွေ့နိုင်သည်။\nအခြားနိုင်ငံများရှိ လူထုအခြေပြုဖွံ့ဖြိုးရေးစီမံကိန်းများ၏ အကျိုးရလာဒ်များသည် အမှန်စင်စစ် အတန်ငယ် ကွဲပြားနေသည်။\nအများအားဖြင့် အခြေခံအဆောက်အဦသစ်၏ ရုပ်ဝတ္ထုပိုင်းဆိုင်ရာအကျိုးကျေးဇူးနှင့် ဆက်စပ်နေသည့် အောင်မြင်မှုများကို အသေအချာ ရှိခဲ့သည်။\nကမ္ဘာ့ဘဏ်၏ လေ့လာသုံးသပ်မှုများအရ အမှန်တကယ် လူထုဦးဆောင်မှု အားနည်းကြောင်း ယင်းကိုယ်တိုင်ပင် ပြင်းပြင်းထန်ထန် ဝေဖန်ခံခဲ့ရသည်။ ပူးပေါင်းဆောင်ရွက်မှုမရှိခြင်းနှင့် လုံခြုံမှုအကာအကွယ်အစီအမံများ မရှိခြင်းတို့ကို အဓိကပြဿနာအဖြစ်သတ်မှတ်ကြသည်။\nပထမအနေဖြင့် စီမံကိန်းများသည် ရန်ပုံငွေများ ခွဲဝေသုံးစွဲရန်အတွက် အချိန်သတ်မှတ်ချက် ဖိအားများလွန်းသည်။ ထို့ကြောင့် လူထုပူးပေါင်းပါဝင်မှု အားနည်းခဲ့ခြင်းဖြစ်သည်။\nအင်ဒိုနီးရှားနိုင်ငံမှ လွတ်လပ်သောလေ့လာမှုတစ်ရပ်အရ ငွေကြေးခွဲဝေသုံးစွဲရန် လိုအပ်မှုသည် ကြီးလေးသော အချိန်ကန့်သတ်ချက် ဖိအားမှတဆင့် မလိုလားအပ်သော အားပေးဆွဲဆောင်မှုများကို ဖြစ်ပေါ်စေခြင်းနှင့် ငွေထုတ်ပေးခြင်းကြောင့် လုပ်ပိုင်ခွင့်အာဏာ ရလာစေသည့် လုပ်ငန်းသဘာဝကို ဖြစ်ပေါ်စေကြောင်း တွေ့ရှိခဲ့သည်။\nအလားတူပင် အရှေ့တီမော တွင်လည်း ကမ္ဘာ့ဘဏ် ၏ အပြီးသတ် စီမံကိန်းဆန်းစစ်ချက် က ဖော်ပြခဲ့သည်မှာ စီမံကိန်းစည်းရုံးရေးဝန်ထမ်းများသည် အချိန်ကန့်သတ်ချက်များ အတွင်း အခြေခံအဆောက်အဦစီမံကိန်းများ ရွေးချယ်ရာတွင် မြန်မြန်အကောင်အထည်ပေါ်မည့် အငြင်းပွားဖွယ်မဖြစ်သည့် ရွေးချယ်မှုကို ပြုလုပ်နိုင်ရန် ပူးပေါင်းပါဝင်သူများကို လမ်းညွှန်ပေး ခဲ့ကြသည်။\nကမ္ဘာ့ဘဏ်မှ ထောက်ပံ့သည့် လူထုအခြေပြုဖွံ့ဖြိုးရေးစီမံချက်များတွင် လက်တွေ့ပူးပေါင်း ဆောင်ရွက်မှုမတိုင်ခင် စီမံကိန်းကာလသတ်မှတ်ချက်များကို ချမှတ်တတ်သည့် အလေ့အထရှိကြသည်။\nဒုတိယအနေဖြင့် အခြားနိုင်ငံများရှိ လူထုအခြေပြုဖွံဖြိုးရေးစီမံကိန်းများတွင် လူထုပူးပေါင်း ပါဝင်လာရန် လုံလောက်သော လုံခြုံမှုအစီအမံများ မရှိကြောင်းတွေ့ရသည်။\nမြန်မာနိုင်ငံတွင် လက်ရှိဆောင်ရွက်လျက်ရှိသော အမျိုးသားအဆင့် လူထုအခြေပြု ဖွံ့ဖြိုးရေးစီမံကိန်း ကဲ့သို့ စီမံကိန်းများအားလုံးတွင် နည်းလမ်းကျသော တိုင်ကြားမှုများနှင့် နစ်နာမှုများ ဖြေရှင်းခြင်းဆိုင်ရာ ယန္တရားများ ထားရှိခဲ့သည်။\nပုံစံကျသော လုံခြုံမှုအစီအမံစနစ်ရှိမရှိဆိုသည်ထက် အမှန်တကယ် ကျင့်သုံးခြင်းရှိမရှိကို မေးခွန်းထုတ်သင့်သည်။\nလူထုအခြေပြုဖွံ့ဖြိုးရေး စီမံကိန်းများသည် ရပ်ရွာလူထုအလွှာရှိ အာဏာရှိပုဂ္ဂိုလ်များ၏ ကြိုးကိုင်ချယ်လှယ်ခြင်းအန္တရာယ်ရှိကြောင်းကို ကမ္ဘာ့ဘဏ်အစီရင်ခံစာက ဖော်ပြခဲ့သည်။\nလူထုအခြေပြုဖွံ့ဖြိုးရေး စီမံကိန်းဝန်ထမ်းများ၏ ကျွမ်းကျင်သော စည်းရုံးမှုသည် အဆိုပါကြိုးကိုင်ချယ်လှယ်မှုကို လျှော့ချနိုင်မည်ဟု ယူဆသည်။\nသို့သော် စည်းရုံးရေးဝန်ထမ်းများသည် ထိုပြဿနာများကို ထုတ်ဖော်နိုင်ရန် လုံလောက်သောလေ့ကျင့်သင်ကြားထားခြင်းမျိုး မရှိသည့်အတွက် လုံခြုံမှုအစီအမံများချိုးဖောက်ခံရသည်ဟု ပြောရန် မဖြစ်နိုင်ကြောင်း ကမ္ဘာ့ဘဏ်မှ တာဝန်ပေးအပ်ထားသော အရှေ့တီမောလေ့လာသုံးသပ်ချက်မှ တွေ့ရှိခဲ့သည်။\nစီမံကိန်းများ၏ ကြိုးကိုင်ချယ်လှယ်မှုနှင့် အလွဲသုံးစားပြုမှုတို့ကို အကာအကွယ်ပေးရန် ရည်ရွယ်သည့် အားကောင်းသောဥပဒေများနှင့် နည်းလမ်းကျသော တိုင်ကြားမှုဖြေရှင်းခြင်းဆိုင်ရာ ယန္တရားများသည် စာရွက်ပေါ်တွင် ရှိပေလိမ့်မည်။\nလက်တွေ့တွင်မူ ရပ်ရွာအဖွဲ့ဝင်များအတွက် ပြဿနာများကိုမဖြေရှင်းနိုင်သေးဘဲ ၄င်းတို့၏စိုးရိမ်ပူပန်မှုများကို ဖော်ထုတ်ရန် ပြင်းထန်သော အဟန့်အတားများ ရှိဆဲဖြစ်သည်။\nမြန်မာနိုင်ငံရှိ အမျိုးသားအဆင့်လူထုအခြေပြု ဖွံ့ဖြိုးရေးစီမံကိန်း အတွက် အရေးကြီးသည်မှာ ထပ်တလဲလဲဖြစ်နေသော ထိုပြဿနာနှစ်ရပ်သည် အပြည်ပြည်ဆိုင်ရာ ဘဏ္ဍာရေးအဖွဲ့အစည်း (IFI) စောင့်ကြည့်ရေးမှ လက်တလော ထုတ်ပြန်သည့်အစီရင်ခံစာပါအချက်များနှင့် ကိုက်ညီနေခြင်းကြောင့် ဖြစ်သည်။\nကမ္ဘာ့ဘဏ်အဖွဲ့သည် ထိုပြဿနာများကို ကောင်းစွာသိထားပြီး ၄င်းတို့ကိုဖော်ထုတ်ရန် အတွက်လည်း ကြိုးပမ်းခဲ့သည်။\nသို့သော် ပုံစံတူအမှားများကို အခြားသောနိုင်ငံများရှိ စီမံကိန်းများတွင်လည်း ထပ်တလဲလဲတွေ့လာသောအခါ အဆိုပါပြဿနာများသည် နက်ရှိုင်းစွာ အမြစ်တွယ်နေလော ဟု စဉ်းစားစရာဖြစ်လာသည်။\nထိုပြဿနာများသည် အထူးသင်တန်းများပေးခြင်း (သို့မဟုတ်) မူဝါဒအသစ်များ ချမှတ်ခြင်းအားဖြင့် ဖြေရှင်းနိုင်ပေမည်။ သို့သော်လည်း ၄င်းတို့သည် ဘဏ်၏ မူလဇစ်မြစ်ထဲတွင် ရှိနေသောပြဿနာများလည်း ဖြစ်နိုင်သည်။\nကမ္ဘာ့ဘဏ်နှင့် လက်တွဲလုပ်ဆောင်နေသော မြန်မာနိုင်ငံရှိ ၄င်း၏မိတ်ဖက် အဖွဲ့အစည်းများသာလျှင် ထိုမေးခွန်းကို အဖြေပေးနိုင်လိမ့်မည် ဖြစ်သည်။\nThe National Community Driven Development Project (NCDDP) is one of the biggest aid interventions Myanmar has ever seen.\nBut the record of the World Bank funded CDD projects in other countries is mixed – with recurring problems of lack of participation and lack of safeguards.\nTo what extent are the problems from other countries being replicated in Myanmar?\nMyanmar isalate entry to World Bank supported Community Driven Development. A range of countries in Asia - from Indonesia to Afghanistan, Timor Leste and Bangladesh - have also had very similar projects.\nGiven the enthusiasm of the Bank for starting the National Community Driven Development Project in Myanmar we might think that it has beenavery successful model.\nBut looking back through evaluations of CDD in other countries in Asia showsadifferent picture.\nThe results of CDD projects in other countries has in fact been quite mixed.\nThere have undoubtedly been successes, mostly related to the material benefits of new infrastructure.\nYet the Bank has been strongly criticised in its own evaluations for failing to be really ‘community driven’ – with lack of participation and lack of safeguards identified as the main issues.\nFirst, projects are under too much time pressure to disburse funds and therefore often community participation is undermined.\nAn independent study from Indonesia found the ‘requirement to disburse has led to immense time pressure, created bad incentives and createdaworking culture where disbursement trumps empowerment’.\nSimilarly in East Timor, the Bank’s final assessment of the program noted how project facilitators, under time pressure, guided participants to choose ‘quick’ non-controversial options for infrastructure projects.\nWorld Bank funded CDD programs have often hadaculture of putting project timeframes ahead of real participation.\nSecond, CDD projects in other countries were found to lack sufficient safeguards for participating communities.\nOf course all these projects, like the current NCDDP project in Myanmar, had formal complaints and grievance mechanisms.\nIt is notaquestion of whether there isaformal safeguard system, but whether it actually works.\nA World Bank report identified that community driven development projects are particularly at risk of manipulation by powerful people at the community level.\nSkilful community facilitation by CDD staff is supposed to minimise such manipulation.\nHowever,aBank commissioned evaluation from East Timor found that it was ‘not possible to tell whether there were any safeguard violations as facilitators did not have adequate training to identify these’.\nOn paper there may be strong policies and formal complaints mechanisms which intend to safeguard against abuse and manipulation of projects.\nYet in practice there are strong disincentives for community members to express their concerns, leaving problems unaddressed.\nWhat is concerning for the NCDDP in Myanmar is that these two recurring problems are the same ones identified in the recent report from IFI Watch.\nThe World Bank team are certainly aware of these issues and have made efforts to address them.\nBut when projects continue to repeat the same mistakes in different countries we have to wonder whether the issues are ones that are deep rooted.\nThey may be problems that can be solved by extra trainings or new policies. But they may also be ones that lie within the culture of the Bank.\nOnly the World Bank – and its implementing partners in Myanmar - can answer that question.


thu han soe – Page 620 – The News Post\nတရုတ် နိုင်ငံ အေ န နဲ့ အမေ ရိ ကန် နိုင် ငံ မှ ထိုင်ဝမ် ကို စစ်လက် နက် ရောင်းချ ခဲ့ တဲ့ Lockheed Martin ကုမ္ပဏီ ကို အေ ရး ယူ မှု ဆောင် ရွက်သွား ဖို့ ဆုံးဖြတ်\nတရုတ် နိုင်ငံ အနေ နဲ့ အမေရိ ကန် နိုင်ငံ က ထိုင်ဝမ် ကို စစ်လက် နက် ရောင်းချ ခဲ့တဲ့ Lockheed Martin ကုမ္ပဏီ ကို အရေး ယူ …\nJuly 16, 2020 By thu han soe News\nနဂါး ဖမ်း ပွဲ ကျင်း ပတော့ မည် လား (သို့) ဘယ်ြေ ပးမှာ လဲ မစ္စတာ ရှီ တိုက်မှာ လား ညှိ မှာ လား ရှော င်မှာလား အရှုံးပေး မှာလား ဘာ ဆက် လုပ် မှာ လဲ\nနဂါးဖမ်း ပွဲ ကျင်းပတော့မည် လား (သို့) ဘယ်‌ပြေးမှာ လဲ မစ္စ တာရှီ တိုက်မှာလား ညှိမှာ လား ရှောင်မှာလား အရှုံးပေးမှာလား ဘာဆက်လုပ်မ လဲ တ ချို့က ဒီလိုပြောတယ် ကမ္ဘာတစ်ဝန်းကအိန္ဒိယ …\nပွဲစား ကြီး ပူ တင် နဲ့ အသဲေ ကာင်း လို့ ပွဲေ တာင်းေ နသော သာေ ကာ န ဂါး (သို့) (၂၀၂၀) သ ည် ကမ္ဘာ့ အေ ရး မြန်မာ့ အရေး အဆုံြး ဖတ် ဖြစ် မည် လား\nပွဲစားကြီး ပူတင် နဲ့ အသဲကောင်း လို့ ပွဲတောင်းေ နသော သာကော နဂါး (သို့) ၂၀၂၀သ ည် ကမ္ဘာ့ အရေး မြန်မာ့အရေး အဆုံးဖြတ် ဖြစ်မည်လာ့း မြန် မာ့နိုင်ငံရေးမှာ မအလကိုယ်တိုင် …\nအငယ် ထား လို့ ကွဲေ န တဲ့ ယော က်ျား မှ အကြီး ကို ပြန်ေ ပါင်း ချင်၊ ပြန် မပေါင်းေ တာ့ လည် ပင်း ကို ဓား နဲ့ထိုး တဲ့ အဖြစ်\nအငယ်ထားလို့ ကွဲနေ တဲ့ ယောက်ျားက အကြီးကို ပြန်ပေါင်း ချင်၊ ပြန်မပေါ င်းတော့ လည်ပင်း ကို ဓားနဲ့ထိုးတဲ့အဖြစ် မယားငယ်ထားနေ တာကြောင့် မပေါင်းနိုင်လို့ ကွဲပြီးမှ ယောကျာင်္းဖြစ်သူက ပြန်ပေါင်းဖို့ အကြိမ် အကြိမ် …\nပိုက် ဆံ တစ် ကျပ် မှ မရှိ ဘဲ နဲ့ စ တင် လုပ် နိုင် တဲ့ စီးပွားေ ရး လုပ် ငန်း (၆) မျိုး\nပိုက်ဆံ တစ်ကျပ်မှ မရှိ ဘဲ စတင်လုပ် နိုင် တဲ့ စီးပွားေ ရး လုပ် ငန်း (၆) မျိုး တ ကယ်တော့ ဒါဟာ သင့်ရဲ့ မူပိုင် ရောင်းကုန်ဖြစ်ပါတယ်။ အင်တာနက် …\nJuly 16, 2020 By thu han soe Knowledge\nဆရာ မင်းသိမ်း ခိုင် (ရွှေရမ်းထူးလင်း) ၏၂၀၂၀ ဇူလိုင် လ (၁၆) ရက်နေ့ မှ(၂၃) နေ့ အ တွင်း ဆောင် ရန် ၊ ရှောင်ရန် ယတြာ ပြုရ န်ဟော စာတမ်း\nဆရာ မင်းသိမ်း ခိုင် (ရွှေရမ်းထူးလင်း) ၏၂၀၂၀ ဇူလိုင် လ (၁၆)ရက် မှ(၂၃)အ တွင်း ဆောင်ရန် ၊ ရှောင် ရန် ယတြာ ပြုရန်ဟောစာတမ်း ဆရာမင်းသိမ်းခိုင် (ရွှေရမ်းထူးလင်း)၏၂၀၂၀ ဇူလိုင်လ (၁၆)ရက်မှ(၂၃)အတွင်း …\nသခင် နဲ့ ကွဲကွာ ခဲ့ပေ မယ့် ကိုယ့်န ည်း ကိုယ့်ဟ န် နဲ့ သခင် အား ပြန်ရှာဖွေနိုင်ခဲ့ တဲ့ ခွေးလေး\nသခင် နဲ့ ကွဲကွာ ခဲ့ပေ မယ့် ကိုယ့်န ည်းကိုယ့်ဟ န် နဲ့ သခင် ကို ပြန်ရှာဖွေ နိုင်ခဲ့ တဲ့ ခွေးလေး ခွေး ကလေးတွေဆို တာ လူတွေရဲ့ အချစ်ဆုံး …\nချစ် သူ က ဝ လွန်း လို့ ဆိုပြီး မနာလို သူ များ ရဲ့တိုက် ခိုက် မုန်းတီြး ခင်းကို ခံနေ ရ တဲ့ စုံတွဲ\nချစ်သူ က ဝလွန်းလို့ ဆိုပြီး မနာလိုသူတွေ ရဲ့တိုက်ခိုက်မုန်းတီးခြင်း ကိုခံနေရ တဲ့ စုံတွဲ Social Media ဟာ တစ်ချို့သောသူတွေအတွက် တစ်ခါတစ်ရံမှာ ဆိုးဝါးစွာပြစ်တ ဝဖန်ခံနေရတဲ့ နေရာတစ်ခုလို့ပြောရလောက်အောင်ပါပဲ ။ ဗီယက်နမ်နိုင်ငံမှာနေထိုင်တဲ့ Linh …\nမြန်မာ့ နည်း မြန်မာ့ ဟန်နှ င့် အိမ်ထောင် သည် အ အိုေ တွ အပျိုလေးေ တွ လို ပြ န်ဖြစ်စေ ဖို့နည်း လ မ်းေ ကာင်း ကို သြိ ပီးကြပြီ လား?\nမန်မာ့ နည်း မြန်မာ့ဟန်နှ င့် အိမ်ထောင်သည် အ အိုတွေ အပျိုလေးတွေ လို ပြန်ဖြစ်ဖို့နည်းလ မ်းကော င်းကို သိပြီးကြပြီလား? မိန်းမကိုယ် ပြန်လည်ကျဉ်းစေဖို့အတွက် ဆေးဝါးတွေ မသုံးချင်တဲ့ အိမ်ထောင်ရှင်မမတွေ ရှိပါ တယ်။ …\nဂျပ န်နိုင်ငံ တွင် နေ ထိုင် စဉ် ငယ် စဉ် က လိင် ပိုင်း ဆိုင်ရာေ စ်ာကား မှု ခံ ခဲ့ ရ တယ် ဆို တဲ့ “မယ်ရီ”\nဂျပန်နိုင်ငံ မှာ နေထိုင် စဉ် ငယ်စဉ် က လိင်ပိုင်းဆိုင်ရာစော် ကားမှု ခံခဲ့ ရတယ် ဆို တဲ့ “မယ်ရီ” တစ်မူး ထူးခြားတဲ့ အသံလေးနဲ ပရိသတ်တွေရင်ထဲရောက်ရှိခဲ့တဲ့ နိုင်ငံကျော် အဆိုတော် မယ်ရီကတော့ …\nJuly 16, 2020 By thu han soe Celebrity\nPage 1 … Page 619 Page 620 Page 621 Page 622


ညီလင်းသစ်: အန်ဂယ်လာရဲ့ တိုင်းပြည်သို့ (၄)\nဂျာမနီက မိတ်ဆွေတွေအိမ်မှာ ရှိနေတုန်း ကျနော့်မှာ ဒုက္ခရောက်လိုက် သေးတယ်၊ တခြားတော့ မဟုတ်ပါဘူး၊ ချောင်းတွေဆိုးပြီး အသံဝင်သွားတာပါ၊ ဟိုတလောဆီက ကျနော်ဖျားချင်နေခဲ့တယ်၊ ဒီအကြောင်း ပို့စ်တစ်ခုတောင် ရေးလိုက်ပါသေးတယ်၊ ဒါပေမယ့် ကျနော်လိုချင်တဲ့ ကွေးလို့ကောင်းရုံ၊ အဖျားငွေ့ငွေ့လေး ရှိရုံ တုပ်ကွေးတော့ ဖြစ်မလာဘူး၊ အဲဒါအစား ချောင်းတွေ အကြီးအကျယ်ဆိုးပြီး အသံပဲ ဝင်သွားတယ်၊ ပြောရရင် သူတို့ဆီကို သွားနေတဲ့ လမ်းမှာကတည်းက ချမ်းစိမ့်စိမ့်နဲ့..၊ အဲဒီရက်တွေမှာ ရာသီဥတုကလည်း အတော်လေး ဆိုးတယ်လို့ ပြောရမယ်၊ ဟိုကိုလည်း ရောက်ရော အသံလည်း ပျောက်ရော..၊ ပျောက်တာမှ တကယ့်ကို ဘာသံမှ ထွက်မလာ တော့တာ၊ မန်ဒါလီသံ တောင်မှ မထွက်တော့ဘူး၊ အဲဒီလောက်အထိ..၊ ပြီးတော့ ချောင်းကလည်း ဆက်တိုက်နီးပါး ဆိုးသေးတယ်..၊\nကျနော့်မှာ အသံဝင်တာမျိုး သိပ်မဖြစ်ဖူးပါဘူး၊ မှတ်မိနေသေးတာက ၈၈ တုန်းက တကြိမ်..၊ ဒါပေမယ့် အဲဒီတုန်းက မြန်မာတနိုင်ငံလုံး နီးပါး အသံဝင်ကြတာ ဆိုတော့ ထားပါတော့၊ ကိုယ့်မှာ အသံမရှိတော့ ထမင်းဝိုင်းမှာ စကားပြောကြတဲ့ အခါ ဘာမှဝင်ပြီး မပြောနိုင်ဘူး၊ ဒီလိုပဲ နားထောင်သူ သက်သက်...၊ သူများအိမ်မှာ ဧည့်သည်သွားလုပ်ပါတယ် ဆိုမှ တေမိမင်းသား လုပ်နေရတဲ့ အဖြစ်..၊ ဖြစ်ပုံများ ပြောပါတယ်..၊ ဒါနဲ့ အိမ်ရှင်တွေလည်း မနေသာတော့ဘဲ ကျနော့်ကို ဆေးတိုက်ရ တော့တယ်၊ အောက်ကပုံမှာ တွေ့ရတဲ့ Propolis ဆိုတဲ့ ဆေးပါ...၊\nအရင်က ဒီဆေးကို ကျနော်တခါမှ မကြားဖူးခဲ့ဘူး၊ Propolis ဆိုတာ တကယ်တော့ ပျားတွေဆီကနေ ရတာပါ၊ ဒီဟာကို ပျားတွေ ထုတ်လုပ် ပုံနဲ့ အသုံးချပုံက စိတ်ဝင်စားဖို့ ကောင်းတယ်၊ ထင်းရှူးပင်၊ ဝက်သစ်ချပင်၊ သစ်အယ်ပင် စတဲ့ အပင်တွေရဲ့ အဖူး၊ အငုံကနေ သစ်စေးလို စေးကပ်ကပ် အရာတမျိုးကို လုပ်သားပျားတွေက ယူလာတယ်၊ ပျားအုံကို ရောက်တော့ ဒီသစ်စေးကို သူတို့ရဲ့ခံတွင်းကနေ ထွက်တဲ့ အရည်တမျိုးရယ်၊ ပျားဖယောင်းရယ်နဲ့ ရောနယ်ပြီး အင်္ဂတေအဖြစ် သုံးပါတယ်၊ ပျားအုံရဲ့ အပေါက်တွေ၊ အကွဲကြောင်းတွေကို ဒီစေးကပ်ကပ် အင်္ဂတေနဲ့ ပိတ်တယ်၊ နောက်တခါ ဒီ Propolis ကို ပိုးသတ်ဆေး အဖြစ်လည်း ပျားတွေက သုံးပါသေးတယ်၊ ပျားအုံထဲမှာ ကြွက်လိုမျိုး ခပ်ကြီးကြီး အကောင်တွေ လာပြီး သေတဲ့အခါ လုပ်သားပျားတွေက အပြင်ကို သယ်ထုတ်ဖို့ မစွမ်းပါဘူး၊ အဲဒီလိုအခါမှာ propolis ကို သုံးပြီး အဲဒီအကောင်ကို မံလိုက်တယ်၊ အီဂျစ်က ဖာရိုဘုရင်တွေကို မံမီ ဆေးစိမ်သလို ပါပဲ၊ အဲဒီအခါ propolis မှာပါတဲ့ antiseptic ပိုးသတ်ဆေး သတ္တိကြောင့် ကြွက်သေဟာ မပုပ်မသိုးဘဲ ရှိနေတဲ့ အတွက် ပျားအုံထဲမှာလည်း ပျားတွေ ဆက်နေနိုင် ပါတယ်၊\nဒီ propolis ကိုယူဖို့အတွက် ပျားအုံတွေထဲကို ဒီအတွက် ရည်ရွယ်တဲ့ သတ္တုချောင်း၊ သံဇကာကွက် စတဲ့ အရာတွေ ထည့်ထားလိုက်ပါတယ်၊ အဲဒီအခါ ပျားတွေက ပြင်ပက ရောဂါပိုးတွေ သူတို့ပျားအုံကို မကူးစေဖို့အတွက် propolis ကို လာပြီး လိမ်းကျံလိမ့်မယ်၊ ပြည့်သွားတဲ့အခါ ထုတ်ယူလိုက်ရုံ ပါပဲ၊ တချို့ကလည်း ပျားမွေးမြူရေး စခန်းတွေမှာ ပျားရည် ထုတ်ယူပြီးတဲ့အခါ တဆက်ထဲ ဆက်ပြီး ခြစ်ယူပါတယ်၊ အိမ်ရှင် လင်မယားက ကျနော့်ကိုလည်း ပုလင်းလေး တစ်ပုလင်း လက်ဆောင် ပေးလိုက်တယ်၊ propolis ဟာ ဖျားနာတဲ့အခါ၊ ချောင်းဆိုး အသံဝင် တဲ့အခါ၊ အအေးမိတဲ့ အခါတွေမှာ ရေနွေးထဲကို လေးငါးစက်လောက် ချပြီး သောက်လို့ရတဲ့ အပြင် အရေပြားမှာ တခုခု ပြတ်ရှတဲ့အခါလည်း ဂွမ်းနဲ့ အုပ်ထားလိုက်ရင် ချက်ချင်းသွေးတိတ်ပြီး ပိုးသတ်ပြီးသား ဖြစ်တယ်လို့ ဆိုပါတယ်...၊\nသူတို့ပေးတဲ့ ဆေးပုလင်းလေး ယူပြီး တတိယမြောက် ရက်မှာတော့ မထွက်ချင်ထွက်ချင် ဖြစ်နေတဲ့ အသံလေးကို ညှစ်ထုတ်နှုတ်ဆက်ပြီး ကျနော်တို့ ပြန်လာခဲ့ပါတယ်၊ သူတို့အိမ်က ကားထွက်တော့ သားကို ကျနော်တို့က အံ့သြစရာ တစ်ခု စီစဉ်ထားတယ်လို့ ပြောလိုက်တယ်၊ သူ့မျက်လုံးလေးတွေ ချက်ချင်းပဲ အရောင်တောက်လာပြီး ဘာလဲလို့ အတင်း လိုက်မေးတယ်၊ Surprise ဆိုရင် သူ့အတွက် လက်ဆောင်၊ ဒါမှမဟုတ် ဝမ်းသာစရာပဲ ဆိုတာ သားက အတပ်သိ ပါတယ်၊ ကျနော်က အခု အိမ်မပြန်သေးဘဲ Europa Park သွားမယ်လို့ ပြောလိုက်တော့ သူ့မျက်နှာမှာ မယုံနိုင်ခြင်းနဲ့ ဝမ်းသာခြင်း တွေ ရက်ဖောက်လွန်းထိုးပြီး ပျော်သွားလိုက်တာ ဆိုတာ...၊ အမှန်တော့ ခရီးစဉ် အစကတည်းက ပြောထားမိရင် သူများ အိမ်မှာလည်း 'သွားမယ်လေ၊ သွားမယ်လေ' နဲ့ တချိန်လုံး ဂျီကျနေမှာ စိုးလို့ အခုမှ ပြောလိုက်တာပါ၊\nအင်တာနက်ကနေ ဘွတ်ကင်လုပ်ထားခဲ့တဲ့ Bed & Breakfast (B&B) အိမ်ကလေးဆီကို တန်းသွားကြတယ်၊ ဒီတခါတော့ GPS က ချော ချောမောမောပဲ လမ်းပြတယ်၊ Europa Park က Darmstadt ကနေ ဆွစ်နယ်စပ်ကို ပြန်အလာ လမ်းတဝက်လောက်က Rust ဆိုတဲ့ မြို့ကလေးမှာ ရှိပါတယ်၊ ကျနော်တို့ တည်းမယ့် အိမ်ကလေးရှေ့ကိုလည်း ကားရပ်လိုက်ရော ဥရောပမှာ တွေ့ရခဲတဲ့ ငှက်ပျောပင်တွေ အများကြီး တွေ့လိုက်တော့ ကျနော် အံ့သြပြီး ပျော်သွားတယ်၊ စိမ်းစိမ်းစိုစိုနဲ့ ငှက်ပျောတောလေးက ချစ်စရာ ကောင်းလိုက်တာ..၊ ဒီတချက် ထဲ နဲ့တင် ဒီအိမ်မှာ တည်းရတာ တန်နေပြီလို့တောင် ပိုပိုသာသာလေး တွေးလိုက်မိ သေးတယ်၊\nဒီအိမ်လေး အကြောင်းကို ကျနော်တို့ဘာမှ ကြိုမသိပါဘူး၊ Trip Advisor ဝက်ဘ်ဆိုဒ်မှာ ကွန်မန့်တွေဖတ်၊ ဓါတ်ပုံတွေ ကြည့်ပြီး နံကြား ထောက် ရွေးလိုက်တာ..၊ အခုတော့ အရွေးမှန်တယ်လို့ ပြောရမယ် ထင်တယ်၊ အိမ်ရှင် အမျိုးသမီးက ကနေဒါနိုင်ငံ Québec ပြည်နယ်ကဆိုတော့ ပြင်သစ်စကားသံ ဝဲဝဲလေးနဲ့ အတော်ဖော်ရွေတယ်၊ သူ့အမျိုးသား ဂျာမန်လူမျိုးနဲ့ အကြောင်းပါပြီး အခုလို ဒီမှာ တည်းခိုဆောင်လေး ဖွင့်ထားတာလို့ သိရတယ်၊ အိပ်ခန်းလေး ၅ ခန်းပဲ ရှိတဲ့ အနက်မှာ ကျနော်တို့က အပြင်ဖက်က အခန်းလေးကို ယူလိုက်တယ်၊\nကြည့်ရတာ အရင်တုန်းကတော့ မြင်းဇောင်း ဖြစ်ခဲ့တဲ့ ပုံပါပဲ၊ အခုတော့ ရေချိုးခန်း၊ အိမ်သာ တွဲလျက် သပ်သပ်ရပ်ရပ်နဲ့ ချစ်စရာလေး...၊\nHalloween ပွဲကလည်း နီးလာပြီဆိုတော့ ခြံဝင်းထဲမှာ ကောက်ရိုးထုံးတွေချ၊ ဖရုံသီးတွေခင်းနဲ့ ပြင်ဆင်နေကြတယ်၊\nဖရုံသီးကတော့ အရောင်စုံ၊ အရွယ်စုံပါပဲ၊ တချို့ကို ဟင်းချိုလုပ်သောက်ပြီး တချို့ကိုတော့ ပုဇွန်လေးနဲ့ ချက်လိုက်ရရင် ကောင်းမယ်လို့ တွေးလိုက်သေးတယ်၊ သြော်..သူများတွေ အလှအပ ပြင်ထားပါတယ်ဆိုမှ.. ငါ့နှယ်နော်.. အရေးထဲ..၊း)\nဒီအိမ်လေးကို ရွေးရတဲ့ အဓိက အချက်ထဲမှာ Europa Park နဲ့ ငါးမိနစ်စာ လမ်းလျှောက်ရုံ အကွာအဝေးမှာ ရှိတာလည်း ပါ,ပါတယ်၊ တကယ်လျှောက်တော့လည်း ၅ မိနစ်ပဲ ကြာပါတယ်၊ ကျနော်တို့က မနက် ၁၁ နာရီခွဲမှာ ရောက်လို့ အခန်းမှာ ပစ္စည်းချပြီးတာနဲ့ တခါထဲပဲ ကစားကွင်းကို တန်းသွားလိုက်ပါတယ်၊ အပေါ်ပုံက ဟိုရောက်တာနဲ့ ပထမဦးဆုံး စီးဖြစ်တဲ့ ရိုလာကိုစတာပါ၊ သားက လွန်ခဲ့တဲ့ ၆ လလောက် ကတည်းက ရိုလာကိုစတာ စီးချင်တယ် ပူဆာနေခဲ့တယ်..၊ ဒီကိုလာမယ်လည်း ပြောလိုက်ရော ရိုလာကိုစတာ ဆိုတဲ့ စကားလုံးကို ၂ မိနစ် တစ်ကြိမ်လောက် ပြောနေတော့တာပဲ၊ ဒါနဲ့ပဲ ၄ နှစ်သား ကလေးတွေပါ စီးလို့ရတဲ့ ဒီရိုလာကိုစတာနဲ့ စ,ဖွင့်လိုက်တယ်..၊\nနောက်တော့ ဒီလှေကလေးတွေ သွားစီးကြတယ်၊ ပန်းဥယျာဉ်လေးတစ်ခု ထဲမှာ ကွေ့ကွေ့ကောက်ကောက် မြောင်းကြီးတွေ တူးထားပြီး ရေဒလက်နဲ့ ရေတွေကို စီးစေပါတယ်၊ ရေစီးအရှိန်နဲ့ ဒီလှေအိမ်လေးတွေက ရွေ့သွားကြတယ်၊ ကလေးကြိုက် မြူးမြူးကြွကြွ သီချင်းတွေ ဖွင့်ထားပြီး ဘေးတဖက်တချက် မှာတော့ ကာတွန်းဇတ်ကောင် ပန်းပုရုပ်တွေ ရှိပါတယ်၊\nပီနိုကီယို (Pinocchio) အရုပ်ကိုတွေ့တော့ သားက ကျနော်တို့ကို လှည့်ကြည့်ပြီး သူ့နှာခေါင်း သူပြန်ကိုင် ပြတယ်၊ ပြီးတော့ 'သားသား မလိမ်ဘူးနော်' ဆိုပြီး နောက်တီးနောက်တောက် လျှောက်လုပ်နေတယ်..၊\nစပျစ်သီး ချဉ်တဲ့ မြေခွေးကလည်း အဲဒီမြောင်းကြီးရဲ့ နဖူးမှာ ... ...၊\nEuropa Park ဆိုတဲ့အတိုင်း ဥရောပနိုင်ငံတွေ အလိုက် ရပ်ကွက်လေးတွေ လုပ်ပေးထားပါတယ်၊ စပိန်ရပ်ကွက်၊ ပြင်သစ်ရပ်ကွက်၊ နယ်သာလန် ရပ်ကွက် အစရှိသဖြင့်ပါ၊ အဲဒီရပ်ကွက်တွေမှာလည်း ကိုယ်စားပြု နိုင်ငံတွေရဲ့ အထင်ကရ ပုံစံ၊ အရောင်၊ သင်္ကေတ စတာတွေကို လုပ်ထားတယ်၊ အပေါ်ပုံကတော့ အီတာလျံ ရပ်ကွက်ပါ၊ ဗင်းနစ်လို လုပ်ထားတာ သတိပြုမိ ပါလိမ့်မယ်..၊\nအီတလီမှာ နာမည်ကြီးတာတွေထဲက တစ်ခုက ရေခဲမုန့်နဲ့ အချိုအစိမ့်တွေ ပါတဲ့ မုန့်တွေ မဟုတ်လား၊ သူ့အရပ်နဲ့ သူ့ဇတ်ဆိုတော့ ချန်ထားခဲ့လို့ ဘယ်ဖြစ်မလဲ၊ ဒီတော့လည်း ကျနော်တို့က ရောမကိုရောက်တော့ ရောမလို ကျင့်ပြီး ဝယ်စားလိုက် ရတာပေါ့လေ..၊း)\nအီတလီရပ်ကွက်က အထွက်မှာ တွေ့ရတဲ့ ခြေနင်းယာဉ်ပျံပါ၊ အီတာလျံလူမျိုး နာမည်ကျော် ဒါဗင်ချီရဲ့ တီထွင်မှုလို့ နာမည်ပေး ထားတယ်၊ ဒါဗင်ချီဆိုတဲ့ လူကလည်း သိပ္ပံပညာမှာကော အနုပညာမှာပါ ခံစားမှု အားကောင်းပြီး ထူးချွန်ခဲ့သူ မဟုတ်လား၊ သူတီထွင်ခဲ့တဲ့၊ ဖန်တီးခဲ့တဲ့ စက်မှုပညာ၊ အနုပညာတွေက နည်းမှ မနည်းပဲ၊ ဒီယာဉ်ကိုတော့ စက်ဘီးနင်းသလိုပဲ ခြေနင်းနဲ့ နင်းပြီး ပတ်ဝန်းကျင်ကို အပေါ်စီးကနေ လျှောက်ကြည့်လို့ ရပါတယ်၊\nစီးဖြစ်တာတွေကတော့ အများကြီးပါပဲ၊ ဒါပေမယ့် ရိုလာကိုစတာလို ဟာမျိုးတွေက အမြန်နှုန်း၊ အမြင့်ပေါ် မူတည်ပြီး အသက်ကန့်သတ်ချက် ရှိပါတယ်၊ လက်ရှိ Europa Park မှာ ရိုလာကိုစတာ ၁၀ စင်း ရှိပါတယ်၊ အပေါ်ပုံထဲက နောက်ခံမှာ ဆောက်နေတာက ၁၁ စင်းမြောက်ပါ၊ သစ်သားချည်းသက်သက်နဲ့ ဆောက်တဲ့ ပထမဦးဆုံး ရိုလာကိုစတာ လို့ ဆိုတယ်၊ လောလောဆယ် ၁၀ ခုထဲမှာက ၄ နှစ်အရွယ် ကလေးတွေ စီးလို့ရတာ ၃ ခု ရှိပါတယ်၊ အဲဒီထဲမှာ အပေါ်က ရေလွှာလျှောဟာလည်း တစ်ခုအပါအဝင်ပါ၊\nပုံမှာ တွေ့ရတဲ့အတိုင်း ဆင်းလာတဲ့ အရှိန်က အတော်လေး များပါတယ်၊ အဲဒါကြောင့် ထင်တယ်၊ ဒီတစ်ခုကိုတော့ သားက နည်းနည်းကြောက် သွားတယ်၊ နောက်တစ်ခေါက် ပြန်မစီးတော့ဘူး-တဲ့၊ ဒါကိုကြားမှ သားမေမေလည်း ဘေးကနေ သက်ပြင်းချနိုင် တော့တယ်၊ သူကလည်း သားနဲ့အတူ ရောပြီး ကြောက်နေတာကိုး..၊ တချို့နေရာတွေမှာ သူကတောင် နည်းနည်း ပိုကြောက်နေမလား မသိဘူး...၊း) သားဖေဖေကတော့ ထပ်စီးချင်နေသေးတဲ့ စိတ်ကို တိတ်တိတ်ကလေးပဲ မျိုချလိုက်ရ တော့တယ်..၊\nဒါကတော့ မြင်တာနဲ့ တန်းသိနိုင်တဲ့ အင်္ဂလိပ် ရပ်ကွက်ပါပဲ၊ Europa Park မှာ Disneyland နဲ့မတူတာက Walt Disney ကာတွန်းဇတ်ကောင်တွေရဲ့ အရိပ်အငွေ့တွေ သိပ်မတွေ့ရ တာပါပဲ၊ Disneyland ကတော့ သူ့ရဲ့ ရုပ်ရှင်တွေနဲ့ ဆက်နွယ်နေတဲ့ ဇတ်ရုပ်တွေ၊ နေရာတွေနဲ့ စည်ကားတာ မဟုတ်လား၊ ဒီမှာကတော့ 'ကြားနေ' ဇတ်ကောင်တွေကို တတ်နိုင်သလောက် သုံးထားပြီးတော့ နိုင်ငံတွေရဲ့ ဝိသေသ လက္ခဏာတွေနဲ့ အားဖြည့်ထားတယ်...၊\nကလေးတိုင်းက လည်ပြန်ငေး၊ လက်ညှိုး တထိုးထိုးနဲ့ ပူဆာကြတဲ့ သကြားလုံး လက်တွန်းဘီးလေး တွေပါ..၊\nဂရိရပ်ကွက်က လူကြိုက်များတဲ့ ရေပေါ်၊ လေပေါ်သွား ရိုလာကိုစတာ မော်တော်တွေပါ၊ ဒီဟာကတော့ အသက်ကန့်သတ်ချက် ၆ နှစ်နဲ့ အရပ်အမြင့်က ၁.၂ မီတာ ဖြစ်လို့ သားက ဘေးကနေပဲ ငေးကြည့်ခဲ့ရတယ်..၊ အဲဒီလို မသတ်မှတ်ထားရင်လည်း တကယ်စီးဖြစ်ရင် သူ ကြောက်မှာပါပဲ၊ အကွေ့အကောက် အတက်အဆင်းတွေ များတဲ့အပြင် တော်တော်လည်း မြန်ပါတယ်၊\nရုရှားရပ်ကွက်က နောက်ထပ် ရိုလာကိုစတာ တစ်ခုပါ၊ ဒီဟာကလည်း အကွေ့အဝိုက်တွေ များတဲ့အပြင် မြေပြင်ကနေ အတော်လေးလည်း မြင့်ပါတယ်၊ နောက်ပြီးတော့ ထိုင်ခုံတွေက ရှေ့အတည့်ထိုင်ရတဲ့ ခုံတွေရော၊ နောက်ပြန်ထိုင်ရတဲ့ ခုံတွေရော ပါ,ပါတယ်၊ သားအတွက် အသက်ကန့်သတ်ချက် ရှိလို့ ကျနော်တော့ မစီးဖြစ်ခဲ့ ပါဘူး၊ ကျနော့်အထင်တော့ နောက်ပြန်ထိုင်စီးရင် ကြိုပြီး မမြင်ရတဲ့ အနိမ့်အမြင့်တွေ ကြားမှာ ပိုပြီး အသည်းအေးစရာ ကောင်းမယ် ထင်ပါတယ်၊\nနေ့လယ်ပိုင်းတွေမှာ ကာတွန်းဇတ်ကောင်တွေလို ဝတ်ထားတဲ့ မျက်နှာဖုံးစွပ် ဝန်ထမ်းတွေက Europa Park အနှံ့ လျှောက်သွားပြီး ကလေးတွေကို နှုတ်ဆက်ကြ ပါတယ်၊ တချို့တွေကလည်း အပေါ်ကပုံမှာ တွေ့ရတဲ့အတိုင်း ကလေးတွေနဲ့ အဖော်လုပ်ပြီး စီးကြတယ်၊ ဒီဝန်ဆောင်မှုကတော့ ကျနော့်အတွက် တကယ်ပဲ သက်သာရာ ရစေပါတယ်၊ ကျနော်က အခုလို ချာချာလည်တဲ့ ယာဉ်မျိုးတွေ စီးရင် ချက်ချင်းပဲ ခေါင်းမူးတတ်ပြီး နောက်ထပ် ၃ ရက်လောက်အထိ မပျောက်ဘဲ ရှိတတ်တာကိုး..၊း)\nကလေးတွေကတော့ ဒီ မျက်နှာဖုံးစွပ် ကာတွန်းဇတ်ကောင် ဝန်ထမ်းတွေကို ပြေးပြေးပြီး ဖက်ကြတယ်၊ ကလေး မပြောပါနဲ့၊ ကျနော်တောင် သူတို့ရဲ့ မျက်နှာပြုံးပြုံးကြီးတွေ ကြည့်ပြီး သွားဖက်ချင်စိတ် ပေါက်တယ်၊း) ဒီမျက်နှာဖုံးနဲ့ ဒီဝတ်စုံအောက်မှာ အသားဖြူတဲ့ လူတစ်ယောက် ရှိချင်ရှိမယ်၊ အသားမည်းတဲ့ လူတစ်ယောက် ရှိချင်ရှိမယ်၊ ဒီလူဟာ အသက်ကြီးသူ ရုပ်ခပ်ဆိုးဆိုး ဝန်ထမ်းတစ်ယောက် ဖြစ်နိုင်သလို ငယ်ရွယ်နုနယ်တဲ့ မိန်းမပျိုလေးလည်း ဖြစ်နိုင်ပါတယ်၊ ဘယ်လိုလူစားပဲ ဖြစ်ဖြစ်၊ လူတွေက စိတ်မဝင်စားဘူး၊ အပြစ်ကင်းစင်တဲ့ မျက်နှာဖုံးက အမြဲတသမတ်ထဲ ပြုံးနေတဲ့အတွက် လူတိုင်းကလည်း သူတို့ကို တွေ့တာနဲ့ အလိုလို ပြုံးမိပြီး ချစ်ခင်စိတ်တွေ ပေါ်လာကြ ပါတယ်၊ ရိုးသားပြီး အရောင်မရှိတဲ့ အပြုံးတစ်ခုဟာ နောက်ထပ်အပြုံးတစ်ခုကို မွေးဖွားပေးနိုင်ပါလားလို့ အတွေးတဖြတ် ရလိုက်ပါတယ်...။ ။\n(လာမယ့် အပိုင်း-၅ ဟာ နောက်ဆုံး ဖြစ်ပါလိမ့်မယ်)\n၂၆ အောက်တိုဘာ၊ ၂၀၁၁\nPosted by ညီလင်းသစ် au 26.10.11\nဒီအပိုင်းကတော့ ကျမအကြိုက် ရိုလာကိုစတာတွေပါလို့ ဖတ်ရင်းနဲ့ Europa Park ကို အလည်တောင် သွားချင်နေတယ်။ အဲဒီလို အသည်းတအေးအေး ဖီလင်မျိုး သဘောကျတာ။ :)\nဒါပေမဲ့ ကျမလဲ ကိုညီလင်းလိုပဲ ချာချာလည်တာမျိုးတော့ မကြိုက်ဘူး။\nကိုညီလင်းရဲ့ ခရီးသွားပို့စ်လေးက ဗဟုသုတလဲပါ ပျော်စရာလဲ ကောင်း၊ ဓာတ်ပုံတွေလဲ လှမို့ ဖတ်ရတာ အရသာရှိတယ်။ (မုန့်အချိုတွေလဲ ပါတာကိုး)\nမမေကလည်း ရိုလာကိုစတာ ကြိုက်သူပဲလား၊း) တချို့တွေက အသည်းတအေးအေးမို့ သိပ်မကြိုက်ဘူး၊ တချို့ ရိုလာကိုစတာတွေကလည်း တကယ်ပဲ ရင်တုန်ပန်းတုန် နိုင်တာ အမှန်ပဲဗျ၊ Europa Park က မမေတို့ဆီကနေ လည်း သိပ်မဝေးပါဘူး၊ အခွင့်ကြုံတဲ့အခါ တစ်ခါလောက် ဖြစ်ဖြစ် သွားလည်လို့ ရတာပေါ့..။\nဓါတ်ပုံတွေရိုက်ထားတာ တအားကောင်းတော့ ကြည့်ရင်းနဲ့ကို သွားချင်စိတ်တွေ တဖွားဖွားပေါ်နေတယ်... ကိုညီလင်းသစ်ရေ... :) ဒါပေမယ့် ရိုလာကိုစတာ အမြင့်ကြီးတွေတော့ စီးရမှာကြောက်တယ်...\nThanks for sharing about bees... How are you now, Ko Nyi Linn? Hope you are in good health. All photo are really nice and Thar Thar pic is so cute. I love to ride roller-coaster too but after the ride, I throw up. So it's not good idea for me to ride :))))\nThank you for sharing facts about Propolis, and I wish I could watch Thar Thar face when he knew about his trip to Europa park.\nအွိုင်ရိုပပတ်ခ်ထဲကပုံတွေတော်တော်လှတယ်... အရင်နေ့တွေထက် နေလည်းပွင့်လာတယ်... သားလေး နည်းနည်းပိန်သွားသလားလို့...\nကိုညီလင်းကမှ ဖရုံသီးမြင်လို့ ချက်စားဖို့တွေးတာတော်သေးတယ်.. ကျမက သည်မှာ စာကလေးငှက် မြင်ရင် မန္တလေးက စာကလေးကြော်ပဲ မျက်လုံးထဲမြင်နေတာ... တွန့်လိန်ကောက်ကွေးလို့ တခါတလေဆို က က နေတဲ့ပုံလေးလေ... နောက်ပြီး ရေကန်ပန်းခြံထဲက ဘဲဆိုလည်း ဘဲကင်ပဲ မြင်နေတာ...ဟီး... တော်တော်ဆိုး တယ်...\nအဲဒီမှာ ကလေးစီးကလွဲပြီး ကျန်တဲ့ ရိုလာကိုစတာ ၇ခုလုံး စီးချင်တာ... ပုံတွေရိုက်ထားတာ အရမ်းကြိုက်တယ်.. အကိုရေ... သွားလည်နိုင်ဖို့ အိပ်မက် မက်လိုက်ဦးမယ်...\nသွားဖူးချင်လိုက်တာအကိုရေ ..အင်းး ကလေးတွေမစီးပဲ ကိုယ်ချည်းစီးချင်နေမှာဆော့ချင်နေမှာသေချာတယ်း)\nမနက်ထဲက အင်္ဂလန်ကတူမလေး နေမကောင်း မခင်ဦးမေအထက်လန် အောက်လျှော မောင်ညီလင်းကချောင်းဆိုးအသံဝင်တာတွေဖတ်ပြီး စိတ်မကောင်းဖြစ်နေတာ။\nPropolis အကြောင်း ဗဟုသုတကစပြီး အီတလီခရီးစဉ်လေးကို အခုလိုပို့ပေးလိုက်တဲ့အတွက် စိတ်ကြည်နူးသွားတဲ့အပြင် ဗဟုသုတတွေလည်း အများကြီးရသွားပြီ ကျေးဇူးပါ မောင်ညီလင်းရေ။\nတခြား ရူ့ ခင်းတွေနဲ့ခြေနင်းယာဉ်ပျံကို သဘောကျတယ်။ ရိုလာကိုစတာတော့ မစီးရဲဘူး ထင်တယ်။ တခါမှကို မစီးဘူးတာလဲပါတယ်။\nပျော်စရာကြီး...ဖရုံသီးတွေကလည်း ဆေးရောင်သုတ်ထားသလိုပဲ...။ ဘီးတပ်သကြားလုံးလေးတွေတွေ့မှ ငယ်ငယ်တုန်းက ၀ယ်စားခဲ့ဖူးတဲ့ သကြားလုံးတွေကို သတိရသွားတယ်...။\nကိုညီလင်းသစ်တို့ မိသားစု ပျော်ရွှင်ကျန်းမာပါစေ...\nိုးသားပြီး အရောင်မရှိတဲ့ အပြုံးတစ်ခုဟာ နောက်ထပ်အပြုံးတစ်ခုကို မွေးဖွားပေးနိုင်ပါလားလို့ အတွေးတဖြတ် ရလိုက်ပါတယ်...။ ။\nအဆုံးသတ်လေး လှလိုက်တား) ကျေးဇူးတင်တယ် ပြုံးဖို့ မေ့မေ့နေတဲ့ ကိုယ့်ကိုယ်ကို ပြုံးဖို့ သတိရသွားတယ် ။\nပြီးခဲ့တဲ့ ပို့စ်မှာ ကော့မန့်တိုတိုလေးရေးလိုက်မိတာ ဆောရီးဗျ အဖြစ် သဘော ပေးလိုက်တာတော့မဟုတ်ဘူးရယ် ဘာပြောရမှန်းလည်းမသိ ရောက်ဖူးချင်လိုက်တာ လှလိုက်တဲ့ နေရာလို့ ရေးချင်ပေမယ့် မဖြစ်နိုင်တာ ပူဆာသလိုကြီးဖြစ်နေတော့ ခမ်းနားလိုက်တာလို့ပဲ ပြောခဲ့မိတာ အဲ့အချိန်တုန်းက နည်းနည်းငိုက်နေတာတော့ အမှန်ပဲး))\nအိမ်ကလေးကို ရောက်ရောက်ချင်း မြင်ရတဲ့ ငှက်ပျောတောကြီးက စိမ်းစိုလှပနေသလို ပန်းရောင်စုံတွေပွင့်နေတာလေးကလည်း လှမှလှပါဘဲ ကိုညီလင်းသစ်ရေ...\nတော်တော်ကို စုံလင်တဲ့ ဓာတ်ပုံတွေနဲ့ ပိုစ့်ကလေးပါဘဲ.\nကလေးတွေ မပြောနဲ့ လူကြီးတောင် ပျော်မိတယ်။\nအပြုံးတွေ ပန်ဆင်ထားတဲ့ အရုပ်ကြီးတွေကလည်း ချစ်ဖို့ကောင်းတယ်...\nကိုညီလင်းသစ် သားလေးရဲ့ မျက်နှာပေါ်က အပြုံးလေးကလည်း လှပလို့ပါဘဲ.။။\nအပြုံးတစ်ခုက နောက်အပြုံးတစ်ခုကို မွေးဖွားပေးနိုင်တယ်တဲ့ လှလိုက်တဲ့ စကားလုံးလေး...\nစာတွေ၊ ဓာတ်ပုံတွေ ဝေဝေဆာဆာနဲ့ ဗဟုသုတတွေ ရလိုက်ပါတယ် အစ်ကို...\nအစ်ကိုတို့ ကို အားကျတယ် အဲဒီလို ခရီးလေးတွေ သွားဖူးကြည့်ချင်တယ်...\nအိမ်က သားပြည့်နဲ့ အတူတူ ဒီပို့စ်ကို ဖတ်နေတာမို့ သားပြည့်ပါးစပ်က ပုံတစ်ပုံကြည့်ပြီးတိုင်း " မိုက်တယ်၊ လှတယ် " နဲ့ သဘောကျနေတယ် ကိုညီလင်းသစ်ရေ..။ ဒီလို ကစားကွင်းမျိုးရောက်ရင် ကလေးတွေ ပြန်ခေါ်ဖို့ တော်တော်မလွယ်လှဘူးနော်..။ ပုံတွေက ထုံးစံအတိုင်း ပြန်သားလှပနေတော့ ဖတ်ရတာ အရသာရှိလိုက်တာ။ သားသားကို ပုံတစ်ပုံထဲမှာ တွေ့လိုက်ရတယ်။ သားသား ဖေဖေနဲ့ မေမေက ဘယ်နားမှာ သွားပုန်းနေလဲဟင်..?\nဟုတ်တယ်ဗျ၊ ရိုလာကိုစတာ အမြင့်ကြီးတွေကတော့ တော်တော်လေး စိတ်ခိုင်တဲ့လူမှ ဖြစ်မှာ..၊ ကျနော်လည်း တခါမှ မစီးဖူးသေးပါဘူး..၊\nကျနော်အခု ပုံမှန်အသံ ပြန်ရနေပါပြီ၊ အခုလို မေးတာလည်း ကျေးဇူးပါဗျာ၊ ရိုစ့်က ရိုလာကိုစတာ စီးမယ်ဆိုရင်တော့ လေယာဉ်ပေါ်မှာပေးတဲ့ အိတ်ကလေးတွေ ဆောင်ထားရမယ် ထင်တယ်နော်၊း)\nအမြဲတမ်း ဆိုရင်တော့လည်း ရိုးသွားမယ် ထင်တယ်နော်၊ နှစ်သက်တာ သိရလို့ ဝမ်းသာ ပါတယ်ဗျာ၊\nနောက်တခါဆို အဲဒီလို Surprise တွေအကြောင်း သူ့ကို မပြောခင် ကင်မရာကို အသင့်ပြင်ထားမယ်လေ..၊း)\nဟုတ်တယ်ဗျ၊ အဲဒီကိုရောက်တော့ ရာသီဥတုက တော်တော့်ကို သာယာနေပြီ၊ မစူးနွယ်ရဲ့ တိရစ္ဆာန် လေးတွေအပေါ် ထွင်းဖောက်မြင်ပုံကို သဘောကျလွန်းလို့ ကျနော့်မှာ ထိုင်ရယ်နေမိတယ်၊းD\nစီးပွားရေးသမားတွေရဲ့ အကွက်မြင်ပုံကတော့ လူကြီးရော၊ ကလေးပါ ချည်ပြီးတုပ်ပြီး ပါပဲဗျာ..၊\nတကယ်တမ်းမှာ အဲဒီလို အားလုံးကို စီးပစ်လိုက်ရမှာဗျ၊ အဲဒီမှာ ဥရောပရဲ့ အမြင့်ဆုံး ရိုလာကိုစတာကြီးလည်း ရှိတယ်၊ ကျနော်ကတော့ ကလေးစီးတဲ့ ၃ ခုပဲ စီးဖြစ်ခဲ့ တယ်ဗျာ..၊း(\nအများစုက လူကြီးတွေ အတွက် လုပ်ထားတာဆိုတော့ စိတ်လွတ်ကိုယ်လွတ် စီးလို့ရပါတယ်ဗျာ..၊ လူကြီးကလည်း ကလေးတစ်ယောက်လို အပြစ်ကင်းစွာနဲ့ ပျော်ရွှင်လို့ ရတာပဲ မဟုတ်လား...၊း)\nလူတွေလည်း ခံနိုင်ရည်တွေ အတက်အကျ များနေတယ် ထင်ပါရဲ့ဗျာ၊ ကြည်လင်အေးမြစေဖို့ တောင်းတဲ့ဆုလေးအတွက် ကျေးဇူးပါပဲနော်..၊\nတကယ်တမ်း စီးကြည့်တော့လည်း ရိုလာကိုစတာက မြန်မာပြည်က စိမ်းလဲ့မောင် ရဟတ်လိုပါပဲ၊ မစီးခင်ကသာ ကြောက်ပေမယ့် နောက်တော့လည်း ရဲသွားတာပါပဲဗျာ..၊\nဟုတ်တယ်ဗျ၊ တချို့ဖရုံသီးတွေက အတော်လေး အရောင်တောက်တယ်၊ မမိုးငွေ့လည်း ကျန်းမာပျော်ရွှင် ပါစေဗျား...၊\nပြုံးပါ ညီရဲ့..၊ ဟိုတခါ ဝင်းဦးရဲ့ အပြုံးနဲ့ ခပ်ဆင်ဆင် ပရိုဖိုင်းလ်ပုံလေး တင်ထားတာ ဘယ်လောက်လှလဲ၊း) ဟိုတခါ ကွန်မန့်အတွက်လည်း တောင်းပန်စရာ မလိုပါဘူးဗျာ၊ တိုတို ရှည်ရှည်၊ နောက်ဆုံး ဘာမှမရေးခဲ့လဲ ကိစ္စ မရှိပါဘူး၊ ကျနော်က အဲဒီ တုံးတိတိ ကွန်မန့်လေးကို သဘောကျလို့ နောက်လိုက်တာဗျ..၊းD\nမူးတာတွေကို သဘောကျတတ်သူချင်းတော့ တူနေပြီလား မသိဘူး.. ဟားဟား၊ ဒါပေမယ့် အဲဒီလို ချာချာလည်ပြီးမှ ၃ ရက်လောက် မူးနေမှာတော့ သိပ်မမိုက်သေးဘူးဗျ..၊း)\nငှက်ပျောတောကတော့ လှမှလှ..၊ ကြည့်နေရင်းနဲ့ မုန့်ဟင်းခါးထဲက ငှက်ပျောအူတွေတောင် မြင်လာမိတယ်..၊း)\nသဘောကျ နှစ်ခြိုက်တာ သိရလို့ ဝမ်းမြောက်မိ ပါတယ်ဗျာ၊ ပုံမှန် လာလည်နေတဲ့ အတွက်လည်း တဆက်ထဲ ကျေးဇူးပါလို့ ပြောပါရစေ...။\nအဲဒီလို နေရာမှာ ကလေးရော လူကြီးရော ပြန်ခေါ်ဖို့ လွယ်မှာ မဟုတ်တာတော့ သေချာတယ်ဗျ၊ သားပြည့်ဆိုလည်း အရမ်းပျော်မှာ မြေကြီးလက်ခတ် မလွဲပါပဲ၊ သားသားရဲ့ အဖေနဲ့အမေက ကင်မရာ နောက်မှာနဲ့ ဘေးမှာ ရောက်နေကြတာဗျ...။း)\nသီချင်းထဲကလို တစစီဖြစ်သွားတယ်လို့ ခံစားလိုက်ဘူးတယ်။\nတခါ နွားတင်းကုတ်ပို့ စ်မှာကော်မန့်၊\nရေးဖူးတယ်ပြန်ရှာဖတ်တာမတွေ့ လို့ ..။\nဒီတခါတော့ အရှည်ကြီးရေးလိုက်ပြီဗျို့ ..။\n္ဂ၈၈တုန်းကမြန်မာတပြည်လုံး အသံဝင်တယ်ဆိုတော့ စဉ်းစားမိတယ်။\nစကားမစပ် ပီနိုကိယို ကို ကျွန်မလည်းကြိုက်တယ်။\nကျွန်မလည်းခရီးမသွားဖြစ်တာကြာလို့ ဒီပို့စ်တွေကို သိပ်သဘောကျမိတယ်။\nအသံထွက်ဆေးအကြောင်း ဗဟုသုတရသလို ကစားကွင်းကလည်း ကလေးမပြောနဲ့လူကြီးတောင် သွားလည်ချင်စိတ်ပေါက်တယ်...ဓာတ်ပုံတွေ ကြည့်ပြီးတော့..ရိုလာကိုစတာစီးပြီး အသံကုန်ဟစ်ရတာ ကြိုက်တယ်...သားသားလေးက ပျော်နေတာ..အပျော်တွေတောင် ကူးစက်လာတယ်...\nဓါတ်ပုံထဲက ကစားကွင်းကို သွားချင်တဲ့ စိတ်ကို ထိန်းလို့ မရတော့ဘူး ဘယ့်နှယ့် လုပ်ရပါ့. ရွေဖရုံသီးတွေကိုတော့ ဟင်းမချက်ခင် စီး လား မစီး လား သိချင်သေးတယ် ဟီးး.\nသားသားရဲ့  နောက်ဆုံးပုံမှာ ကြီးပုံပေါက်ပြီး ချောလာတာ သတိထားမိတယ်... ခလေးတွေက သူတို့ကိုကြိုပြောထားလို့မရဘူး ကြိုပြောထားရင် ပြောထားတဲ့အတိုင်း လုပ်ရင်လုပ် မလုပ်မချင်းက တဂျီဂျီနဲ့ပြောတတ်တာချင်း အတူတူဘဲ .. အမလည်း ရန်ကုန်ပြန်လည်တုန်းက အသံတွေဝင်တာ ( ညီလင်းလိုဘဲ အသံဝင်ခဲ့ပါတယ် ) ရေပြောင်းမြေပြောင်းပြီးဖြစ်တာနေမယ် .ဘာဆေးမှမသောက်ဘဲနေနေခဲ့တယ် ရန်ကုန်စရောက်ကတည်းက ၀င်လိုက်တဲ့အသံက ဒီပြန်ရောက်မှဘဲ ဘာဆေးမှမလိုဘဲ အသံပြန်ထွက်လာတယ် ကိုယ့်မှာအံ့သြလို့ အဲလိုဖြစ်တာ ...\nပုံလေးတွေလည်း အ၇မ်းလှသလို နေရာဒေသလေးကလည်း သိပ်ကို ပျော်စရာကောင်းမယ့်ပုံပါပဲ။ သိပ်ကိုသပ်ရပ် သန့်ရှင်းတယ်။ ကြည်နူးစရာကောင်းတယ်။\nရိုးသားပြီး အရောင်မရှိတဲ့ အပြုံးတစ်ခုဟာ နောက်ထပ်အပြုံးတစ်ခုကို မွေးဖွားပေးနိုင်ပါလားလို့ အတွေးတဖြတ် ရလိုက်ပါတယ်...။ ။...ညီမလေးလည်း အမြဲ ပြုံးနေဖို့ ကြိုးစားနေပေမယ့် ..တစ်ခါတစ်ခါတော့လည်း...အခက်ခဲဆုံး ဖြစ်နေတက်လို့.....လေ.\nသကြားလုံးတွန်းလှည်းဘီးကို တော်တော်လေးကို စိတ်ဝင်စားပါသည်....\nကျမတော့ Europa Park ကိုမရောက်ဖူးသေးပါဘူး။\nPropolis နဲ့ ပတ်သက်တဲ့ ဆေးတွေကို အရင် အလုပ်မှာတော့သုံးကြပါတယ်။ ဓါတုဆေးဝါးတွေ မသုံးချင်တဲ့ သူတွေအတွက် ကောင်းတဲ့ ဆေးပါ။\nအပိုင်း ၅ ကိုမျှော်တလင့်လင့်ဖြင့်စောင့်စားနေပါသည်~~~\nအကိုရေ အကိုတည်းခဲ့တဲ့အိမ်လေးက ကစားကွင်းနဲ့ငါးမိနစ်လောက်ပဲ သွားရတယ်ဆိုလို့ စိတ်ဝင်စားတယ်...လင့်ခ်လေးပေးလို့ရမလားအကို..ဘယ်မှာ ငှားရတာလဲ...ဒါမှမဟုတ် တည်းခိုခန်းနာမည်လေးပေးပေးလို့ရမလား...ဓါတ်ပုံတွေကြည့်ပြီး သွားချင်စိတ်ကတဖွားဖွားရယ်...တွေ့သမျှအကုန်စီးမှာ...သားသားက ပျော်နေတယ်နော်...\nအမည်ဝှက် စာဖတ်သူ ...\nမေးထားတာကို အခုမှ ဖြေဖြစ်လို့ ဆောရီးပါဗျာ..၊ ကျနော်တို့ တည်းခဲ့တဲ့နေရာက Pension Chloé လို့ ခေါ်ပါတယ်၊ ကစားကွင်းနဲ့ တကယ့်ကို ၅ မိနစ်ပဲ သွားရပါတယ်၊ ဒီမှာ လင့်ခ်ပေးလိုက်ပါတယ်၊ အဲဒီမှာပဲ တခါထဲ booking လုပ်လို့ ရပါတယ်၊


Morning sickness ကိုယ်ဝန်ရှိစ အိပ်ရာထရောဂါ ..! - Myanmar Kid World Morning sickness ကိုယ်ဝန်ရှိစ အိပ်ရာထရောဂါ ..! ~ Myanmar Kid World\nMorning sickness ကိုယ်ဝန်ရှိစ အိပ်ရာထရောဂါ ..!\n9:47 PM ကိုယ်ဝန်ဆောင်ကျန်းမာရေး\nဆရာ မင်္ဂလာပါရှင့်။ သမီးအသက်က၂၆နှစ်ပါ။ သားဦးကိုယ်ဝန်လွယ်ထားရပါတယ်ရှင်။ ၁လလောက်ပဲရှိပါသေးတယ်။ ခုရက်ပိုင်းခေါင်းအရမ်းမူးနေပါတယ်။ ခေါင်းကိုမထောင်ချင်လောက်အောင်ပါ။ အိပ်ချင်တာလဲအရမ်းပါပဲရှင့်။ သွေးပေါင်ချိန်ကတော့ ၁၀၀/၇၀ရှိပါတယ်။ ဘာဆေးများသောက်သုံးရမလဲရှင်။\nကိုယ်ဝန်ဆောင်စ အစောပိုင်းလတွေမှာ ပျို့တာ၊ အန်တာကို Morning sickness ကိုယ်ဝန်ရှိစအိပ်ရာထရောဂါလို့ ခေါ်ပြီး ဆေးစာနဲ့ Nausea gravidarum လို့ ခေါ်ပါတယ်။ မနက်ခင်းမှာ အဖြစ်များလို့ ဒီနာမယ် ပေးတာဖြစ်မယ်။ နေ့ခင်းရော ညပိုင်းမှာပါ ဖြစ်တတ်တာပါဘဲ။ ကိုယ်ဝန်ဆောင်တိုင်းလိုလို ကိုယ်ဝန်ဆောင် ၇ဝ-၈၅% ဖြစ်တတ်။ တဝက်လောက်က ဆေးကုသမှုခံယူကြရတယ်။ အများအားဖြင့် ကိုယ်ဝန် ၆ ပတ်မှာ စတတ်ပြီး၊ ၁၂ ပါတ် ရောက်ရင် သက်သာသွားကြတယ်။ ပျို့-အန်မယ်၊ ရင်သားနာမယ်၊ အစာအိမ်ပြဿနာပေးမယ်၊ အားယုတ်မယ်၊ မကြာခဏဆီးသွားမယ်၊ မောပမ်းမယ်၊ သွေးအနည်းငယ် ဆင်းနိုင်တယ်၊ အားအင်ပြည့်ပြီး အလေးချိန်တိုးလာမယ်။ အနေအထိုင်ခက်ခဲလာမယ်။ အရေပြား ပြောင်းလည်းမှုတွေရှိမယ်၊ သွင်ပြင်လက္ခဏာများနဲ့ စိတ်ပိုင်းဆိုင်ရာလည်း ပြောင်းလာမယ်။\nမိခင်လောင်းမှာ အတော်အနေရခက်တယ်။ အန်တာက အတော်အသင့် ဆိုးတာနဲ့ လက်ထိုးအန်တာ ဖြစ်နိုင်တယ်။ တခြား အန်တဲ့ရောဂါတွေလို ဆေးကုစရာ မလိုပါ။ ကလေးကိုလည်း မထိခိုက်စေပါ။ ဆိုးရင်တော့ ရေဓါတ်-ဆားဓါတ် ခန်းခြောက်တာ ဖြစ်နိုင်တယ်။ ကိုယ်အလေးချိန်ကျမယ်။ Alkalosis (အယ်လ်ကာလီ) ဓါတ်များတာ နဲ့ Hypokalemia (ပိုဆက်ဆီယမ်) နည်းတာတွေ ဖြစ်မယ်။ ဆေးကုဘို့လိုပြီ။\nအနံ့အသက်တချို့ကို မကြိုက်ဖြစ်တာကြောင့်လား ထင်ရတယ်။ (အီစထိုဂျင်) ဟော်မုန်း များလာလို့ထင်ကြတယ်။ အရင်ကထက် အဆ ၁ဝဝ အထိများလာတယ်လို့ တချို့ကဆိုတယ်။ အသေအခြာ ဒါကြောင့်လို့ မပြောနိုင်ပါ။ သကြားဓါတ်နည်းလို့လည်း ထင်တယ်။ ကလေးဆီ အချင်းကတဆင့်ပို့ပေးရလို့ နည်းတာ။ (ပရိုဂျက်စတီရုန်း) များလာလို့ သားအိမ်ကြွက်သားတွေ လျှော့လာစေသလို အစာအိမ် ကြွက်သားကိုလည်း အဲလိုလျှော့စေမလား ထင်ရတယ်။ HCG ဟော်မုန်းများတာလည်း စဉ်းစားတယ်။ အသည်း (အင်ဇိုင်းမ်) များလာကြောင့်လားလည်း စဉ်းစားတယ်။ ကာကွယ်စနစ်အနေနဲ့လည်း စဉ်းစားတယ်။ အထဲကကလေးကို မအေစားတဲ့ထဲပါတဲ့ အဆိပ်အတောက်တွေရန်ကနေ အကာကွယ်ပေးတာလား စဉ်းစားလာတယ်။ ပျို့တာ-အန်တာမဖြစ်တဲ့ ကိုယ်ဝန်က ပိုပျက်ကျတတ်တယ်လို့ ထင်တယ်။ မိခင်ကိုလည်း တနည်းတလမ်းနဲ့ ကာကွယ်တာလည်း ဖြစ်နိုင်တယ်။ ကိုယ်ဝန်ဆောင်ရင် ခုခံစနစ်အား နည်းလာတယ်။ မသင့်တာကို အန်ပြစ်တဲ့သဘော ဖြစ်မလား ယူဆတယ်။\nဖြစ်စေတာ မသေခြာလို့ ကုသနည်းဟာလည်း မရေရာလှပါ။ ခံစားရတာကို သက်သာအောင်သာ လုပ်ရတာများတယ်။\n• အစားအသောက်မှာ (ဖိုင်ဘာ) များတာ စားပေးပါ။ အဆီလည်း စားဘို့ လိုတယ်။ ပေါင်မုံ့ဖြူက အညိုထက် ဒီနေရာမှာ သင့်တယ်။ အသီးအနှံ၊ အသီးအရွက်တွေလည်း အစိမ်းမစားသင့်ပါ။ အဆီများတဲ့အသား ရှောင်ထားပါ။\n• စားပြီးရင် လည်းလျောင်းမနေပါနဲ့၊ အစာစားပြီး လမ်းလျှောက်ပေးပါ။\n• သံပရာ၊ ရှောက်သီး၊ လိမ္မော်သီးတွေက အကျိုးများစေတယ်။ Ginger capsules, Ginger tea ချင်း (ဂျင်း) ဆေးတောင့်၊ ချင်းလဖက်ရည် ကောင်းတယ်။\n• တခါစားရင် နဲနဲချင်းစားပါ။ ထမင်းမစားပြီးပြီးချင်း ရေမသောက်သေးဘဲ နာရီဝက်နေမှ သောက်ပါ။ မစားခင် ရေကို နာရီဝက်ကြို သောက်ထားပါ။ မနက် မထခင် Soda crackers စားနိုင်တယ်။ အိပ်ရာထရင် Crackers စားပါ။ အနံ့၊ အရသာ မကြိုက်တာမစားပါနဲ့၊\n• ကောင်းကောင်း အနားယူပါ၊ ကိုယ်လက်လှုတ်ရှားမှု လုပ်ပေးပါ။\n• Acupressure wristbands လက်မှာပတ်ထားပါ။ Sea Bands နဲ့ Relief Band Device တွေလည်းသုံးနိုင်တယ်။\n• (ဗီတာမင် ဘီ ၆) 50 mg သောက်ပါ။\n• ဆားဓါတ်ခန်းခြောက်တာဖြစ်ရင် ORS ဓါတ်ဆားထုပ် သောက်ပါ။ သောက်တာလည်း အန်ရင် Ringer Lactate drip သွင်းပါ။\n• ခါးနာရင် အနေအထား ပြောင်းပေးပါ။ ခွါမြင့်ဖိနပ် မစီးရ။ အလေးအပင်မ မရ။ ခါးကုန်းပြီးမ မတင်ရ၊ မလုပ်ရ။ ခြေထောက်ကို အမြင့်မှာတင်ပြီး နားပါ။ ဒူးကွေး၊ ဘေးတဖက် လှည့်အိပ်ပါ။ ပေါင်ခြားထဲ တခုခုခံထားပါ။ ခါးကို အပူ-အအေး တင်ပေးပါ။ လေ့ကျင့်ခန်းလုပ်ပါ။\n• အသက်ရှူခက်ခဲရင် ခါးမတ်မတ် ထိုင်ပါ။ အိပ်ရင် ခပ်မတ်မတ် အိပ်ပါ။ အသက်ရှူလေ့ကျင့်ခန်း လုပ်ပါ။\n• ဝမ်းချုပ်ရင် ရေ-အရည်များများ သောက်ပါ။ အသီးအနှံများများ စားပါ။ လေ့ကျင့်ခန်းလုပ်ပါ။ လမ်းလျှောက်ပါ။\n• ကြွက်သားနာရင် (ကယ်လ်စီယမ်) ဆေးစားပါ။ လှုပ်ရှားရင် သက်သက်သာသာလုပ်ပါ။\n• အအိပ်ပျက်ရင် မအိပ်မီ ရေနွေးဖြင့် ရေချိုးပါ။ နားနားနေနေနေ ထိုင်ပါ။\n• အစာမကြေဖြစ်ရင် တနေ့ ၅-၆ ကြိမ် အစာနည်းနည်းချင်း စားပါ။ လေထတတ်သည့် အစားရှောင်ပါ။ ဆိုဒါ-အင်တီအက်စစ်ဆေး မစားရ။ အစားစားစဉ် ခပ်မတ်မတ်ထိုင်စားပါ။ စားပြီးပြီးချင်း မအိပ်ရ။ အစားစားပြီး ၂ နာရီ အတွင်း လေ့ကျင့်ခန်းမလုပ်ရ။\n• သွေးပြန်ကြောထုံးရင် ခြေထောက် မြှင့်ထားပါ။ လှဲနေပါ။ အကြာကြီး မရပ်-မသွားရ။ ခြေအိပ်-ဖိနပ် အကြပ် မစီးရ။ အထူးလုပ်သားသည့် ခြေအိတ်သုံးပါ။ အမြဲထိုင်မနေရ။\n• ဖေါရောင်ရင် ခြေထောက် မြှင့်ထားပါ။ ဘယ်ဘက်စောင်း အိပ်ပါ။ ဆားလျှော့စားပါ။\n• ရင်သား ကြီးထွားလာမယ်၊ နာမယ်၊ တင်းမယ်။ ထိပ်ဖျား အရောင် ရင့်လာမယ်။ ထိပ်ဖျားဝင်နေရင် ဆွဲထုတ်ပေးပါ။ ရေချိုးစဉ် နို့ထိပ်ဝကို သန့်ရှင်းပေးပါ။ နို့သီးဘေးမှ အရောင်ညိုအဝိုင်းတွင် ဘဲ-ငန်း အရေပြားလို အသီးလုံးလေးများ ပေါ်လာမယ်။ ရင်သားတွင် အလုံး-အကျိတ် ရှိ-မရှိ စစ်ဆေးပါ။\nကိုယ်ဝန်ဆောင်သူ ၇ဝ-၈၅% မှာဖြစ်တတ်တယ်။ တခါတလေ ဆေးတွေ အသုံးမကျ ဖြစ်တတ်ပါတယ်။ ဒါ့ကြောင့် မဖြစ်မနေ ပေးရတဲ့ ဆေးတချို့ဟာ Placebo လူနာ စိတ်သက်သာရစေတဲ့ဆေးလို့ ခေါ်တယ်။\n• ဗီတာမင် ဘီ ၆ ပေးလေ့ရှိတယ်။ Doxylamine 10 mg + Pyridoxine (B6) 10 mg ပေးသင့်တယ်။ B-Natal TheraPops နဲ့ B-Natal Lozenges တွေဟာ ဗီတာမင် ဘီ-၆ ပါတဲ့ဆေးတွေ ဖြစ်တယ်။\n• ဆိုးဝါးသူတွေကို Promethazine 12.5-25 mg ကို ၄ နာရီခြား၊ Prochlorperazine 25 mg ကို စအိုမှ ၁၂ နာရီ ခြား ပေးနိုင်တယ်။\n• Meclizine, Dimenhydrinate, Metoclo-pramide တွေကိုလည်း ပေးနိုင်တယ်။\n• Methylprednisolone 16 mg စားဆေး၊ ထိုးဆေး ကို နောက်ဆုံးအဖြစ် ပေးနိုင်တယ်။ ၃ ရက်နဲ့ သက်သာရင် ၂ ပတ်အထိ ဆက်ပေးပါ။ မသက်သာရင် ရပ်ပါ။ ကိုယ်ဝန်နုစဉ် Corticosteroids မပေးတာ ကောင်းတယ်။\n• Psi Bands Acupressure ကို လက်ကောက်ဝတ်မှာ ပတ်ထားနိုင်တယ်။\n• Organic Heartburn Relieving Tea QueaseEASE နဲ့ Essential Oil Therapy တို့က ခေတ်သုံးဆေးတွေပါ။\n• ဂျင်း (ချင်း) Ginger capsules of 250 mg တနေ့ ၄ ကြိမ် ပေးတယ်။\nကိုယ်ဝန်ဆောင် ဆေးပညာစာတွေ အများကြီးရေးထားတယ်။ လိုတာကို ဘလော့ (သို့) စာအုပ်မှာ ဖတ်ပါ။ ကိုယ်နဲ့မဆိုင်တဲ့ မူမှန်မဟုတ်တာတွေကို မဖတ်ပါနဲ့။\nDr. တင့်ဆွေ မှ ကူးယူဖော်ပြသည်။